പ്രവചനം എന്നാൽ എന്താണ്? | ബൈബിൾ ചോദ്യങ്ങൾ\nദൈവനിശ്ശ്വസ്‌ത സന്ദേശത്തെയാണ് പ്രവചനം എന്നു പറയുന്നത്. അത് ഒരു ദിവ്യവെളിപാടാണ്. പ്രവാചകന്മാർ “പരിശുദ്ധാത്മാവിനാൽ പ്രചോദിതരായി ദൈവത്തിൽനിന്നുള്ള അരുളപ്പാടുകൾ . . . പ്രസ്‌താവിച്ചതത്രേ” എന്നു ബൈബിൾ പറയുന്നു. (2 പത്രോസ് 1:20, 21) അതുകൊണ്ട് ദൈവത്തിന്‍റെ സന്ദേശം സ്വീകരിക്കുകയും അതു മറ്റുള്ളവർക്കു കൈമാറുകയും ചെയ്യുന്ന വ്യക്തിയാണ് ഒരു പ്രവാചകൻ.—പ്രവൃത്തികൾ 3:18.\nപ്രവാചകന്മാർക്കു ദൈവത്തിൽനിന്നുള്ള സന്ദേശം ലഭിക്കുന്നത് എങ്ങനെയാണ്?\nതന്‍റെ സന്ദേശം പ്രവാചകന്മാരിലേക്ക് എത്തിക്കാൻ ദൈവം പല വഴികൾ ഉപയോഗിച്ചിട്ടുണ്ട്:\nഎഴുതിക്കൊടുത്തുകൊണ്ട്. പത്ത് കല്‌പനകൾ മോശയ്‌ക്കു നേരിട്ട് എഴുതി നൽകിക്കൊണ്ട് ഒരു സന്ദർഭത്തിലെങ്കിലും ദൈവം ഈ രീതി ഉപയോഗിച്ചിട്ടുണ്ട്.—പുറപ്പാട് 31:18.\nദൂതന്മാരിലൂടെ സംസാരിച്ചുകൊണ്ട്. ഉദാഹരണത്തിന്, ഈജിപ്‌തിലെ ഫറവോനോടു പറയേണ്ട സന്ദേശത്തെക്കുറിച്ച് ദൈവം ഒരു ദൂതനെ ഉപയോഗിച്ച് മോശയെ പഠിപ്പിച്ചു. (പുറപ്പാട് 3:2-4, 10) കൃത്യമായ വാക്കുകൾ ഉപയോഗിക്കേണ്ട സാഹചര്യങ്ങളിൽ ദൈവം ദൂതന്മാരിലൂടെ ഓരോ വാക്കും പറഞ്ഞുകൊടുത്തുകൊണ്ട് എഴുതിച്ചു. “ഈ വചനങ്ങളെ എഴുതിക്കൊൾക; ഈ വചനങ്ങൾ ആധാരമാക്കി ഞാൻ നിന്നോടും യിസ്രായേലിനോടും നിയമം ചെയ്‌തിരിക്കുന്നു” എന്ന് ദൈവം മോശയോടു പറഞ്ഞപ്പോൾ ഈ രീതിയാണ് അവലംബിച്ചത്.—പുറപ്പാട് 34:27. *\nദർശനങ്ങൾ നൽകിക്കൊണ്ട്. ഉണർന്നിരിക്കുകയും പൂർണസുബോധത്തോടിരിക്കുകയും ചെയ്യുന്ന സന്ദർഭങ്ങളിൽ പ്രവാചകന് ചിലപ്പോഴൊക്ക ദർശനങ്ങൾ ലഭിച്ചിട്ടുണ്ട്. (യശയ്യ 1:1; ഹബക്കൂക്ക് 1:1) ചിലതു സ്വീകർത്താവുപോലും സജീവമായി ഉൾപ്പെട്ടുകൊണ്ടുള്ള വിശദമായ ദർശനങ്ങളായിരുന്നു. (ലൂക്കോസ് 9:28-36; വെളിപാട് 1:10-17) എന്നാൽ സ്വീകർത്താവ് പാതിമയക്കത്തിലായിരിക്കുമ്പോൾ ദർശനങ്ങൾ ലഭിച്ച മറ്റു ചില സന്ദർഭങ്ങളും ഉണ്ട്. (പ്രവൃത്തികൾ 10:10, 11; 22:17-21) ഇനിയും, പ്രവാചകന്മാർ രാത്രി ഉറക്കത്തിലായിരിക്കുമ്പോഴും സ്വപ്‌നങ്ങളിലൂടെ ദൈവം തന്‍റെ സന്ദേശങ്ങൾ കൈമാറിയിട്ടുണ്ട്.—ദാനിയേൽ 7:1; പ്രവൃത്തികൾ 16:9, 10.\nചിന്തകളെ വഴിനയിച്ചുകൊണ്ട്. തന്‍റെ സന്ദേശങ്ങൾ പ്രവാചകന്മാരുടെ മനസ്സുകളിലേക്ക് എത്തിക്കാൻ ദൈവം അവരുടെ ചിന്തകളെ നയിച്ചിട്ടുണ്ട്. “എല്ലാ തിരുവെഴുത്തും ദൈവനിശ്വസ്‌തമാണ്” എന്നു പറയുമ്പോൾ ബൈബിൾ അതാണ് അർഥമാക്കുന്നത്. “ദൈവനിശ്വസ്‌തം” എന്ന പദപ്രയോഗത്തിന് ‘ദൈവശ്വാസീയം,’ ദൈവത്തിന്‍റെ ശ്വാസത്താൽ എന്നൊക്കെ അർഥമുണ്ട്. (2 തിമൊഥെയൊസ് 3:16; സത്യവേദപുസ്‌തകം) ഈ സന്ദർഭങ്ങളിൽ ദൈവം പരിശുദ്ധാത്മാവ്, അതായത് പ്രവർത്തനനിരതമായ ശക്തി, ഉപയോഗിച്ച് തന്‍റെ ദാസന്മാരുടെ മനസ്സുകളിലേക്ക് ആശയങ്ങൾ ‘നിശ്ശ്വസിച്ചു.’ അതിലെ സന്ദേശം ദൈവത്തിന്‍റേതാണ്. എന്നാൽ ഉപയോഗിക്കേണ്ട വാക്കുകൾ പ്രവാചകൻ സ്വയം തിരഞ്ഞെടുത്തു.—2 ശമുവേൽ 23:1, 2.\nപ്രവചനത്തിൽ എല്ലായ്‌പോഴും ഭാവിമുൻകൂട്ടിപ്പറയുന്നത് മാത്രമാണോ ഉൾപ്പെടുന്നത്?\nഅല്ല. എന്നിരുന്നാലും മിക്ക സന്ദേശങ്ങളും നേരിട്ടല്ലെങ്കിൽപോലും ഭാവി മുൻകൂട്ടി പറയുന്നതുമായി ബന്ധപ്പെട്ടാണിരിക്കുന്നത്. ഉദാഹരണത്തിന്, പുരാതന ഇസ്രായേൽ ജനതയ്‌ക്കു തങ്ങളുടെ മോശമായ വഴികൾ വിട്ടുപിന്മാറാൻ പ്രവാചകന്മാർ ആവർത്തിച്ച് മുന്നറിയിപ്പുകൾ നൽകിയിട്ടുണ്ട്. ആ മുന്നറിയിപ്പുകൾക്ക് ചെവികൊടുക്കുന്നെങ്കിൽ അവർക്കു ലഭിക്കാൻപോകുന്ന ഭാവി അനുഗ്രഹങ്ങളെക്കുറിച്ചും അതിനെ തള്ളിക്കളഞ്ഞാൽ വരാൻപോകുന്ന നാശത്തെക്കുറിച്ചും വിവരിച്ചിട്ടുണ്ട്. (യിരെമ്യ 25:4-6) ഇസ്രായേല്യർ തിരഞ്ഞെടുക്കാൻ പോകുന്ന ഗതിയെ ആശ്രയിച്ചായിരുന്നു അവരുടെ ഭാവി.—ആവർത്തനം 30:19, 20.\nഭാവിയെക്കുറിച്ച് മുൻകൂട്ടിപ്പറയാത്ത പ്രവചനങ്ങളുടെ ഉദാഹരണങ്ങൾ\nഒരു സന്ദർഭത്തിൽ ഇസ്രായേല്യർ ദൈവത്തോടു സഹായത്തിനായി അഭ്യർഥിച്ചപ്പോൾ, തന്‍റെ കല്‌പനകൾ അനുസരിക്കാതിരുന്നതുകൊണ്ടാണ് അവരെ സഹായിക്കാഞ്ഞതെന്ന് ഒരു പ്രവാചകൻ മുഖാന്തരം ദൈവം അവർക്കു വിശദീകരിച്ചുകൊടുത്തു.—ന്യായാധിപന്മാർ 6:6-10.\nഒരു ശമര്യസ്‌ത്രീയോടു യേശു സംസാരിച്ചപ്പോൾ അവളുടെ കഴിഞ്ഞകാല ജീവിതത്തെക്കുറിച്ച് യേശു വെളിപ്പെടുത്തി. ദൈവത്തിൽനിന്നുള്ള സഹായത്താലാണ് യേശുവിന് അത് സാധിച്ചത്. ആ സന്ദർഭത്തിൽ ഭാവിയെക്കുറിച്ച് യേശു ഒന്നും പ്രവചിച്ചില്ലെങ്കിലും യേശുവിനെ ഒരു പ്രവാചകനായിട്ടാണ് അവൾ വീക്ഷിച്ചത്.—യോഹന്നാൻ 4:17-19.\nയേശു ഉപദ്രവത്തിന് ഇരയായ സമയത്ത് ശത്രുക്കൾ അവന്‍റെ മുഖം മൂടികെട്ടി “നിന്നെ അടിച്ചത് ആർ എന്നു പ്രവചിക്കുക” എന്നു പറഞ്ഞു. അപ്പോൾ അവർ ഭാവിയെക്കുറിച്ച് പ്രവചിക്കാനല്ല പകരം തന്നെ അടിച്ചത് ആരാണെന്ന് ദിവ്യശക്തിയാൽ തിരിച്ചറിയാൻ യേശുവിനോടു ആവശ്യപ്പെടുകയായിരുന്നു.—ലൂക്കോസ് 22:63, 64.\n^ ഖ.7മോശയോട് സംസാരിച്ചതിനെക്കുറിച്ചുള്ള വിവരണത്തിൽ ദൈവം നേരിട്ട് സംസാരിക്കുകയായിരുന്നെന്ന് പ്രഥമദൃഷ്ട്യാ തോന്നുമെങ്കിലും, ദൂതന്മാരെ ഉപയോഗിച്ചുകൊണ്ടാണ് ന്യായപ്രമാണം മോശയ്‌ക്കു കൈമാറിയതെന്നു ബൈബിൾ വെളിപ്പെടുത്തുന്നു.—പ്രവൃത്തികൾ 7:53; ഗലാത്യർ 3:19.\nദൈവത്തിന്‍റെ പ്രവാചകന്മാർ ഏതു തരത്തിലുള്ള സന്ദേശങ്ങളാണ് അറിയിച്ചത്? അവർ അറിയിച്ച നാലു വിഷയങ്ങൾ നോക്കുക.\nലോകാവസാനം എന്നതുകൊണ്ട് ബൈബിൾ യഥാർഥത്തിൽ എന്താണ് അർഥമാക്കുന്നത് എന്നു മനസ്സിലാക്കിയാൽ ആ ചോദ്യത്തിന് ഉത്തരം മനസ്സിലാക്കുക എളുപ്പമായിരിക്കും.\nmailto:?body=പ്രവചനം എന്നാൽ എന്താണ്?%0a%0ahttps%3A%2F%2Fwww.jw.org%2Ffinder%3Fdocid%3D502016160%26wtlocale%3DMY%26srcid=share⊂ject=പ്രവചനം എന്നാൽ എന്താണ്?


4malayalees - കൊറോണ ; മരണ സംഖ്യ 1368 ആയി ; ലോകത്താകെ 60286 പേര്‍ക്ക് വൈറസ് ബാധ\nകൊറോണ ; മരണ സംഖ്യ 1368 ആയി ; ലോകത്താകെ 60286 പേര്‍ക്ക് വൈറസ് ബാധ\nകൊറോണ വൈറസ് ബാധയില് ചൈനയില് മരണം 1368 ആയി. ഹുബൈ പ്രവശ്യയില് ഇന്നലെ മാത്രം 242 പേരാണ് മരിച്ചത്. 14,840 പേര്‍ക്കുകൂടി ഇന്നലെ പുതിയതായി രോഗം സ്ഥിരീകരിച്ചു. ലോകത്ത് ഇതുവരെ 60,286 പേര്‍ക്കാണ് കൊറോണ വൈറസ് ബാധിച്ചത്. രോഗം ഏങ്ങോട്ടേയ്ക്കും വ്യാപിക്കാന് ഇപ്പോഴും സാധ്യതയുണ്ടെന്ന് ലോകാര്യോഗ്യ സംഘടന മുന്നറിയിപ്പ് നല്‍കി.\nജാഗ്രത അവസാനിപ്പിക്കാന് സമയമായിട്ടില്ലെന്നും ലോകാരോഗ്യ സംഘടന ഡയറക്ടര് ജനറല് ടെഡ്രോസ് ഗെബ്രേയേസസ് പറഞ്ഞു. കൊറോണ ഭീഷണിയുടെ പശ്ചാത്തലത്തില് ബാഴ്‌സലോണയില് നടക്കാനിരുന്ന ലോക മൊബൈല് കോണ്‍ഗ്രസ് റദ്ദാക്കുകയാണെന്ന് സംഘാടകര് അറിയിച്ചു. മൈബൈല് സാങ്കേതികവിദ്യയിലെ ഏറ്റവും പുതിയ സാങ്കേതിക വികാസങ്ങളും ഉല്‍പ്പന്നങ്ങളും പരിചയപ്പെടുന്ന ലോകത്തിലെ ഏറ്റവും വലിയ സമ്മേളനമാണ് ലോക മൊബൈല് കോണ്‍ഗ്രസ്. കൊറോണ ഭീതി ഒഴിയാത്ത പശ്ചാത്തലത്തില് ഇനിയൊരു അറിയിപ്പുണ്ടാകുന്നതുവരെ എല്ലാ പൊതുപരിപാടികളും റദ്ദാക്കുകയാണെന്ന് ദലെ ലാമ അറിയിച്ചു.\nകൊറോണ വൈറസ് ബാധ സ്ഥിരീകരിച്ച ആലപ്പുഴ ജില്ലയില് ചികിത്സയില് കഴിഞ്ഞിരുന്ന മെഡിക്കല് വിദ്യാര്‍ത്ഥിയെ ഐസൊലേഷന് വാര്‍ഡില് നിന്നും ഇന്ന് മാറ്റും. തുടര്‍ച്ചയായ പരിശോധനാഫലങ്ങള് നെഗറ്റീവായതിനെ തുടര്‍ന്നാണ് ഡിസ്ചാര്‍ജ് ചെയ്യുന്നത്. അതേസമയം, ഈ മാസം 26 വരെ ഇയാളെ വീട്ടില് നിരീക്ഷണത്തില് വയ്ക്കാന് തീരുമാനിച്ചിട്ടുണ്ട്. നിലവില് ആലപ്പുഴ ജില്ലയിലെ ആശുപത്രികളില് ആരും നിരീക്ഷണത്തിലില്ല. വീടുകളില് 139 പേര് നിരീക്ഷണത്തിലുണ്ട്. സംസ്ഥാനത്ത് 2,455പേരാണ് ഇപ്പോള് നിരീക്ഷണത്തിലുള്ളത്.\nഅഴുക്കുചാലില് നിന്നും കണ്ടെടുത്തത് ഒരാള് വലിപ്പമുള്ള രാക്ഷസ എലിയെ ; പിന്നീട് സംഭിവിച്ചത് ഇതൊക്കെ\n160 കിലോ കഞ്ചാവ് പിടികൂടി; 159 കിലോയും മറിച്ചുവിറ്റ സബ് ഇന്‍സ്‌പെക്ടര് അടക്കമുള്ള പോലീസുകാര്‍ക്ക് സസ്‌പെന്‍ഷന്!\nകൊറോണ ആയിപ്പോയി, ക്ഷമിക്കണം; അതിര്‍ത്തി കടക്കാന് ശ്രമിച്ച സൗത്ത് കൊറിയക്കാരനെ വെടിവെച്ച് കൊന്ന് കത്തിച്ചതില് ക്ഷമ ചോദിച്ച് കിം ജോംഗ് ഉന്\nഒസാമ ബിന്‍ലാദനെ ' രക്തസാക്ഷി' യെന്ന് വിളിച്ച വ്യക്തിയാണ് ഇമ്രാന്‍ഖാന് ; തീവ്രവാദികള്‍ക്ക് സ്റ്റേറ്റ് ഫണ്ടില് നിന്ന് പെന്‍ഷന് നല്‍കുന്ന നാണം കെട്ട രാജ്യം ; ഇമ്രാന്‍ഖാന്റെ പ്രസംഗത്തിനെതിരെ പ്രതികരിച്ച് ഇന്ത്യ\nസമുദ്രാതിര്‍ത്തി ലംഘിച്ച് രാജ്യത്തെ കൊറോണ നിയമം തെറ്റിച്ചു; സൗത്ത് കൊറിയന് ഉദ്യോഗസ്ഥനെ വെടിവെച്ച് കൊന്ന് മൃതദേഹം കത്തിച്ച് നോര്‍ത്ത് കൊറിയ\nതോല്‍വിയുണ്ടായാല് സമാധാനപരമായ അധികാര കൈമാറ്റം ഉറപ്പു നല്‍കാന് കഴിയില്ലെന്ന് ട്രംപ്\n'യേശുക്രിസ്തു' രണ്ട് മാസം അകത്ത് കിടക്കും! അനുയായികള്‍ക്ക് എതിരെ ശാരീരികവും, മാനസികവുമായ അക്രമം നടത്തിയെന്ന് കുറ്റം


ബ്രിട്ടീഷുകാരുടെ അഹങ്കാരത്തിനു കിട്ടിയ ഒരു മുട്ടൻ ആഫ്രിക്കൻ പണി... •Tech Travel Eat\nബ്രിട്ടീഷുകാരുടെ അഹങ്കാരത്തിനു കിട്ടിയ ഒരു മുട്ടൻ ആഫ്രിക്കൻ പണി…\nബ്രിട്ടീഷുകാർക്കു ലോകം മുഴുവൻ അടക്കി വാഴാൻ സാധിച്ചത് ,അവരുടെ മികച്ച സൈനിക അച്ചടക്കം, ശത്രുവിന്റെ നീക്കങ്ങളെകുറിച്ച് മുൻകൂട്ടി മനസ്സിലാകി തന്ത്രങ്ങൾ മെനയുവാനുള്ള കഴിവ് ,രാജഭക്തി ,ആത്മാഭിമാനം എന്നിവ മൂലമാണ്. അവർ കൂടുതലും ആധുനിക യുദ്ധ സാമഗ്രികൾ ഉപയോഗിക്കുന്നതിനാൽ വളരെ കുറച്ചു സൈനികരെമാത്രമേ യുദ്ധത്തിനു ഇറക്കേണ്ടതുള്ളു എന്നതാണ് മറ്റൊരു പ്രധാനപ്പെട്ട വസ്തുത. ഇതൂകുടാതെ അതാതു സ്ഥലങ്ങളിലെ തദ്ദേശവാസികളെ സേനയിൽ എടുത്തു അവരെ യുദ്ധത്തിന്റെ മുൻനിരയിൽ വിട്ടു ബലികൊടുക്കുക എന്നതും. ഇതുവഴി അവർക്ക് സ്വന്തം പടയിലെ ആൾനാശം പരമാവധി ഒഴിവാക്കാൻ സാധിക്കും. ഇത് അവർ ഇന്ത്യയിൽ ബോധപൂർവം നടപ്പിലാക്കിയത് കൊണ്ടാണ് മിക്കവാറും എല്ലായുദ്ധങ്ങളും ഇവിടെ അവർക്ക് വിജയിക്കുവാനും, രാജ്യങ്ങൾ പിടിച്ചടക്കുവാനും, ഇന്ത്യക്കാരെ അടിമകൾ ആക്കുവാനും കഴിഞ്ഞത്.\nഇതിനു നമ്മൾക്ക് മുന്നിലുള്ള രണ്ടു ഉദാഹരണങ്ങൾ ആണ് ഇന്ത്യയിൽ ബ്രിട്ടീഷുകാരെ കയറി നിരങ്ങാൻ അനുവദിച്ച പ്ലാസിയുദ്ധവും ബക്സർ യുദ്ധവും. പ്ലാസ്സി യുദ്ധത്തിൽ 3000 മാത്രം അംഗബലമുള്ള ബ്രിട്ടീഷ് പട്ടാളക്കാർ 18000 വരുന്ന സിറാജുദൌളയുടെ സൈന്യത്തെ തോൽപ്പിച്ചു (1757), അതുകഴിഞ്ഞ് 1764 ൽ നടന്ന ബക്സർ യുദ്ധത്തിൽ, 7000 മാത്രം ഉള്ള അവർ 40000 ത്തോളമുള്ള മുഗൾചക്രവർത്തി ഷാആലത്തിന്റെയും കൂട്ടരുടെയും പട്ടാളത്തെ ആണ് പരാജയപ്പെടുത്തുക ഉണ്ടായത്. ഇന്ത്യക്കാർ ഈ യുദ്ധങ്ങളിൽ എല്ലാംതന്നെ പരാജയപ്പെടാനുള്ള പ്രധാന കാരണം ആധുനിക യുദ്ധ ഉപകരണങ്ങളെയും അവ ഉപയോഗിക്കുന്നതിനെകുറിച്ചും നമ്മൾക്കുള്ള അജ്ഞതയും തന്ത്രങ്ങൾ മെനയാനുള്ള കഴിവില്ലായ്മയും ആണ്. എന്നാൽ ഈ തന്ത്രങ്ങൾ എല്ലാം ബ്രിട്ടീഷുകാർ ഇന്ത്യയിൽ മാത്രമല്ല ലോകത്തിൽ പലഭാഗത്തും പയറ്റിയതും വിജയിച്ചിട്ടുള്ളതും ആണ്. എന്നാൽ അവർക്ക് ചിലടുത്തുനിന്ന് അവർ പോലും അറിയാതെ ചില മുട്ടൻ പണികളും കിട്ടിയിട്ടുണ്ട് .അതിലൊരു പടുകൂറ്റൻ പണിയാണ് അവർക്ക് സൌത്ത് ആഫ്രിക്കയിലെ ഐസാണ്ടിൽവാന (Isandlwana) യുദ്ധത്തിൽനിന്നും കിട്ടിയത്.\nവലിയ തോക്കുകളും യുദ്ധസാമഗ്രികൾ എല്ലാം ഉണ്ടായിട്ടും വെറും പ്രാകൃത രീതിയിൽ (കുന്തവും പരിചയും ഉപയോഗിച്ചു )യുദ്ധം ചെയ്യുന്ന സുലുവശക്കാരിൽ നിന്നും പരാജയം ഏറ്റുവാങ്ങുക. 1300 ഓളം വരുന്ന അവരുടെ സൈനികർ മരിക്കുക. അതുവരെ അവർ ലോകത്തിനു മുൻപിൽ തങ്ങൾ വലിയവർ എന്ന് സ്വയം ജാഡ കാണിച്ചുകൊണ്ട് നടന്നത് ഒരു നിമിഷംകൊണ്ട് അസ്തമിക്കുക. ലോകത്തിനു മുന്നിൽ കൊച്ചാവുക. ആ നാണക്കേടിൽ നിന്നും കാലം ഇത്രയും ആയിട്ടും ഊരിപോരാൻ കഴിയാതെ വരുക. സങ്കൽപ്പിക്കാൻ കഴിയുന്നില്ല ,അല്ലെ ? എന്നാൽ സത്യം അതാണ്, Battle of Isandlwana എന്ന ആഫിക്കൻ യുദ്ധം.\nബ്രിട്ടീഷുകാർ തങ്ങൾ കയ്യേറിയ രാജ്യങ്ങളിലെ ചെറിയ ചെറിയ കോളനികൾ എല്ലാം ചേർത്ത് കോൺഫെഡറേഷൻ എന്ന ഒരു ഒറ്റ അധികാരകേന്ദ്രത്തിൽ ആക്കാൻ 1860 കളിൽ ഒരു ശ്രമം നടത്തി. ഇതനുസരിച്ച് കാനഡയിലെ ചെറിയ കോളനികൾ എല്ലാം ചേർന്ന് ഒരുകോൺഫെഡറേഷൻ ആയി. ഇതേപോലെ ഒരു ഒരുകോൺഫെഡറേഷൻ സൌത്ത് അഫിക്കയിലും സ്ഥാപിക്കണമെന്ന് അന്ന് ബ്രിട്ടീഷ് കോളനികളുടെ അധികാരചുമതലയുള്ള ലോർഡ് കനാവൻ (Lord Carnarvon) നിശ്ചയിച്ചു. ഇതിനായി സർ ഹെന്റ്രി (Sir Henry Bartle Frere) എന്നയാളെ അദ്ദേഹം ചുമതലപ്പെടുത്തി. അങ്ങനെ സർ ഹെന്റ്രി സൌത്ത് ആഫ്രിക്കയുടെ ഹൈകമ്മീഷണർ ആയി.പക്ഷെ അദ്ദേഹത്തിന് ഒരു വലിയ പ്രധിസന്ധി നേരിട്ടു. സൌത്ത് ആഫ്രിക്കയിലെ സൌത്ത് ആഫ്രിക്കൻ റിപബ്ലിക്കും (Transvaal) സുലുരാജ്യവും (Kingdom of Zululand) സ്വതന്ത്രമായി നിലകൊള്ളുന്നു. അവരെയുംകു‌ടി ബ്രിട്ടീഷ് കോളനിയിൽ ലയിപ്പിക്കാതെ കോൺഫെഡറേഷൻ എന്ന ആശയം സാധ്യമല്ല. ഇതിന് എന്ത് ചെയ്യാൻ പറ്റും എന്നായി പിന്നെ ആലോചന.\nആദ്യമായി സൌത്ത് ആഫ്രിക്കൻ റിപബ്ലിക്കിനെ തങ്ങളുടെ രാജ്യമായ കേപ് കോളനിയോട് കൂട്ടിചേർത്തു (1877). എന്നാൽ ആ രാജ്യം എതിർത്തുനിന്നെങ്കിലും ബ്രിട്ടീഷുകാരുമായുള്ള യുദ്ധത്തിൽ നിന്ന് പിന്മാറി. എന്തെന്നാൽ തങ്ങളുടെ ശത്രുക്കളായ സുലുരാജ്യം ഈ സമയം തങ്ങളെ ആക്രമിക്കും എന്നവർ ഭയന്നു. അതിനാൽ അവർ ബ്രിട്ടീഷുകാരുടെ സഹായം തേടി. എന്നാൽ സുലുരാജ്യം ബ്രിട്ടീഷുകാരുമായി നല്ല രമ്യതയിൽ ആയിരുന്നു കഴിഞ്ഞിരുന്നത്. അപ്പോൾ യുദ്ധം ചെയ്യാൻ ഒരു കാരണം വേണം. അതുവരെ അവരുമായി സൌഹൃദത്തിൽ കഴിഞ്ഞ ബ്രിട്ടീഷ്‌കാർക്ക് ഒരു കാരണം കണ്ടെത്താൻ തിടുക്കമായി. അവർക്ക് അങ്ങനെ മുന്ന് കാരണങ്ങൾ കിട്ടി. അതിലൊന്ന് സുലുരാജ്യം ഭരിച്ചിരുന്ന രാജാവിന്റെ അനുയായിയുടെ ഭാര്യ രക്ഷപെട്ടു തങ്ങളുടെ രാജ്യത്ത് വന്നപ്പോൾ ചിലർ അതിക്രമിച്ചുകയറി അവരെ വകവരുത്തി എന്നതായിയിരുന്നു. ഇങ്ങനെയുള്ള വേറെ ചില കുറ്റങ്ങൾ കു‌ടി കെട്ടിചമച്ചു അവർ സുലുരാജ്യത്തിന് ഒരു അന്ത്യശാസനം നൽകി(Dec 11,1879). ഒരു മാസത്തിനുള്ളിൽ സുലുരാജ്യം തങ്ങളുടെ സൈന്യത്തെ പിരിച്ചുവിടുകയും,നഷ്ടപരിഹാരം നൽകുകയും ചെയ്യുക അല്ലെങ്കിൽ യുദ്ധം.\nസുലുരാജ്യം അക്കാലത്ത് ആഫ്രിക്കയിലെ ഏറ്റവും ശക്തമായ രാജ്യം ആയിരുന്നു. അതിപ്രബലനായ സെറ്റ്ഷ്വായൊ (Cetshwayo) രാജാവായിരുന്ന അവരുടെ പിൻബലം. ഏറ്റവുംഅച്ചടക്കമുള്ള വലിയ ഒരു സൈന്യമായിരുന്നു അദ്ദേഹത്തിന്റെ ചോല്പടിയിൽ.അയൽ രാജ്യക്കാരായ ബ്രട്ടീഷുകാരുമായോ ബോവർമാരുമായോ അദ്ദേഹം അനാവശ്യ പ്രശ്നങ്ങൾ ഒന്നും ഉണ്ടാക്കാൻ ആഗ്രഹിച്ചിരുന്നില്ല. എന്നാൽ ബ്രിട്ടീഷ് ഹൈകമ്മീഷണറുടെ അന്ത്യശാസനം സെറ്റ്ഷ്വായൊ രാജാവിനെ അത്ഭുതപ്പെടുത്തി. അദ്ദേഹം അന്ത്യശാസനം വകവച്ചുകൊടുത്തില്ല (കൊടുക്കത്തില്ല എന്ന് ബ്രിട്ടീഷ്‌കാർക്കും അറിയാമായിരുന്നു). “തന്റെ രാജ്യത്തെ സൈന്യത്തെ പിരിച്ചുവിടണം എന്ന് പറയാൻ യവൻമാർ ആര്” എന്ന് അദ്ദേഹം ചോദ്യം ചെയ്തു. അന്ത്യശാസനം ഒരു മാസം കൂടി നീട്ടികൊടുത്തിട്ടും രാജാവ് വഴങ്ങിയില്ല. അവസാനം സുലു രാജ്യവുമായി യുദ്ധം പ്രഖ്യാപിക്കപ്പെട്ടു. സുലു രാജാവിനെ അടിച്ച് ഒതുക്കുവാനായി ബ്രിട്ടീഷുകാർ തിരഞ്ഞെടുത്തത് ലോർഡ് ചെംസുഫോഡിനെ (Lord Chelmsfod) ആയിരുന്നു. ഇദ്ദേഹത്തിനെ തന്നെയായിരുന്നു നമ്മുടെ 1857 ലെ ഇന്ത്യയുടെ ഒന്നാം സ്വാതന്ത്ര്യ സമരം അടിച്ചോതുക്കാൻ ബ്രിട്ടീഷുകാർ ഉപയോഗിച്ചതും.\nഅദ്ദേഹം ഏകദേശം ഏകദേശം 7800 പട്ടാളക്കാരുമായി ബ്രിട്ടീഷ് രാജ്യത്തിനെയും സുലുരാജ്യത്തിന്റെയും അതിർത്തി പങ്കിടുന്ന ബഫല്ലോ നദിയുടെ (Buffalo River ) കരയിലുള്ള റോർക്ക്സ് ഡ്രിഫ്റ്റ് (Rorke’s Drift) എന്ന ക്യാമ്പിൽ (1879 ജനുവരി9) എത്തിച്ചേർന്നു. അവരുടെ കൈയ്യിലുള്ള ആയുധങ്ങൾ അക്കാലത്തെ ഏറ്റവും ആധുനികം എന്ന് പറയാവുന്ന Martini-Henry breech-loading റൈഫിൾ,7വലിയ പീരങ്കികൾ, അനേകം റോക്കറ്റുകൾ (Congreve rockets) എന്നിവ ആയിരുന്നു. അതുകൂടാതെ ആഴ്ചകളോളം യുദ്ധസ്ഥലത്ത് കഴിച്ചുകൂട്ടാൻ വേണ്ടുന്ന ആഹാരസാധനങ്ങളും മറ്റു വസ്തുകളും. സുലുസൈന്യത്തിന് അതേസമയം ഉണ്ടായിരുന്നത് Iklwa എന്നുവിളിക്കുന ഒരുതരം ആഫ്രിക്കൻ കുന്തം (spear), knobkierrie എന്നുവിളിക്കപ്പെടുന്ന ആഫ്രിക്കയിൽ യുദ്ധങ്ങൾക്ക് ഉപയോഗിക്കുന്ന ഒരു പ്രത്യേക തരം വടി, പിന്നെ impi എന്ന് പേരുള്ള പശുവിന്റെ തൊലി ഉപയോഗിച്ചുണ്ടാക്കിയ ഒരുതരം പരിച (shield) എന്നിവ ആയിരുന്നു.\nബ്രിട്ടീഷ് സൈന്യം ആയുധ സന്നാഹങ്ങളുമായി ജനുവരി 11നു തന്നെ നദി മുറിച്ചു കടന്നു മറുകരയിൽ എത്തിച്ചേർന്നു. അവർ സുലുസൈന്യത്തെ അവിടെയെല്ലാം പരതി. അവരുടെ പോടി പോലും ഇല്ല. “കൊള്ളാം പേടിതൊണ്ടന്മാർ… എന്നാൽ നമ്മൾ അത്രയ്ക്ക് അങ്ങോട്ട് വിട്ടുകൊടുക്കണ്ട, അവന്മാരെ കണ്ടുപിടിച്ചു ഓടിച്ചിട്ട് ആക്രമിക്കുക തന്നെ..” ഇങ്ങനെ ബ്രിട്ടീഷുകാർ തീരുമാനിച്ചു. ഏകദേശം 10 ദിവസത്തോളം പുൽകാടുകളിലുടെ യാത്ര ചെയ്തു. പക്ഷെ അവിടെയെങ്ങും സുലു സൈന്യത്തെ കണ്ടെത്താനായില്ല. എന്നാൽ അനേകം കണ്ണുകൾ അവരെ പിന്തുടർന്ന് കൊണ്ടിരിക്കുന്നത് അവർ അറിഞ്ഞില്ല. ഒടുവിൽ യാത്രചെയ്തു ക്ഷീണിച്ചു അവർ ഐസാണ്ടിൽവാന (Isandlwana) എന്ന കുന്നിൻമുകളിൽ അവർ ക്യാമ്പ് ചെയ്തു. ഇതിനിടയിൽ ഒരു വിഭാഗത്തെ ഇടത് / വലത് വശങ്ങളിലൂടെ സുലു രാജ്യത്തിന്റെ തലസ്ഥാനമായ ഉളുണ്ടി (Ulundi) ആക്രമിക്കുവാൻ സൈനിക ഓപറഷന്റെ തലവനായ ലോർഡ് ചെംസുഫോഡ് അയച്ചു. അവർ ആ ദിശകളിലേക്ക് യാത്രയായി. പിന്നെ അവശേഷിച്ചിരുന്ന ഏതാണ്ട് 4000 ത്തോളം വരുന്ന ഒരു ചെറിയ പട്ടാളസേനയുമായി ലോർഡ് ചെംസുഫോഡ് ഇസാണ്ടിൽവാനയിൽ തങ്ങി. എന്നാൽ സുലുസൈന്യത്തെ തിരച്ചിൽ നടത്താൻ പോയ ചില സംഘങ്ങൾ അവരെ കണ്ടെത്തി എന്നറിഞ്ഞു അദ്ദേഹം ഏകദേശം 1200 ഓളം വരുന്ന ഒരു സന്നാഹവുമായി അവിടേക്ക് യാത്രയായി. പിന്നീട് ക്യാമ്പിൽ അവശേഷിച്ചത് വെറും 1800 പടയാളികൾ…!!!\n1879 ജനുവരി 22 ,സമയം 11 am സുലുസൈന്യത്തെ തിരച്ചിൽ നടത്തി കൊണ്ടിരിന്ന വേറൊരു സംഘത്തിന്റെ തലവൻ ചാൾസ് റോ, വളരെ വലിയ സൈന്യപടയെ കുന്നിന്റെ താഴ്‌വരയിൽ കണ്ടെത്തിയതായി അറിയിക്കുന്നു. അധിക സമയം അഴിഞ്ഞില്ല ഏകദേശം 20,000 വരുന്ന, സുലുരാജാവിന്റെ ഒരു വലിയ സൈന്യം എന്ഷിംഗ് വായോ കൊസയുടെ (Ntshingwayo kaMahole Khoza)നേതൃത്വത്തിൽ ബ്രിട്ടീഷുകാരുടെ ഐസണ്ടിൽവാന ക്യാമ്പിനു നേരെ ആക്രമണം അഴിച്ചു വിട്ടു. മറുവശത്ത് നിന്നും ക്യാപിന്റെ ആപ്പോഴത്തെ തലവൻ Lt-Col. Henry Pulleine ന്റെ നേതൃത്വത്തിൽ പീരേങ്കികളിൽ നിന്നും തീതുപ്പി. റൈഫിളുകളിൽ നിന്നുള്ള സീൽക്കര ശബ്ദം എങ്ങും മുഖരിതം. വെടിമരുന്നിന്റെ പുകമറ… എന്നാൽ സുലുക്കാരുടെ യുദ്ധം അവരുടെ പരമ്പരാഗത രീതിയിൽ കുന്തവും വടിയും കൊണ്ടുള്ള ഏറ് ആയിരുന്നു..\nഎന്താണെന്ന് അറിയില്ല ബ്രിട്ടീഷ് സൈന്യം നാലുപാടും ചിന്നിചിതറി. യുദ്ധം തുടങ്ങി രണ്ടു മണിക്കൂർ കഴിഞ്ഞപ്പോഴേക്കും ക്യാമ്പിൽ ഉണ്ടായിരുന്ന 1800 പേരിൽ 1300 പേരും പരലോകം പൂകി. ബാക്കിയുള്ളവർ ജീവനും കൊണ്ടോടി. അങ്ങനെ ബ്രിട്ടീഷ് കാർ “ചരിത്രത്തിൽ ഒരു യുദ്ധത്തിൽ ഏറ്റവും നാണംകേട്ട തോൽവി എൽക്കുന്നവർ” എന്ന പേരിന് ഉടമകളായി. എന്തായിരിക്കും അവരുടെ പരാജയകാരണം?സൈന്യ തലവൻ ചെംസ് ഫോഡിന്റെ വിവരം ഇല്ലായ്മയായിരുന്നു മുഖ്യം. പിന്നെ സുലുക്കാരുടെ കൌശലം. അവർ ചെംസ് ഫോഡിനെ തെറ്റിധരിപ്പിച്ചു വേറൊരു സ്ഥലത്തേക്ക് കൂട്ടികൊണ്ടുപോവുകയും ആ സമയം വലിയ ഒരു സംഘത്തെ അയച്ചു ക്യാമ്പ് വളഞ്ഞു എല്ലാരെയും കശാപ്പു ചെയ്യുകയും ചെയ്തു.


ഖത്തറില് കോവിഡ് ബാധിച്ച് രണ്ട് മരണം കൂടി; ഇന്ന് 1501 പേര്‍ക്കു കൂടി രോഗം സ്ഥിരീകരിച്ചു | Qatar’s COVID-19 death toll rises by two to 23 as 1,501 test positive\nHome Gulf Qatar ഖത്തറില് കോവിഡ് ബാധിച്ച് രണ്ട് മരണം കൂടി; ഇന്ന് 1501 പേര്‍ക്കു കൂടി രോഗം സ്ഥിരീകരിച്ചു\nഖത്തറില് കോവിഡ് ബാധിച്ച് രണ്ട് മരണം കൂടി; ഇന്ന് 1501 പേര്‍ക്കു കൂടി രോഗം സ്ഥിരീകരിച്ചു\nദോഹ: ഖത്തറില് കോവിഡ് ബാധിച്ച് ഇന്ന് രണ്ട് പേര് കൂടി മരിച്ചു. 66ഉം 53ഉം വയസ്സുള്ള പ്രവാസികളാണ് മരിച്ചത്. ഇതോടെ മൊത്തം മരണ സംഖ്യ 23 ആയി. കോവിഡ് മരണം പൊതുവേ കുറവായിരുന്ന ഖത്തറില് തുടര്‍ച്ചയായി ഇത് മൂന്നാംദിവസമാണ് രണ്ടുപേര് വീതം മരിക്കുന്നത്.\nപുതുതായി 1501 പേര്‍ക്ക് കൂടി രോഗം സ്ഥിരീകരിച്ചു. പുതിയ രോഗികളില് കൂടുതലും പ്രവാസികളാണെന്ന് ആരോഗ്യമന്ത്രാലയം സ്ഥിരീകരിച്ചു. ഇതോടെ ആകെ രോഗം സ്ഥിരീകരിക്കപ്പെട്ടവര് 43,714 ആയി\nഅതിനിടെ 657 പേര്‍ക്ക് കൂടി രോഗം ഭേദമായി. ആകെ അസുഖം ഭേദമായവര് 9170 ആയി. 256 പേരെ കഴിഞ്ഞ 24 മണിക്കൂറിനുള്ളില് വിവിധ ആശുപത്രികളില് പ്രവേശിപ്പിച്ചു. ഇതില് 24 പേരെ ഐസിയുവിലേക്ക് മാറ്റി. ആകെ 188 പേരാണ് ഇപ്പോള് അത്യാഹിത വിഭാഗത്തില് കഴിയുന്നത്.\nQatar’s COVID-19 death toll rises by two to 23 as 1,501 test positive\nPrevious articleമെയ് 29 മുതല് ദോഹയില് നിന്ന് കേരളത്തിലേക്ക് അഞ്ച് വിമാനങ്ങള്\nNext articleചാര്‍ട്ടേഡ് വിമാനത്തിന്റെ പേരിലുള്ള തട്ടിപ്പില് വീഴരുതെന്ന് ഇന്ത്യന് കോണ്‍സുലേറ്റ്


'മലയാള സംഗീത ലോകത്തെ മഹാരഥികള്' - Page 17\nSubject: Re: 'മലയാള സംഗീത ലോകത്തെ മഹാരഥികള്' Sun Oct 30, 2016 2:56 pm\nSubject: Re: 'മലയാള സംഗീത ലോകത്തെ മഹാരഥികള്' Tue Nov 08, 2016 12:51 pm\nസജി ശ്രീവത്സം 10:00 AM 08/11/2016\nബാബുരാജ്, എസ്. ജാനകി, യേശുദാസ്\nമലയാള ഗാനങ്ങളുടെ അറുപതാണ്ടില് ഏറെക്കാലവും കുടിയിരുന്നത് ഒരു ഗന്ധര്‍വനാദമായിരുന്നു. യേശുദാസെന്ന ആ ഗാനധാര ഒരു മഹാനദിയായി ഒഴുകി നീങ്ങിയപ്പോള് അതിന്‍െറ കൈവഴികളും പോഷകനദികളുമായി അനേകം ഗായകരുടെ സ്വരധാരയും ഉണ്ടായിരുന്നു. കേരളം പിറവികൊള്ളുമ്പോള് യേശുദാസ് സിനിമാഗാനരംഗത്ത് എത്തിയിരുന്നില്ല. പിന്നെയും ആറു വര്‍ഷത്തിനുശേഷം 1962ലാണ് അദ്ദേഹം ‘ജാതിഭേദം മതദ്വേഷ’വുമായി ഗാനലോകത്ത് എത്തുന്നത്. അതിനുമുമ്പ് മലയാള സംഗീതത്തെ വൈവിധ്യമാര്‍ന്ന സ്വരഭാവതരംഗങ്ങളാല് അനുഗ്രഹിച്ച അനേകം ഗായകരുമുണ്ടായിരുന്നു. ഈ തലമുറ ഒരിക്കലും കേട്ടിട്ടില്ലാത്ത എത്രയോ ഗാനങ്ങള്. എത്രയോ ഗായകര്.\n1954ല് മലയാളസംഗീതം അതിന്‍െറ തനിമയുടെ അടയാളമായി രൂപപ്പെടുത്തിയ ‘നീലക്കുയിലി’ലെ പാട്ടുകള് ദേശീയതലത്തില് അംഗീകരിക്കപ്പെടുമ്പോള് കേരളമെന്ന ഭൂപ്രദേശം ഒരു സംസ്ഥാനമായി രൂപപ്പെട്ടിരുന്നില്ല. കേരളം പിറവികൊണ്ട വര്‍ഷം മലയാളത്തില് പിറന്നത് അഞ്ച് ചലച്ചിത്രങ്ങള് മാത്രം. ‘രാരിച്ചന് എന്ന പൗരന്’, ‘ആത്മാര്‍പ്പണം’, ‘മന്ത്രവാദി’, ‘കൂടപ്പിറപ്പ്’, ‘അവര് ഉണരുന്നു’ എന്നിവയായിരുന്നു ആ ചിത്രങ്ങള്. അതില് ‘രാരിച്ചന് എന്ന പൗരനി’ലെ ‘നാഴിയുരിപ്പാലുകൊണ്ട് നാടാകെ കല്യാണം’ എന്ന ഭാസ്കരന് മാഷിന്‍െറ ഗാനം കാലഘട്ടത്തെ അതിജീവിച്ചു.\nശാന്ത പി. നായര് എന്ന ഗായികയെ മലയാളത്തിന്‍െറ മനസ്സില് പ്രതിഷ്ഠിച്ച ഗാനം. അന്നത്തെ പ്രമുഖ ഗായകരായ മെഹബൂബ്, പി. ലീല എന്നിവരായിരുന്നു ഈ ചിത്രത്തിലെ മുഖ്യ ഗായകര്. തമിഴിലും കന്നടയിലും അന്നത്തെ പ്രധാന ഗായകനായ എ.എം. രാജയായിരുന്നു മലയാളത്തിലെ ശ്രദ്ധേയ സാന്നിധ്യം.\nബ്രദര് ലക്ഷ്മണന്‍െറ സംഗീതത്തില് ‘മന്ത്രവാദി’യില് കേരളത്തിന്‍െറ സ്വന്തം ഗായകനായ കമുകറ പുരുഷോത്തമനാണ് മുഖ്യഗായകന്. അദ്ദേഹം ജനിച്ചുവളര്‍ന്ന തിരുവട്ടാര് പ്രദേശം സംസ്ഥാന രൂപവത്കരണത്തോടെ തമിഴ്നാട്ടിലായെങ്കിലും മലയാളത്തിന്‍െറ സ്വന്തം ഗായകനാണ് കമുകറ. ഗാനരചനയില് ചക്രവര്‍ത്തിയുടെ സ്ഥാനം അലങ്കരിക്കുന്ന വയലാര് രാമവര്‍മയുടെ രംഗപ്രവേശവും കേരളപ്പിറവി വര്‍ഷത്തിലായിരുന്നു, ‘കൂടപ്പിറപ്പി’ലൂടെ. അദ്ദേഹത്തിന്‍െറ അനശ്വരഗാനമായ ‘തുമ്പി തുമ്പി വാവാ’ പാടിയത് ശാന്ത പി. നായര്.\n’57ല് ‘മിന്നാമിനുങ്ങി’ലൂടെ എം.എസ്. ബാബുരാജ് രംഗത്തത്തെുമ്പോള് മച്ചാട് വാസന്തിയും പുതിയ ഗായികയായി. കോഴിക്കോട് അബ്ദുല് ഖാദര്, മെഹബൂബ് എന്നിവര്‍ക്കൊപ്പം മീന സുലോചനയും ഇതില് ഗായികയായി. ‘മിന്നുന്നതെല്ലാം പൊന്നല്ല’ എന്ന ചിത്രത്തിലൂടെ പിന്നീട് മലയാളികളുടെ പ്രിയ സംഗീതസംവിധായകനായ എം.ബി. ശ്രീനിവാസന് ഗായകനായി. തമിഴിലും തെലുങ്കിലും കന്നടയിലും ഏറെക്കാലം നിറഞ്ഞുനിന്ന ഭാവഗായകന് പി.ബി. ശ്രീനിവാസ് ഇതില് ഗായകനായി. ‘ജയില്‍പുള്ളി’യിലെ ‘സംഗീതമേ ജീവിതം’ കമുകറ പുരുഷോത്തമന്‍െറ അനശ്വര ഗാനങ്ങളിലൊന്നായി. 1958ല് മെഹബൂബും ലീലയും മുഖ്യഗായകരായ ‘നായരുപിടിച്ച പുലിവാലി’ലൂടെ കെ.പി. ഉദയഭാനു രംഗത്തത്തെി. തൊട്ടടുത്ത വര്‍ഷം ദേവരാജന്‍െറ സംഗീതത്തില് ‘വാസന്തരാവിന്‍െറ വാതില് തുറന്നുവരും’ എന്ന ഗാനത്തിലൂടെ കെ.എസ്. ജോര്‍ജും സുലോചനയും ‘ചതുരംഗ’ത്തില് പ്രധാന ഗായകരായി. മലയാളത്തിന്‍െറ ഒരു നീണ്ട കാലഘട്ടം വാണ എസ്. ജാനകിയും രംഗത്തത്തെി. 1960ല് ‘സീത’യിലൂടെ തെന്നിന്ത്യന് വാനമ്പാടി പി. സുശീലയും മലയാളത്തിലത്തെി.\n1962ല് ‘കാല്‍പ്പാടുകളി’ല് കെ.പി. ഉദയഭാനു മുഖ്യഗായകനായപ്പോള് ഒരു ശ്ളോകം പാടി മലയാള ഗാനലോകത്തിന്‍െറ ഭാഗധേയം മാറ്റിമറിച്ച യേശുദാസ് രംഗത്തത്തെി. തുടര്‍ന്നും അതേവര്‍ഷം ‘ആദ്യത്തെ കണ്‍മണി’ എന്ന അദ്ദേഹത്തിന്‍െറ ഗാനം ശ്രദ്ധേയമായി. ’64ല് ‘ഭാര്‍ഗവിനിലയ’ത്തിലൂടെ യേശുദാസ് ജനഹൃദയങ്ങള് കീഴടക്കി. ’65ല് ബാലമുരളീകൃഷ്ണ, ലതാരാജു, എല്.ആര്. ഈശ്വരി തുടങ്ങിയവര് രംഗത്തത്തെി. അതേ വര്‍ഷമാണ് യേശുദാസിന്‍െറ വമ്പന് ഹിറ്റായ ‘റോസി’യിലെ ‘അല്ലിയാമ്പല്’ പുറത്തിറങ്ങുന്നത്. ’66ല് ‘കളിത്തോഴനി’ലൂടെ ജയചന്ദ്രന് രംഗത്തത്തെി.\nസി.ഒ. ആന്‍േറായും സീറോ ബാബുവും ഇടക്കിടെ പ്രത്യക്ഷപ്പെട്ടു. എഴുപതുകളില് യേശുദാസിന്‍െറ സമ്പൂര്‍ണ ആധിപത്യമായിരുന്നു. ജയവിജയ, നാണു ആശാന്, അടൂര് ഭാസി എന്നിവരും ഗായകരായത്തെി. ’70ല് മാധുരി രംഗത്തുവന്നു. ’69ല് ‘കള്ളിച്ചെല്ലമ്മ’യിലൂടെ ബ്രഹ്മാനന്ദന് രംഗപ്രവേശം നടത്തി. 1979ല് ‘കുമ്മാട്ടി’യിലൂടെ പ്രത്യക്ഷപ്പെട്ട കെ.എസ്. ചിത്ര ’82 മുതല് പാടിയെങ്കിലും ’85ഓടെ നിറസാന്നിധ്യമായി. ’90കള് മുതല് ചിത്ര സമ്പൂര്‍ണ ആധിപത്യം പുലര്‍ത്തി.\nസുജാതയും ഇടക്കിടെ പ്രത്യക്ഷപ്പെട്ടെങ്കിലും ’90കളിലാണ് കൂടുതല് ശ്രദ്ധേയയാകുന്നത്. അരുന്ധതി, ആശാലത, ജാനകി ദേവി, സുശീലാദേവി, രാധിക തിലക്, ഗായത്രി, ജ്യോത്സ്ന, മഞ്ജരി, രാജലക്ഷ്മി, സിതാര, മൃദുല വാര്യര് തുടങ്ങി ആ പട്ടിക നീളുന്നു. ശ്രേയ ഘോഷാലും മലയാള ഗാനരംഗത്ത് മുന്നേറ്റം നടത്തി.\n’90കളില് എം.ജി. ശ്രീകുമാര് കളംനിറഞ്ഞു. ഭാവഗാനങ്ങള് ഇടക്കിടെ ഹിറ്റാക്കി ജി. വേണുഗോപാല് ജനഹൃദയങ്ങളില് ഇടംനേടി. 2000 മുതല് തലമുറ മാറി. ഒട്ടേറെ ഗായകര്, ഗായികമാര്... ഒരാള്‍ക്കും ആധിപത്യമില്ലാത്ത കാലം. ചാനല് സംഗീതമേളകളിലൂടെ രംഗത്തത്തെിയവര് വന്നുംപോയും ആഘോഷിച്ചു.\nഇതിനിടെ മധു ബാലകൃഷ്ണന്, ബിജു നാരായണന്, സുധീപ്കുമാര്, നജീം അര്‍ഷാദ്, വിജയ് യേശുദാസ് തുടങ്ങിയവര് മുന്നേറി. ശങ്കര് മഹാദേവന്, ഹരിഹരന് തുടങ്ങിയ അന്യഭാഷാ ഗായകര് ഇടക്കിടെ ഹിറ്റുകള് സമ്മാനിച്ച് ജനഹൃദയങ്ങളില് നിറഞ്ഞു. ഉദിത് നാരായണനും അദ്നന് സമിയും മലയാളത്തില് പാടി. പാട്ടുകാരല്ലാത്ത പലരും പുതുതലമുറയില് ഗായകരായതും ശ്രദ്ധേയം. അഭിനേതാക്കളും സംഗീതസംവിധായകരും ചാനല് അവതാരകരും ഗായകരായി. മികച്ച ക്ളാസിക്കല് ഗായകനുള്ള സംസ്ഥാന അവാര്‍ഡ് സംഗീതസംവിധായകന് ശരത് ഒരു വര്‍ഷം നേടി. ജാസി ഗിഫ്റ്റ് ഗായകനായും സംഗീതസംവിധായകനായും ശ്രദ്ധനേടി.\nSubject: Re: 'മലയാള സംഗീത ലോകത്തെ മഹാരഥികള്' Tue Nov 08, 2016 5:06 pm\nഇവിടെ പരാമര്ശിക്കേണ്ട ഒരു കാര്യം മ്യൂസിക് ഡയറക്ടർ എന്ന നിലയിൽ രാജസേനൻ ന്റെ സംഭാവനകൾ ആണ് ഒരേ ഒരു ചിത്രം മാത്രം മതി അതി വ്യക്തമാക്കാൻ സൗന്ദര്യപ്പിണക്കം എന്ന ഒരേ ഒരു ചിത്രം.സംഗീതപരമായി ഔന്നത്യം പുലർത്തുന്നു എന്ന് പറയുക വയ്യെങ്കിലും അതിനെ ഗാനങ്ങൾ ഒന്നിനൊന്നു മെച്ചം ആയിരുന്നു.കൂടുതൽ ചായ്‌വ് ശ്യാം സംഗീതത്തോടായിരുന്നു ( ഞാൻ ആദ്യം കരുതിയത് ശ്യാം ഈണമിട്ട ഗാനങ്ങൾ ആണെന്നായിരുന്നു ) ശ്രുതിലയ മധുരം ആണ് ഏറ്റവും കൂടുതൽ ജനകീയമായതെങ്കിലും എനിക്കേറെ ഇഷ്ടമായത് "മയിൽ‌പീലി കൺകളിൽ മധുരാനുഭൂതി"എന്ന ഗാനം ആയിരുന്നു."മഞ്ഞിൽ മുങ്ങി വാര്മതി വന്നു " വേറൊരു മനോഹര ഗാനം ആണ് .ഉണ്ണിമേനോൻ ആയിരുന്നു ഈ ഗാനം പാടാൻ കൂടുതൽ അനുയോജ്യൻ എന്ന് എനിക്ക് തോന്നിയിട്ടുണ്ട്.പിന്നെ ഒരു കോമഡി സോങ് കൂടി ഉണ്ട് ഇതിൽ


അപൂർവ ഗ്രൂപ്പ് രക്തം നൽകാൻ മലയാളി പറന്നു; ഖത്തറിൽ നിന്ന് കുവൈത്തിലേക്ക്\n2017-12-02 02:40:24am |\nദോഹ ∙ ഖത്തറിൽ നിന്നു കുവൈത്തിൽ പറന്നെത്തി രക്തം ദാനം ചെയ്തു മലയാളി യുവാവിന്റെ മാതൃക. കണ്ണൂർ ഇരിട്ടി സ്വദേശിയും ഖത്തറിൽ പ്രവാസിയുമായ നിധീഷ് രഘുനാഥാണു രക്തദാനത്തിന്റെ മഹത്തായ സന്ദേശം തന്റെ പ്രവൃത്തിയിലൂടെ നിറവേറ്റിയത്. ബ്ലഡ് ഡോണേഴ്സ് കേരള– ഖത്തർ, കുവൈത്ത് ചാപ്റ്ററുകളുടെ ഏകോപനമാണ് ഈ അപൂർവ രക്തദാനത്തിലേക്കു വഴി തുറന്നത്.\nകുവൈത്തിൽ ആശുപത്രിയിൽ സിസേറിയൻ ശസ്ത്രക്രിയ വേണ്ട കർണാടക സ്വദേശിനിക്കാണ് രക്തം അത്യാവശ്യമായി വന്നത്. ‘ബോംബെ ഗ്രൂപ്പ്’ എന്ന പേരിൽ അറിയപ്പെടുന്ന അപൂർവ ഇനം രക്ത ഗ്രൂപ്പായിരുന്നു യുവതിയുടേത്. ലക്ഷത്തിൽ നാലു പേരിൽ മാത്രമാണ് ഈ അപൂർവ രക്തഗ്രൂപ്പുള്ളത്. എന്നാൽ, ഇതേ ഗ്രൂപ്പിലുള്ള രക്തം കുവൈത്തിൽ ലഭ്യമല്ലാതായതോടെ കാര്യങ്ങൾ സങ്കീർണമായി.\nഅടിയന്തര ശസ്ത്രക്രിയ വൈകുന്ന സാഹചര്യമുണ്ടാവുകയും ചെയ്തു. ഇതിനിടെ വിഷയം ബ്ലഡ് ഡോണേഴ്സ് കേരള– കുവൈത്ത് ചാപ്റ്ററിനു മുന്നിലെത്തി. പിന്നീട് ബോംബെ ഗ്രൂപ്പ് രക്തം തിരഞ്ഞുള്ള അന്വേഷണമായി. വാട്സാപിലെ വിവിധ ഗ്രൂപ്പുകളിൽ സന്ദേശങ്ങൾ പാഞ്ഞെത്തി. ബിഡികെയുടെ ഖത്തർ ചാപ്റ്ററിനും വിവരമെത്തി. തുടർന്നുള്ള അന്വേഷണമാണ് ഖത്തറിൽ ബർവയിലുള്ള ഹൈപ്പർമാർക്കറ്റിൽ ജോലി ചെയ്യുന്ന നിതീഷിനു മുന്നിൽ അവസാനിച്ചത്.\nബിഡികെ–ഖത്തർ ചാപ്റ്റർ മുൻപു നടത്തിയ രക്തപരിശോധനയിൽ നിധീഷിന്റേത് ബോംബെ ഗ്രൂപ്പാണെന്നു കണ്ടെത്തിയിരുന്നു. നിധീഷിനെ ആശുപത്രിയിലെത്തിച്ച് ക്രോസ് മാച്ചിങ് ഉൾപ്പെടെയുള്ളവ പൂർത്തിയാക്കി. കമ്പനി അധികൃതരിൽ നിന്നും അനുമതി വാങ്ങി നിധീഷിനെ എത്രയും വേഗം ഖത്തറിലെത്തിക്കാനുള്ള നടപടികൾ ബിഡികെ– ഖത്തർ ചാപ്റ്റർ സ്വീകരിച്ചു.\nവീസ നടപടികൾ പൂർത്തിയാക്കി വ്യാഴാഴ്ച ഉച്ചയോടെ നിധീഷ് കുവൈത്തിലെത്തി. രക്ത പരിശോധന നടപടികൾ പൂർത്തിയാക്കി ജാബിരിയ രക്തബാങ്കിൽ രക്തദാനം നിർവഹിച്ചു. അമ്മയുടെയും കുഞ്ഞിന്റെയും ജീവൻ രക്ഷിക്കാൻ പൂർണ മനസോടെ തയാറായ നിധീഷിനു നന്ദി പറയുകയാണു കുവൈത്തിലെ പ്രവാസി സമൂഹം.\nകുവൈത്തിലെ ആരോഗ്യ വിഭാഗം തന്നെ നിധീഷിനെ ആദരിച്ചു. ഇന്നു ഖത്തറിൽ തിരിച്ചെത്തുന്ന നിധീഷിന് ബ്ലഡ് ഡോണേഴ്സ് കേരള– ഖത്തർ ചാപ്റ്റർ പ്രവർത്തകർ സ്വീകരണം നൽകും. എല്ലാവരും മാതൃകയാക്കേണ്ട പ്രവർത്തിയാണു നിധീഷിന്റേതെന്ന് ബിഡികെ– ഖത്തർ ചാപ്റ്റർ പ്രസിഡന്റ് ഷാജി വെട്ടുകാട്ടിൽ പറഞ്ഞു. രക്തദാനത്തിന്റെയും ബിഡികെ പോലുള്ള കൂട്ടായ്മകളുടെയും പ്രസക്തി വ്യക്തമാക്കുന്നതാണീ സംഭവമെന്നും ഷാജി പറഞ്ഞു.


Ramesh Chennithala about Mohanlal BJP relationship– News18 Malayalam\nതിരുവനന്തപുരം: നടൻ മോഹൻലാൽ ബി ജെ പി സ്ഥാനാർഥിയാകുന്നു എന്ന വാർത്തകളോട് പ്രതികരിച്ച പ്രതിപക്ഷനേതാവ് രമേശ് ചെന്നിത്തല.\nമോഹൻലാൽ മണ്ടത്തരം കാണിക്കുമെന്ന് താൻ കരുതുന്നില്ലെന്ന് ചെന്നിത്തല പറഞ്ഞു. തിരുവനന്തപുരം പ്രസ് ക്ലബിൽ മീറ്റ ദ പ്രസിൽ മാധ്യമങ്ങളോട് സംസാരിക്കുകയായിരുന്നു അദ്ദേഹം. മോഹൻലാൽ ജനങ്ങൾക്ക് ഇഷ്ടമുള്ള നടനാണ്. കേരളസമൂഹത്തിൽ സ്വീകാര്യതയുള്ള നടനാണ്. അദ്ദേഹം അങ്ങനെയൊരു വിഡ്ഢിത്തരം കാണിക്കുമെന്ന് താൻ കരുതുന്നില്ലെന്ന് ചെന്നിത്തല പറഞ്ഞു.\nഅപ്പോൾ ബിജെപിക്കാർ ഒക്കെ വിഡ്ഢികളാണെന്നാണോ എന്ന ചോദ്യത്തിന് എങ്ങനെ വേണേലും വ്യഖ്യനിച്ചോ എന്നും അദ്ദേഹം അങ്ങനെയൊരു കാര്യത്തിലേക്ക് കടക്കുമെന്ന് തനിക്ക് തോന്നുന്നില്ലെന്നായിരുന്നു ചെന്നിത്തലയുടെ മറുപടി.\nമുഖ്യമന്ത്രിയുടെ ദുരിതാശ്വാസ നിധിയിലേക്ക് സർക്കാർ ജീവനക്കാരുടെ കൈയിൽ നിന്ന് നിർബന്ധപൂർവം ശമ്പളം വാങ്ങിക്കരുതെന്നും പ്രതിപക്ഷനേതാവ് പറഞ്ഞു. നിർബന്ധമായും ശമ്പളം നൽകണമെന്ന രീതിയിലുള്ള അടിച്ചേൽപിക്കൽ നടപടി പാടില്ല. സർക്കാർ അതിനെ ഗൗരവമായി കാണണമെന്നും പ്രതിപക്ഷനേതാവ് പറഞ്ഞു.\nമന്ത്രിമാർ വിദേശത്ത് പോയി പണം പിരിക്കണമെന്ന് പറഞ്ഞത് തെറ്റാണ്. മന്ത്രിമാർ അവിടെ പോകുകയെന്ന് പറഞ്ഞാൽ അത് നിയമപ്രശ്നമാണ്. ഇതൊക്കെ ആലോചനയില്ലാതെ പറയുന്ന കാര്യങ്ങളാണെന്നും ചെന്നിത്തല ആരോപിച്ചു.\nപ്രളയത്തിന്‍റെ പശ്ചാത്തലത്തിൽ കലാപരിപാടികളും കായികമത്സരങ്ങളും ചെലവു ചുരുക്കി നടത്തണമെന്നാണ് തന്‍റെ അഭിപ്രായമെന്നും ഒഴിവാക്കേണ്ട കാര്യമുണ്ടെന്ന് തോന്നുന്നില്ലെന്നും അദ്ദേഹം പറഞ്ഞു.


വര്‍ക്കി എന്റെ അച്ഛനല്ല…തര്‍ക്കം തീര്‍ക്കാതെ സിനിമാ നടി ലിസിയും പാവംഒരു അച്ഛനും !Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nവര്‍ക്കി എന്റെ അച്ഛനല്ല…തര്‍ക്കം തീര്‍ക്കാതെ സിനിമാ നടി ലിസിയും പാവംഒരു അച്ഛനും !\n: സ്വന്തം ലേഖകന് in General, News on June 22, 2015\nകൊച്ചി :അച്ഛനും മകളും തമ്മിലുള്ള തര്‍ക്കം മുറുകുകയാണ്.ഇത്രയും നാള് അച്ഛനായി കരുതിയിരുന്ന നെല്ലിക്കാട്ടില് പാപ്പച്ചന് എന്ന എന് ഡി വര്‍ക്കി തന്റെ അച്ഛനല്ല എന്നാണ് ചലച്ചിത്ര താരം ലിസിയുടെ ആരോപണം.\nതന്റെ അച്ഛന്റെ പേര് വര്‍ക്കി എന്നല്ല ജോര്‍ജ്ജ് എന്നാണെന്നാണ് ലിസി പറയുന്നത്. അച്ഛന്റെ പേരായി അമ്മ നല്‍കിയിരിക്കുന്നത് ജോര്‍ജ് എന്നാണ്.\nസര്‍ട്ടിഫിക്കറ്റുകളിലും അച്ഛന്റെ പേര് ജോര്‍ജ് എന്നാണ്. വര്‍ക്കി തന്റെ അച്ഛനാണെങ്കില് അത് ഇദ്ദേഹം ആദ്യം തെളിയിക്കട്ടെ. ഇത്രയും കാലമായി താന് കണ്ടിട്ടില്ലാത്ത ഒരാള്‍ക്ക് എന്തിനാണ് ചെലവിന് കൊടുക്കുന്നത് എന്നാണ് ലിസിയുടെ ചോദ്യം. താന് ജനിച്ചതോടെ അമ്മയെയും തന്നെയും ഉപേക്ഷിച്ച് പോയതാണ് അച്ഛനെന്നും ലിസി പറയുന്നു.\nഎന്നാല് പ്രിയദര്‍ശനുമായി പ്രണയത്തിലാണ് എന്ന കാര്യം പോലും തന്നോട് ലിസി പറഞ്ഞിരുന്നു എന്നാണ് വര്‍ക്കി ഓര്‍മിക്കുന്നത്. പിതാവിന് പ്രതിമാസം 5500 രൂപ നല്‍കണമെന്ന് ലിസിയോട് മെയിന്റനന്‍സ് ട്രിബ്യൂണല് കൂടിയായ മൂവാറ്റുപുഴ ആര് ഡി ഒ: പി എന് സന്തോഷ് ഉത്തരവിട്ടിരുന്നെങ്കിലും ഇത് പാലിക്കാന് ലിസി തയ്യാറായിരുന്നില്ല.\nവാര്‍ധക്യസഹജമായ അസുഖങ്ങള് അലട്ടുന്ന വര്‍ക്കിക്ക് പ്രതിമാസം 5500 രൂപ വീതം 2010 ജനുവരി മുതലുള്ള കുടിശിക സഹിതം നല്‍കണമെന്നായിരുന്നു ഉത്തരവ്. എന്നാല് എന്ത് കാരണത്തിലാണ് താന് വര്‍ക്കിക്ക് പണം കൊടുക്കേണ്ടത് എന്ന മറുചോദ്യമാണ് ലിസിക്ക് ചോദിക്കാനുള്ളത്. തന്നെ വളര്‍ത്തിയത് അമ്മയാണ്. താന് ജനിച്ചതോടെ ഞങ്ങളെ ഉപേക്ഷിച്ച് പോയ ആളാണ് അച്ഛന്. എന്നാല് വര്‍ക്കി ഇപ്പോഴും പറയുന്നത് ലിസി തന്റെ മകളാണ് എന്നാണ്. അനുജന് ബാബുവിനോടൊപ്പമാണ് വര്‍ക്കി ഇപ്പോള് താമസിക്കുന്നത്


നായകന്റെ വില്ലനാവുന്നത് തിരക്കഥ | Nayakan, Indrajith, Review, Lijo Pellissery, Nayakan Review, Dhanya Mery Vargheese, നായകന്, ഇന്ദ്രജിത്ത്, നിരൂപണം, ലിജോ പല്ലിശേരി, ധന്യ മേരി വര്‍ഗീസ്, - Malayalam Filmibeat\n» നായകന്റെ വില്ലനാവുന്നത് തിരക്കഥ\nPublished: Monday, March 22, 2010, 17:38 [IST]\nകഥകളിയുടെ കടുത്ത ചായക്കൂട്ടുകള് ബുദ്ധിപൂര്‍വം സിനിമയുമായി സംയോജിപ്പിയ്ക്കാന് സംവിധായകന് കഴിഞ്ഞിട്ടുണ്ട്. വരദനുണ്ണി അണിയുന്ന കഥകളിയുടെ ചമയങ്ങള് വേറിട്ടൊരു അനുഭവം തന്നെയാണ് പ്രേക്ഷകന് സമ്മാനിയ്ക്കുന്നത്.\nഇതുമാത്രമല്ല, കഥകളിയിലെ വിവിധ ചടങ്ങുകളെ ഓര്‍മ്മിപ്പിയ്ക്കും വിധം പല ഭാഗങ്ങളായി സിനിമയെ വേര്‍തിരിച്ചിരിയ്ക്കുന്നു. കഥകളിയിലെ നായികാനായകന്മാരുടെ രംഗപ്രവേശമായ പുറപ്പാട്, ആട്ടം തുടങ്ങി എന്നറിയിക്കുന്ന കേളിക്കൈ, തോടയം, കലാശം, എന്നിങ്ങനെ വിവിധ ഭാഗങ്ങളായാണ് സിനിമ അവതരിപ്പിയ്ക്കുന്നത്. അന്യഭാഷ സിനിമകളില് ഈ ശൈലി നേരത്തെ നിലവിലുള്ളതാണെങ്കിലും മലയാളിയെ സംബന്ധിച്ചിടത്തോളം ഇതൊരു പുത്തന് ഫോര്‍മാറ്റ് തന്നെയാണ്.\n140 മിനിറ്റ് ദൈര്‍ഘ്യം വരുന്ന സിനിമയില് സംവിധായകന്റെ മികവ് ഉടനീളം കാണാമെങ്കിലും നല്ലൊരു തിരക്കഥയുടെ അഭാവം മുഴച്ചുനില്‍ക്കുന്നു. ആര്‍ക്കും പ്രവചിയ്ക്കാവുന്ന കഥാഗതിയും പ്രേക്ഷകന്റെ സാമാന്യ ബുദ്ധിയെ ചോദ്യം ചെയ്യുന്ന ചില രംഗങ്ങളും ആണ് പിഎസ് റഫീക്കിന്റെ തിരക്കഥയിലെ പ്രധാന പാളിച്ചകള്. ആക്ഷന് മൂവിയ്ക്ക് ആവശ്യമായ ത്രില്ലിങ് സിനിമയുടെ രണ്ടാം പകുതിയില് കൈമോശം വരുന്നതോടെ നായകന് പ്രേക്ഷകരെ പലപ്പോഴും വിരസതയിലേക്ക് തള്ളിവിടുന്നു. കഥയിലും തിരക്കഥയിലും ലേശം ശ്രദ്ധ പുലര്‍ത്തിയിരിന്നുവെങ്കില് നായകന് ഒരു പുതിയ അനുഭവമായി മാറുമെന്ന കാര്യത്തില് സംശയമില്ല.\nഇന്ദ്രജിത്തിനെ സംബന്ധിച്ചിടത്തോളം നടന്റെ കരിയറിലെ ഏറ്റവും മികച്ച പെര്‍ഫോമന്‍സുകളിലൊന്നാണ് വരദനുണ്ണി എന്ന കഥാപാത്രം. കഥാപാത്രമായി മാറാന് ഇന്ദ്രന് കുറച്ചൊന്നുമല്ല തയാറെടുപ്പകള് നടത്തിയതെന്ന് സിനിമ കാണുമ്പോള് മനസ്സിലാവും. അഭിനയ ജീവിതത്തിലെ ഒരു ടേണിങ് പോയിന്റ് സിനിമയെന്ന് പറയാനാവില്ലെങ്കിലും വരദനുണ്ണി ഇന്ദ്രജിത്തിന് കൂടുതല് പുതിയ അവസരങ്ങള് നല്‍കുമെന്ന കാര്യമുറപ്പാണ്. തിലകന് എന്നൊരു നടന് മാറ്റിനിര്‍ത്താനാവില്ല എന്നതിന് തെളിവാണ് നായകനിലെ വിന്‍സെന്റ് കാരണവര് എന്ന കഥാപാത്രം. വില്ലന് വേഷങ്ങളില് ഉജ്ജ്വപ്രകടനം കാഴ്ചവെയ്ക്കാറുള്ള സിദ്ദിഖ് പതിവ് പോലെ തന്റെ റോള് മികച്ചതാക്കിയിട്ടുണ്ട്. എന്നാല് കഥാപാത്രം ദുര്‍ബലമായത് പെര്‍ഫോമന്‍സിനെ ഏറെ ബാധിയ്ക്കുന്നു. മികച്ച വേഷമാണ് ലഭിച്ചെതങ്കിലും ധന്യ മേരി വര്‍ഗ്ഗീസിന് നായകനൊത്ത നായികയാവാന് കഴിഞ്ഞിട്ടില്ല.\nമനോജ് പരമഹംസയുടെ ക്യാമറയും പ്രശാന്ത് പിള്ളയുടെ സംഗീതവും നായകന് മുതല്‍ക്കൂട്ടാവുന്നുണ്ട്. പ്രശാന്തിന്റെ പശ്ചാത്തലസംഗീതം ആക്ഷന് മൂവിയുടെ മൂഡിന് ചേര്‍ന്നു പോകുന്നതാണ്.\nസംവിധായകന്റെ കയ്യൊപ്പ് പതിഞ്ഞിട്ടുണ്ടെങ്കിലും തീര്‍ച്ചയായും കണ്ടിരിയ്‌ക്കേണ്ട സിനിമയെന്ന ഗണത്തില്‍പ്പെടാന് നായകന് കഴിഞ്ഞിട്ടില്ല. അതേ സമയം ഈ സിനിമയ്ക്ക് വേണ്ടിയുള്ള അണിയറപ്രവര്‍ത്തകരുടെ പ്രയത്‌നം അഭിനന്ദിയ്ക്കപ്പെടേണ്ടതാണ്. സൂപ്പര്‍താരങ്ങളുടെ പ്രഭാവലയത്തില് നിന്നും തെന്നിമാറാന് ശ്രമിയ്ക്കുന്ന മലയാള സിനിമയ്ക്ക് പുതിയൊരു ഊര്‍ജ്ജം പകരാന് ഒരുപക്ഷേ നായകന് സാധിച്ചേക്കും.\nStory first published: Monday, March 22, 2010, 17:38 [IST]


നിരാഹാരം - Boolokam\nHome Literature Stories നിരാഹാരം\nഅതികഠിനമായ വിശപ്പ് ആളിപ്പടര്‍ന്ന് അയാളുടെ കണ്ണുകളില് അന്ധത നിറച്ചു. ചുറ്റുമുള്ള കാഴ്ചകളെല്ലാം പുകമഞ്ഞിലെന്ന പോലെ അവ്യക്തമാകാന് തുടങ്ങി. തല ചുറ്റുന്നു. ശരീരം അപ്പാടെ തളരുന്നതു പോലെ. ഉടലിന്റെ ഓരോ അണുവിലേയ്ക്കും പടര്‍ന്നു കയറുന്ന തരിപ്പ്. വയറ്റിനുള്ളില് അപശബ്ദങ്ങളുടെ തേരോട്ടം. കുളമ്പടിയൊച്ചകളും കുതിരകളുടെ ചിനയ്ക്കലും. ഇടയ്ക്കിടെ അടിവയറ്റില് നിന്നും മേലേയ്ക്ക് കൊളുത്തിപ്പിടിയ്ക്കുന്ന വേദനയില് അയാള് അസഹ്യതയോടെ ഞെളിപിരി കൊണ്ടു. ജലപാനം പോലുമില്ലാതെയുള്ള നിരാഹാരസമരം ഇന്ന് ഏഴാം ദിവസത്തിലേയ്ക്ക് കടക്കുകയാണ്. തന്റെ പുരയോടുചേര്‍ന്ന പുറമ്പോക്കു ഭുമിയില് മാലിന്യങ്ങള് കുന്നുകൂടുന്നത് തടയണമെന്നാവശ്യപ്പെട്ടുള്ളതായിരുന്നു സമരം. ചീഞ്ഞളിഞ്ഞ ദുര്‍ഗന്ധം കാലങ്ങളായി അയാളെ വീര്‍പ്പുമുട്ടിക്കുന്നു. ഏതു നിമിഷവും പടര്‍ന്നു പിടിച്ചെക്കാവുന്ന പകര്‍ച്ചവ്യാധികളെക്കുറിച്ചോര്‍ത്ത് അയാള് സദാ വ്യാകുലപ്പെട്ടു. ആവലാതിയുമായി നിരന്തരം അധികാരസ്ഥാപനങ്ങള് തോറും കയറിയിറങ്ങിയെങ്കിലും നിരാശ തന്നെ ഫലം. അമേദ്യമുള്‍പ്പടെയുള്ള മാലിന്യക്കൂന അനുദിനം വളര്‍ന്ന് തന്റെ വീടിനെയാകെ മൂടുന്നതായി അയാള് ദു:സ്വപ്നങ്ങള് കാണാന് തുടങ്ങി. ഗത്യന്തരമില്ലാതെ ഒടുവില് ഗാന്ധിയന് സമരമുറതന്നെ പരീക്ഷിയ്ക്കുകയായിരുന്നു. പട്ടിണികിടന്നുള്ള പ്രതിഷേധം.\nപോയ ദിനങ്ങളിലെല്ലാം പ്രജകളുടെ പ്രതിനിധികളായവര് പലരും കൊടിവച്ച കാറിലും അല്ലാതെയുമെല്ലാം ആ വഴി പോയെങ്കിലും. കാര്യമെന്തെന്നന്വേഷിക്കാന് പോലും ആരും മിനക്കെട്ടില്ല. ഒരു പാര്‍ട്ടിയിലും അംഗത്വമില്ലാത്ത നിഷ്പക്ഷനാകയാല് രാഷ്ട്രീയക്കാര്‍ക്കൊന്നും അയാളെ വേണ്ട. സെന്‍സേഷനുള്ള സ്‌കോപ്പില്ലാത്തതാവാം പത്രക്കാരും ചാനലുകാരുമോന്നും തിരിഞ്ഞു നോക്കിയതുമില്ല. ‘ഇയാള്‍ക്കൊന്നും വേറെ പണിയില്ലേ?’ ആളുകളുടെ പുശ്ചത്തോടും അവജ്ഞയോടെയുമുള്ള നോട്ടങ്ങള്. ‘ഉം.. നിരാഹാരം പോലും, മൂക്കുമുട്ടെ തട്ടിയേച്ച് ‘ അനിശ്ചിതകാല നിരാഹാരമെന്ന ബോര്‍ഡിലേക്ക് നോക്കിക്കൊണ്ട് ആക്ഷപിച്ചുള്ള കമന്റുകള്. പരിഹാസച്ചിരികള്. എല്ലാം കണ്ടും കെട്ടും അയാള്‍ക്കു മടുത്തു. വേദനയോടെ അയാള് ഓര്‍ത്തുപോയി. സാധാരണക്കാരന്റെ ആവശ്യങ്ങള്‍ക്ക് ഇന്നാട്ടില് ഒരു വിലയുമില്ലല്ലൊ? സ്വന്തം സഹജീവിയാണെന്ന പരിഗണനപോലും ആര്‍ക്കുമില്ല.\nഅന്നു രാത്രിയും ഇരുട്ടു കനത്തപ്പോള്, നിരത്തില് അളനക്കങ്ങള് നിലച്ചപ്പോള്, ഭാര്യ കൊടുത്തയച്ച ഭക്ഷണപ്പൊതിയുമായി അയാളുടെ മകന് പാത്തും പതുങ്ങിയും സമരപ്പന്തലിനു പിന്നിലെത്തി. മുന്‍ദിവസങ്ങളിലേതുപോലെ അന്നയാള് മകനെ വിലക്കിയില്ല, ഉപദേശിച്ചുമില്ല. ആദര്‍ശങ്ങള് ഉയര്‍ത്തിക്കാട്ടി അവനെ തിരിച്ചയച്ചതുമില്ല. സ്‌നേഹത്തോടെ വിളിച്ച് അരികിലിരുത്തി. ഭക്ഷണപ്പൊതിയഴിച്ചു. കനിവറ്റുപോയ സമൂഹത്തെ അപ്പാടെ ശപിച്ചുകൊണ്ട്, അയാള് വാശിയോടെ കഴിച്ചുതുടങ്ങി. വെള്ളവും കുടിച്ചു. മതിയാവോളം. ഏഴുനാള് കൂടി അന്നയാള് ആശ്വാസത്തോടെ ഉറങ്ങി. പിന്നെയും ആ സമരപ്പന്തലില് ഊര്‍ജ്വസ്വലനായി അനിശ്ചിതകാലം അയാള് സമരം തുടര്‍ന്നു.\nPrevious articleപിഴച്ചുപോയ തൃശ്ശൂരും ചില കാണാക്കളികളും !!!\nNext articleഡസ്‌കില് താളം പിടിച്ചുകൊണ്ട് ഒരുഗ്രന് പാട്ട്..


Emalayalee.com - പാവനായിയായി വരേണ്ടിയിരുന്നത് ഞാന്:വെളിപ്പെടുത്തലുമായി മമ്മൂട്ടി\nപാവനായിയായി വരേണ്ടിയിരുന്നത് ഞാന്:വെളിപ്പെടുത്തലുമായി മമ്മൂട്ടി\nകൊച്ചി: ശ്രീനിവാസനും മോഹന്‍ലാലും തകര്‍ത്തഭിനയിച്ച സത്യന് അന്തിക്കാട് ചിത്രമായ 'നാടോടിക്കാറ്റി'ല് അധികം പേര്‍ക്ക് അറിയാത്ത ഒരു 'ട്വിസ്റ്റ്' കൂടിയുണ്ടെന്നു വെളിപ്പെടുത്തി സംവിധായകനും നിര്‍മ്മാതാവുമായ ലാല്. സിനിമപോലെതന്നെ പ്രേക്ഷകര്‍ക്ക് ഒരിക്കലും മറക്കാനാവാത്ത കഥാപാത്രമാണ് മോഹന്‍ലാലിന്റേയും ശ്രീനിവാസന്റെയും ദാസനെയും വിജയനെയും കൊലപ്പെടുത്താനെത്തുന്ന പ്രൊഫഷണല് കില്ലര് 'പവനായി'. ആള് പ്രൊഫഷണല് കില്ലറാണെങ്കിലും പവനായി സ്‌ക്രീനിലെത്തുന്ന ഓരോ സമയത്തും പ്രേക്ഷകര്‍ക്ക് ചിരിപൊട്ടും.\nവേഷവിധാനങ്ങളും അന്തരിച്ച നടന് ക്യാപ്റ്റന് രാജുവിന്റെ ഗംഭീര പ്രകടനവുമായി ഒരിക്കലും മറക്കാനാവാത്ത അനുഭവമാണ് പവനായി മലയാളിക്ക് സമ്മാനിച്ചത്. മരണത്തിനു മുന്‍പ് ക്യാപ്റ്റന് രാജു തന്നെ പവനായിയെ കേന്ദ്ര കഥാപാത്രമാക്കി സിനിമ ചെയ്യാന് ആലോചിച്ചിരുന്നു എന്ന വസ്തുത പവനായിയുടെ പ്രശസ്തിയെയാണ് സൂചിപ്പിക്കുന്നത്.\nപവനായിയായി മറ്റൊരാളെ സങ്കല്‍പ്പിക്കുക ഇന്ന് വിഷമമാണ്. എന്നാല് ഈ കഥാപാത്രം ചെയ്യാന് മെഗാസ്റ്റാര് മമ്മൂട്ടിക്ക് താല്പര്യമുണ്ടായിരുന്നു എന്ന് വെളിപ്പെടുത്തുകയാണ് നാടോടിക്കാറ്റിന്റെ കഥാകൃത്തുക്കളില് ഒരാള് കൂടിയായ ലാല്.\n'കഥയുമായി ഞങ്ങളങ്ങനെ നടക്കുകയാണ്. അങ്ങനെയിരിക്കുമ്ബോഴാണ് മമ്മൂക്ക ഈ കഥയെപ്പറ്റി അറിയുന്നത്. കഥ മുഴുവന് കേട്ട മമ്മൂക്കയ്ക്ക് ഏറെ സ്ട്രൈക്ക് ചെയ്തത് പവനായിയുടെ കാരക്ടറായിരുന്നു. ആ കാലത്ത് മമ്മൂക്ക നായകവേഷങ്ങളില് തിളങ്ങി നില്‍ക്കുകയാണ്. കഥ ഇഷ്ടപ്പെട്ടതിനാല് അദ്ദേഹം തന്നെ ഇടപെട്ട് ഞങ്ങള്‍ക്ക് പലരോടും കഥ പറയാന് അവസരം കിട്ടി. പിന്നെ ആ ആഗ്രഹം തുറന്നുപറഞ്ഞു. മമ്മൂക്കയ്ക്ക് പവനായിയെ അവതരിപ്പിക്കാന് താല്‍പര്യം ഉണ്ടെന്ന്. ശരിക്കും കൗതുകമുള്ള കാര്യമാണ്. കാരണം നായകനായി സ്‌ക്രീനില് നിറഞ്ഞു നില്‍ക്കുന്നയാളാണ് ചെറിയൊരു വേഷം ചെയ്യാമെന്ന് പറയുന്നത്. ആ കഥാപാത്രത്തിന് എന്തോ ഒരു ആകര്‍ഷണം ഉണ്ടെന്ന് മമ്മൂക്കയ്ക്ക് അന്നു തന്നെ തോന്നിയിരുന്നു', ലാല് പറയുന്നു.\nസൂപ്പര്‍സ്റ്റാറായി തിളങ്ങി നില്‍ക്കുന്ന സമയത്താണ് മമ്മൂട്ടി ഈ ആഗ്രഹം പ്രകടിപ്പിച്ചത്. ഒരു പക്ഷെ മമ്മൂട്ടിയായിരുന്നു പവനായിയെ അവതരിപ്പിച്ചിരുന്നതെങ്കില് പ്രേക്ഷകരുടെ എക്കാലത്തെയും പ്രിയപ്പെട്ട ചിത്രമായ 'നാടോടിക്കാറ്റി'ന്റെ ചരിത്രം മറ്റൊന്നാകുമായിരുന്നു


രാമചന്ദ്രന്റെ രാമചന്ദ്രന്റെ ആരോഗ്യ നില തീർത്തും വഷളായി!..പുറത്തിറങ്ങാതിരിക്കാൻ കരുനീക്കം ! മോചനം നീളുന്നത് എന്തുകൊണ്ട്? അഴിക്കുള്ളിൽ തീരുമോ ഈ മനുഷ്യസ്നേഹിയുടെ ജീവിതം ? | Daily Indian Herald\nAugust 20, 2017 5:14 pm By : Indian Herald Staff\nദുബായ്: ദുബായ് ജയിലിൽ കഴിയുന്ന അറ്റ്ലസ് ജൂവലറി ഗ്രൂപ്പ് ചെയർമാൻ അറ്റ്‌ലസ് രാമചന്ദ്രൻ പുറത്തിറങ്ങാതിരിക്കാൻ കരുനീക്കം ! രാമചന്ദ്രന്റെ ആരോഗ്യ നില തീർത്തും വഷളായി!.. മോചനം സാധ്യമാക്കാനുള്ള ഒത്തുതീർപ്പ് നീക്കങ്ങൾ പൊളിഞ്ഞതായാണ് സൂചന.രാമചന്ദ്രൻ പുറത്തിറങ്ങാതിരിക്കാൻ വാൻ ലോബി തന്നെ പുറത്തുണ്ട് എന്ന റിപ്പോർട്ടുകളുണ്ട് .ഇവരുടെ സ്വാധീനത്താൽ രാമചന്ദ്രന്റെ വിഷയത്തിൽ കേന്ദ്ര-സംസ്ഥാന സർക്കാരുകൾ ഇടപെടാത്തതെന്നും ആരോപണം ഉണ്ട്. രാമചന്ദ്രന്റെ ആസ്തികൾ അടിച്ചെടുക്കാമെന്ന ചിലരുടെ മോഹം പൊളിഞ്ഞതാണ് ഇപ്പോഴത്തെ ശത്രുതയ്ക്ക് കാരണം. അറ്റ്‌ലസ് ഗ്രൂപ്പിന്റെ ആശുപത്രികൾ മതിയായ തുകയ്ക്ക ഏറ്റെടുക്കാൻ ബിആർ ഷെട്ടി തയ്യാറായിരുന്നു. ഇതോടെയാണ് അറ്റ്‌ലസ് രാമചന്ദ്രൻ മോചിതനാകുമെന്ന ശുഭ പ്രതീക്ഷ എത്തിയത്.അതിനിടെ രാമചന്ദ്രൻ മോചിതനായെന്ന വാർത്ത പോലും പ്രചരിച്ചു. എന്നാൽ മോചിതനായെന്ന വാർത്ത തെറ്റാണെന്ന് അടുത്ത വൃത്തങ്ങൾ പറഞ്ഞു. ചില മാധ്യമങ്ങളിൽ പ്രചരിക്കുന്നത് ശരിയായ വാർത്തയല്ല. പണം നൽകാനുള്ള ബാങ്കുകളുമായി ഒത്തുതീർപ്പ് ചർച്ചകൾ നടക്കുന്നുണ്ടെന്നത് ശരിയാണ്.എന്നാൽ അദ്ദേഹം ജയിൽ മോചിതനായിട്ടില്ല. ഉടൻ അതു സംഭവിക്കുമെന്നാണ് പ്രതീക്ഷിക്കുന്നതെന്നും അവർ അറിയിച്ചിരുന്നു. എന്നാൽ ഇപ്പോൾ ഈ ആത്മവിശ്വാത്തിന് മങ്ങലേറ്റിരിക്കുന്നു. ജയിലിൽ അതീവ ദുഃഖിതനാണ് രാമചന്ദ്രൻ. പലവിധ അസുഖങ്ങളും ബാധിച്ചിട്ടുണ്ട്. ബാങ്ക് വായ്പകളുടെ തിരിച്ചടവ് മുടങ്ങുകയും ചെക്കുകൾ മടങ്ങുകയും ചെയ്തതിനെത്തുടർന്ന് ബാങ്കുകൾ നൽകിയ പരാതികളുടെ അടിസ്ഥാനത്തിലാണ് തൃശൂർ സ്വദേശിയായ അറ്റ്‌ലസ് രാമചന്ദ്രനെ 2015 ഡിസംബർ 11ന് ദുബായ് കോടതി മൂന്ന് വർഷത്തെ തടവിന് ശിക്ഷിച്ചത്. ഇതിനൊപ്പം വിചാരണ നേരിടുന്ന മറ്റ് പല കേസുകളുമുണ്ട്. ഇതിലും ശിക്ഷ വിധിച്ചാൽ നാൽപതുകൊല്ലത്തിൽ അധികം രാമചന്ദ്രന് ജയിലിൽ കിടക്കേണ്ടിവരും.\nസാമ്പത്തിക കുറ്റമായതു കൊണ്ട് തന്നെ ബാങ്കിൽ പണം അടച്ച് നിയമ നടപടി ഒഴിവാക്കാം. ഇതിന് കുടുംബം തയ്യാറാണ്. എന്നാൽ ചില പ്രവാസി മലയാളികൾ അറ്റ്‌ലസ് അകത്തു കിടന്നാൽ മതിയെന്ന നിലപാടിലാണ്. രാമചന്ദ്രന് അനുകൂലമായി നിലപാട് എടുത്താൽ ബാങ്കിലെ നിക്ഷേപം പിൻവലിക്കുമെന്ന ഭീഷണി പോലും അവർ മുന്നോട്ട് വച്ചെന്നാണ് സൂചന. ഇതോടെ രാമചന്ദ്രന്റെ കുടുംബം നടത്തുന്ന ഒത്തുതീർപ്പ ശ്രമങ്ങൾ താളം തെറ്റി. ഇത് അറിഞ്ഞതോടെ മാനസികമായും ശാരീരികമായും അറ്റ്‌ലസ് രാമചന്ദ്രൻ ഏറെ തളർന്നു. ജയിൽ മോചിതനായാൽ ബാങ്കുമായുള്ള കട ബാധ്യതകൾ തീർക്കാനാകുമെന്നാണ് അദ്ദേഹത്തിന്റെ ബന്ധുക്കൾ പറയുന്നത്. മസ്‌കറ്റിലെ ആശുപത്രിപ്രമുഖ വ്യവസായി ഡോ. ബി.ആർ.ഷെട്ടിക്ക് വിറ്റ പണം കടം വീട്ടാനുപയോഗിക്കും. എന്നാൽ കട ബാധ്യത തീർത്ത ശേഷം മാത്രമേ രാമചന്ദ്രനെതിരായ കേസ് തീർക്കൂവെന്നാണ് ചില ബാങ്കുകളുടെ നിലപാട്. കുടിശിഖ അടച്ച് പുറത്തിറങ്ങിയാൽ രാമചന്ദ്രൻ രാജ്യം വിട്ടേക്കുമെന്നാണ് ഇവർ പറയുന്നത്.\nസത്യസന്ധമായി കച്ചവടം നടത്തിയ വ്യക്തിയാണ് രാമചന്ദ്രൻ. ആരേയും ചതിച്ചിട്ടില്ല. ഇത് ബാങ്കുകൾക്ക് അറിയാം. പറഞ്ഞ വാക്ക് അദ്ദേഹം പാലിക്കുകയും ചെയ്യും. ഇത് ബാങ്കുകളും അംഗീകരിച്ചു. എന്നാൽ പെട്ടെന്ന് ഏവരും നിറം മാറി. പതിനഞ്ചിലേറെ ബാങ്കുകളിൽനിന്നാണ് അറ്റ്ലസ് ഗ്രൂപ്പ് 550 ദശലക്ഷം ദിർഹം (ആയിരം കോടിയോളം രൂപ) വായ്പയെടുത്തത്. അഞ്ചു കോടി ദിർഹത്തിന്റെ ചെക്കുകൾ മടങ്ങിയതുമായി ബന്ധപ്പെട്ട് ആറു കേസുകളാണു ദുബായിലുള്ളത്. ഇതിൽ ഒന്ന് 3.4 കോടി ദിർഹത്തിന്റെ ചെക്കാണത്രേ. യുഎഇ ബാങ്കുകൾക്കു പുറമെ, ദുബായിൽ ശാഖയുള്ള ഇന്ത്യൻ ബാങ്കായ ബാങ്ക് ഓഫ് ബറോഡയിൽനിന്നും വായ്പയെടുത്തിരുന്നു. ഇതിൽ യുഎഇയിലെ രണ്ട് ബാങ്കുകളാണ് രാമചന്ദ്രന് തീർത്തും എതിരു നിൽക്കുന്നത്.\nരാമചന്ദ്രന്റെ മകളും ഭർത്താവും വിവിധ കേസുകളുമായി ബന്ധപ്പെട്ട് ജയിലിലാണ്. ഭാര്യ മാത്രമാണ് പുറത്തുള്ളത്. 22 ബാങ്കുകളാണ് അറ്റ്ലസ് രാമചന്ദ്രനെതിരെ കേസ് കൊടുത്തിരിക്കുന്നത്. ഇതിൽ 19 ബാങ്കുകൾ സമവായത്തിന് തയ്യാറായിട്ടുണ്ട്. ബാങ്ക് വായ്പകളുടെ തിരിച്ചടവ് മുടങ്ങുകയും ചെക്കുകൾ മടങ്ങുകയും ചെയ്ത സാഹചര്യത്തിൽ ബാങ്കുകൾ നൽകിയ പരാതിയുടെ അടിസ്ഥാനത്തിലായിരുന്നു ദുബായ് പൊലീസ് രാമചന്ദ്രനെ കസ്റ്റഡിയിലെടുത്തത്. 15 ബാങ്കുകളുടെയും അധകൃതർ യോഗം ചേർന്ന്, യുഎഇ സെൻട്രൽ ബാങ്കിനെ സമീപിക്കുകയും പൊലീസിൽ പരാതിപ്പെടുകയുമായിരുന്നു. യുഎഇയിലെ ഒരു സ്വകാര്യ നിക്ഷേപ ഗ്രൂപ്പുമായി ചേർന്ന് പ്രശ്‌ന പരിഹാരത്തിന് അറ്റ്‌ലസ് ഗ്രൂപ്പ് ശ്രമം നടത്തിയിരുന്നുവെങ്കിലും ഫലം കണ്ടിരുന്നില്ല.\nമൂന്നു പതിറ്റാണ്ട് മുൻപ് ആരംഭിച്ച അറ്റ്‌ലസ് ജൂവലറി ഗ്രൂപ്പിന് യുഎഇ, കുവൈത്ത്, സൗദി അറേബ്യ എന്നിവിടങ്ങളിലായി അൻപതോളം ശാഖകളുണ്ട്; യുഎഇയിൽ മാത്രം 12 ഷോറൂമുകൾ. ഇവയുടെ ആസ്തിയെല്ലാം വിറ്റാൽ കാശെല്ലാം കൊടുത്തു തീർക്കാനാകും. എന്നാൽ അറ്റ്‌ലസ് രാമചന്ദ്രൻ ജയിലിൽ ആയതിനാൽ കൃത്യമായ നിലപാട് എടുക്കാൻ ഭാര്യയ്ക്ക് ആകുന്നില്ല. ചുളുവിലയ്ക്ക് സ്വത്ത് തട്ടാൻ നിരവധി പേർ രംഗത്തുണ്ട്. ഈ സാഹചര്യത്തിലാണ് ബി ആർ ഷെട്ടിയുടെ സഹായത്തോടെ കുടിശിഖ അടച്ച് രാമചന്ദ്രനെ പുറത്തിറക്കാൻ നീക്കം തുടങ്ങിയത്. പുറത്തിറങ്ങിയ ശേഷം രാമചന്ദ്രൻ നേരിട്ട് വസ്തുക്കൾ വിറ്റ് കടം തീർക്കാനായിരുന്നു തീരുമാനം. ഇതാണ് ഉന്നതരുടെ ഇടപെടലിൽ അട്ടിമറിക്കപ്പെടുന്നത്. ഇതോടെ എല്ലാ വസ്തുവും എങ്ങനേയും വിറ്റ് രാമചന്ദ്രനെ പുറത്തെത്തിക്കേണ്ട അവസ്ഥയിലാണ് ഭാര്യ.തന്റെ ഭർത്താവിന് മനുഷ്യത്വപരമായ നീതി ലഭിച്ചില്ലെന്ന് ഇന്ദിര തിരിച്ചറിയുകയാണ്. രാമചന്ദ്രൻ ജയിലിലായ ശേഷം ആദ്യമായി ഇന്ദിരയുടെ മുഖം മാധ്യമങ്ങളിൽ പ്രത്യക്ഷപ്പെട്ടു. ഓജസോടെ രാമചന്ദ്രനൊപ്പം നിന്ന ഇന്ദിര ഇന്നാകെ മാറിയിരിക്കുന്നു. ആ മുഖത്തിലുണ്ട് അനുഭവിക്കുന്ന പീഡകളുടെ യഥാർത്ഥ ചിത്രം.\nസുരക്ഷാ ഉദ്യോഗസ്ഥർ കൊണ്ടു പോകുമ്പോൾ മണിക്കൂറുകൾക്കകം ഭർത്താവ് തിരിച്ചെത്തുമെന്നാണ് കരുതിയത്. എന്റെ ജീവിതത്തിലെ ഏറ്റവും വലിയ ട്രാഡജഡിയാണ് സംഭവിക്കാൻ പോകുന്നതിന്റെ ഒരു സൂചനയും അന്ന് ഉണ്ടായിരുന്നില്ല-ഖലീജ് ടൈംസിനോട് അവർ വിശദീകരിക്കുന്നത് ഇങ്ങനെയാണ്. താനും അറസ്റ്റിന്റെ ഭീതിയിലാണെന്നും ഒരു ബിസിനസ്സിലും ബന്ധപ്പെട്ടിട്ടില്ലാത്ത തന്നേയും ബാങ്കുകൾ ഭീഷണിപ്പെടുത്തുന്നുണ്ടെന്നും അവർ പറയുന്നു. വാടകൊടുക്കാൻ പോലുമില്ലാത്ത അവസ്ഥയിലാണ് ഇന്ദിര ഇന്ന്. എങ്ങനേയും ഭർത്താവിനെ പുറത്തിറക്കണം. അതിന് ആരുടെ സഹായം എവിടെ നിന്ന് കിട്ടുമെന്ന് അറിയാതെ വേദനിക്കുകയാണ് ശതകോടീശ്വരനായിരുന്ന അറ്റ്ലസ് രാമചന്ദ്രന്റെ ഭാര്യയിന്ന്. പുറത്തിറങ്ങിയാൽ ഇന്ത്യയിൽ അറ്റ്‌ലസ് വാങ്ങിക്കൂട്ടിയതും ഇപ്പോൾ പലമടങ്ങു വില വർധിച്ചതുമായ ചില വസ്തുക്കൾ വിറ്റാൽ പോലും രാമചന്ദ്രന് ബാധ്യത തീർക്കാം. എന്നാൽ ഈ സ്വത്തിൽ കണ്ണുള്ളവർ അതിന് വിഘാതം സൃഷ്ടിക്കുകയാണ്. ഇതോടെ രാമചന്ദ്രന് അനുകൂലമായ നിയമ നടപടികൾ പോലും അട്ടിമറിക്കപ്പെടുകയാണ്.\nഇതിൽ ഗൾഫിലുള്ള മലയാളികളെല്ലാം നിരാശരാണ്. രാമചന്ദ്രന്റെ കാരുണ്യത്തിന്റെ ഫലം അനുഭവിച്ചവരാണ് മലയാളികൾ ഏറെയും. ആശുപത്രികളിലും അദ്ദേഹത്തിന്റെ സ്ഥാപനങ്ങളിലുമെല്ലാം മനുഷ്യത്വത്തിന്റെ ഇടപെടൽ വ്യക്തമായിരുന്നു. മുതലാളിയെന്നതിൽ അപ്പുറം സഹജീവികളുടേതെന്ന പോലെ അദ്ദേഹം ഇടപെട്ടു. എന്നാൽ സാധാരണക്കാർ എത്രക്കൂട്ടിയാലും രാമചന്ദ്രന്റെ ബാധ്യത തീർക്കാനാവാത്ത സാഹചര്യമാണ് ഉള്ളത്. യുഎഇ ഭരണകൂടവുമായും ചർച്ചകൾ നടത്താനുള്ള സ്വാധീനം സാധാരണക്കാർക്കില്ലെന്നതും രാമചന്ദ്രന് വിനയാകുന്നത്. ഈ നിസ്സഹായത തന്നെയാണ് ഇന്ദിരയെ ഒറ്റപ്പെടുത്തുന്നതും. വായ്പാതട്ടിപ്പിന് പിന്നാലെ ഈ ജൂവലറികളിലെ ടൺ കണക്കിന് സ്വർണം ഇന്ത്യയിലേയ്ക്ക് കടത്തിയെന്നും ദുബായ് പൊലീസ് കണ്ടെത്തി. ഹാൾമാർക്ക് ചെയ്യാൻ സ്വർണം കൊണ്ടുപോയി എന്നായിരുന്നു ശൂന്യമായ ആഭരണശാലയിലെ ജീവനക്കാർ നൽകിയ വിശദീകരണം. ഇതോടെയാണ് കുരുക്കുകൾ മുറുകിയത്. രാമചന്ദ്രന്റെ ജനകീയ ഇടപെടലുകളെ കുറിച്ച് യുഎഇയ്ക്കും മതിപ്പാണ്. അവർക്കും രാമചന്ദ്രനെ ദ്രോഹിക്കണമെന്നില്ല. എന്നാൽ നിയമം കടുകട്ടിയാതിനാൽ പണം തിരിച്ചടച്ചാൽ മാത്രമേ മോചനം സാധ്യമാക്കാനാകൂ. കേന്ദ്ര-സംസ്ഥാന സർക്കാരുകൾ ഇടപെട്ട് ഉറപ്പു നൽകിയാൽ വിട്ടുവീഴ്ചയ്ക്ക് തയ്യാറുമാണ്. എന്നാൽ കേന്ദ്ര-സംസ്ഥാന സർക്കാരുകൾ ഈ വ്യവസായിയെ മറന്ന മട്ടാണ്. അതും സ്വത്ത് മോഹികളായ വമ്പന്മാരുടെ ഇടപെടൽ മൂലമെന്ന വാദം സജീവമാണ്. സാധാരണക്കാരനായ പ്രവാസി മലയാളിയായിരുന്ന രാമചന്ദ്രൻ നായർ അറ്റ്ലസ് രാമചന്ദ്രനായി വളർന്നത് അതിവേഗമായിരുന്നു. എന്നാൽ, അതുപോലെ തന്നെ അവിശ്വസനീയമാണ് ഇപ്പോൾ അദ്ദേഹത്തിന്റെ തകർച്ചയും ഉണ്ടായിരിക്കുന്നത്.\nആദ്യം നിർമ്മാതാവായും വിതരണക്കാരനായും പിന്നീട് നടനായും സിനിമയിൽ സാന്നിധ്യമുറപ്പിച്ച അറ്റ്ലസ് രാമചന്ദ്രൻ സംവിധാനരംഗത്തേക്കും ചുവടുവെയ്ക്കുകയായിരുന്നു. നിർമ്മിച്ച സിനിമകളെല്ലാം ശ്രദ്ധിക്കപ്പെട്ടു. കലാപരമായും മികവ് കാട്ടിയവ. വൈശാലിയും വാസ്തുഹാരയും സുകൃതവും അവാർഡുകൾ വാരിക്കൂട്ടി. ജുവല്ലറി രംഗത്ത് കൂടാതെ മറ്റ് ആശുപത്രി രംഗത്തും അറ്റ്ലസ് രാമചന്ദ്രന്റെ കൈയൊപ്പ് ചാർത്തിയിരുന്നു. മറ്റ് ആശുപത്രികളിൽ നിന്ന് വിഭിന്നായിരുന്നു അദ്ദേഹത്തിന്റെ ആശുപത്രികൾ. ഇവിടെ സ്വകാര്യ ആശുപത്രികളുടെ കടുംപിടിത്തമില്ല. ആർക്കും ചികിൽസ കിട്ടുന്നുവെന്ന് പ്രവാസി മലയാളികൾ പോലും പറയുകയുണ്ടായി. യുഎഇയ്ക്ക് പുറമേ ഖത്തർ, സൗദി, കുവൈറ്റ്, ഒമാൻ എന്നീ രാജ്യങ്ങളിലും അറ്റ്ലസ് ജുവല്ലറിക്ക് ഷോറൂമുകൾ ഉണ്ടായിരുന്നു. റിയൽ എസ്റ്റേറ്റ്, ആരോഗ്യ, സിനിമാ മേഖലകളിലും അറ്റ്ലസ് ഗ്രൂപ്പ് നിക്ഷേപം നടത്തിയിരുന്നു. പല റിയൽ എസ്റ്റേറ്റ് ഇടപാടുകൾക്കും ഇടനിലക്കാരനായിരുന്ന അറ്റ്ലസ് രാമചന്ദ്രനെ വീഴ്‌ത്തേണ്ടതു ചിലരുടെ ബിസിനസ് താൽപ്പര്യമായിരുന്നു. തൃശൂർ ജില്ലയിലെ ഒളരി സ്വദേശിയാണ് അറ്റ്ലസ് രാമചന്ദ്രൻ.\nTags: atlas ramachandan\nപ്രമുഖ പ്രവാസി വ്യവസായി അഡ്വ സികെ മേനോന് അന്തരിച്ചു. 36 വർഷം കൊണ്ട് ഏഴ് രാജ്യങ്ങളിലായി ബിസിനസ് സാമ്രാജ്യം കെട്ടിപ്പടുത്ത സികെ മേനോനെ രാജ്യം പദ്മശ്രീ നല്‍കി ആദരിച്ചു.


സുസൂക്കി ഇന്‍ട്രൂഡര് 150 FI വിപണിയില് എത്തി; വില 1.06 ലക്ഷം രൂപ - Malayalam DriveSpark\nസുസൂക്കി ഇന്‍ട്രൂഡര് 150 FI വിപണിയില് എത്തി; വില 1.06 ലക്ഷം രൂപ\nPublished: Saturday, March 17, 2018, 11:01 [IST]\nസുസൂക്കി ഇന്‍ട്രൂഡര് 150 FI ഇന്ത്യയില് പുറത്തിറങ്ങി. ക്രൂയിസര് മോട്ടോര്‍സൈക്കിള് ഇന്‍ട്രൂഡറിന്റെ ഫ്യൂവല് ഇഞ്ചക്ഷന് പതിപ്പാണ് ഇന്‍ട്രൂഡര് FI. 1.06 ലക്ഷം രൂപയാണ് സുസൂക്കി ഇന്‍ട്രൂഡര് 150 FI യുടെ എക്‌സ്‌ഷോറൂം വില (ദില്ലി).\nസാധാരണ കാര്‍ബ്യുറേറ്റര് പതിപ്പിനെക്കാളും 7,000 രൂപ അധിക വിലയുണ്ട് പുതിയ ഫ്യൂവല് ഇഞ്ചക്ഷന് പതിപ്പിന്. 99,995 രൂപയാണ് ഇന്‍ട്രൂഡര് 150 കാര്‍ബ്യുറേറ്റര് പതിപ്പിന്റെ പ്രൈസ്ടാഗ്.\n2018 ഓട്ടോ എക്‌സ്‌പോയിലാണ് പുതിയ ഇന്‍ട്രൂഡര് 150 FI യെ സുസൂക്കി ആദ്യമായി കാഴ്ചവെച്ചത്. ഫ്യൂവല് ഇഞ്ചക്ഷന് സംവിധാനത്തിന് പുറമെ വലിയ കാര്യമായ മാറ്റങ്ങളൊന്നും പുതിയ ഇന്‍ട്രൂഡര് 150 അവകാശപ്പെടുന്നില്ല.\nനിലവിലുള്ള 154.9 സിസി സിംഗിള് സിലിണ്ടര് എയര് കൂള്‍ഡ് ഫ്യൂവല് ഇഞ്ചക്ടഡ് എഞ്ചിനിലാണ് പുതിയ FI പതിപ്പിന്റെ ഒരുക്കം. സുസൂക്കി ജിക്‌സറും ഇതേ എഞ്ചിനിലാണ് വരുന്നത്.\nഎഞ്ചിന് പരമാവധി 14 bhp കരുത്തും 14 Nm torque ഉം സൃഷ്ടിക്കാനാവും. അഞ്ചു സ്പീഡ് ഗിയര്‍ബോക്‌സാണ് മോട്ടോര്‍സൈക്കിളില്. മെറ്റാലിക് ഓര്‍ട്ട്/മെറ്റാലിക് ബ്ലാക് നമ്പര് 2, ഗ്ലാസ് സ്പാര്‍ക്കിള് ബ്ലാക്/മെറ്റാലിക് മാറ്റ് ടൈറ്റാനിയം സില്‍വര് നിറങ്ങളിലാണ് പുതിയ സുസൂക്കി ഇന്‍ട്രൂഡര് 150 FI അണിനിരക്കുന്നത്.\nഎന്‍ട്രി ലെവല് ക്രൂയിസര് നിരയില് ബജാജ് അവഞ്ചറുകളെ വെല്ലുവിളിച്ചാണ് സുസൂക്കി ഇന്‍ട്രൂഡര് 150 യുടെ ഒരുക്കം. വേറിട്ട ഡിസൈനും ഫീച്ചറുകളുമാണ് ഇന്‍ട്രൂഡര് 150 യുടെ പ്രധാന ആകര്‍ഷണം.\nസുസൂക്കിയുടെ ഏറ്റവും വലിയ ക്രൂയിസര് ഇന്‍ട്രൂഡര് M1800R നെ അടിസ്ഥാനപ്പെടുത്തിയുള്ള ഡിസൈന് ശൈലിയാണ് ഇന്‍ട്രൂഡര് 150 യ്ക്ക്.\nത്രികോണാകൃതിയുള്ള ഹെഡ്‌ലാമ്പ്, നീണ്ട ഫ്യൂവല് ടാങ്ക് എന്നിവ M1800R ല് നിന്നും അതേപടി പകര്‍ത്തിയതാണ്. ജിക്സര് നിരയില് നിന്നും കടമെടുത്ത ഡിജിറ്റല് ഇന്‍സ്ട്രമെന്റ് ക്ലസ്റ്ററാണ് ഇന്‍ട്രൂഡര് 150 യില്.\nഡ്യൂവല് ടോണ് കളര് സ്‌കീം നേടിയ ബോഡി പാനലുകളും, ഡബിള് ബാരല് എക്സ്ഹോസ്റ്റും ഇന്‍ട്രൂഡര് 150 യുടെ ഡിസൈന് വിശേഷമാണ്. മുന്നിലും പിന്നിലും ഇടംപിടിച്ചിട്ടുള്ള ഡിസ്‌ക് ബ്രേക്കുകളാണ് ഇന്‍ട്രൂഡര് 150 യില് ബ്രേക്കിംഗ് നിറവേറ്റുക.\nസസ്‌പെന്‍ഷന് വേണ്ടി മുന്നില് ടെലിസ്‌കോപിക് ഫോര്‍ക്കുകളും പിന്നില് മോണോഷോക്ക് യൂണിറ്റും ഇന്‍ട്രൂഡറില് ഒരുങ്ങുന്നുണ്ട്.\nSuzuki Intruder 150 FI Launched In India. Read in Malayalam.\nStory first published: Saturday, March 17, 2018, 11:01 [IST]


KannurVarthakal.com വാട്ട്സപ്പ് ഗ്രൂപ്പ് വീണ്ടും തുണയായി. വില പിടിപ്പുള്ള സാധനങ്ങളുമായി കളഞ്ഞു പോയ ബാഗ് ഉടമസ്ഥന് തിരിച്ചുകിട്ടി - Kannur Varthakal\nHome / Around Us / Featured / Kannur / KannurVarthakal.com / Videos / KannurVarthakal.com വാട്ട്സപ്പ് ഗ്രൂപ്പ് വീണ്ടും തുണയായി. വില പിടിപ്പുള്ള സാധനങ്ങളുമായി കളഞ്ഞു പോയ ബാഗ് ഉടമസ്ഥന് തിരിച്ചുകിട്ടി\nkannur Varthakal Wednesday, October 18, 2017 Around Us, Featured, Kannur, KannurVarthakal.com, Videos\nകഴിഞ്ഞ ദിവസം പള്ളിക്കുന്ന് അഴീക്കൽ റൂട്ടിൽ യാത്ര ചെയ്യവേ3എ ടി എം കാർഡ്, പവർ ബാങ്ക്, കാസിയോ വാച്ച്, വാലറ്റ് തുടങ്ങി 12000 രൂപയോളം വിലവരുന്ന സാധനങ്ങൾ അടങ്ങിയ ബാഗ് നഷ്ടപ്പെട്ടു എന്ന് രാഹുൽ kannurvarthakal.com അഡ്മിൻസിനെ അറിയിക്കുകയും അത് പ്രകാരം വാർത്ത ഇടുകയും ചെയ്തു. വാർത്ത നിമിഷ നേരം കൊണ്ട് നാടു മുഴുവൻ പ്രചരിച്ചു. മണലിലുള്ള പ്രസന്നൻ എന്ന വ്യക്തിക്ക് കിട്ടിയ ബാഗ് ഹരീഷ് എന്ന kannurvarthakal.com വാട്ട്സപ്പ് ഗ്രൂപ്പ് മെമ്പറിലൂടെ കൈമാറുകയായിരുന്നു.\nഅഴീക്കോട് എന്റെ ഗ്രാമം ചാരിറ്റബിൾ ട്രസ്റ്റിന്റെ കീഴിൽ കണ്ണൂർ ജില്ലയിലെ പ്രാദേശിക വാർത്തകൾ പൊതുജനങ്ങളിലേക്കെത്തിക്കുക എന്ന ഉദ്ദേശത്തിൽ ആണ് Kannurvarthakal.com എന്ന ന്യൂസ് പോർട്ടൽ ആരംഭിച്ചത്.\nബഹു: കണ്ണൂർ ജില്ലാ കളക്ടർ മീർ മുഹമ്മദലി IAS ലോഞ്ച് ചെയ്ത വെബ് പോർട്ടൽ2മാസത്തോടടുക്കുമ്പോൾ 10 ലക്ഷം വായനക്കാരുമായി ഓൺലൈനിൽ സജീവമായിരിക്കുകയാണ്.\nകൂടാതെ നിലവിൽ 28 വാട്ട്സപ്പ് ഗ്രൂപ്പുകളിലായി 7000 ൽ അധികം അംഗങ്ങളുണ്ട്.\nഇത് പോലെ മുൻപും നിരവധി പേർക്ക് തുണയായി മാറിയിട്ടുണ്ട് kannurvarthakal.com\nWhatsApp Group Link: https://chat.whatsapp.com/I0uyR8LP6ShJS24O4pDS94


പ്രാര്‍ത്ഥിക്കുന്ന ഏതു കാര്യവും സാധിച്ചുകിട്ടാന് കുടുംബപ്രാര്‍ത്ഥന മുടക്കാതിരിക്കുക: ഫാ. ഡാനിയേല് പൂവണ്ണത്തില് : Marian Pathram\nപ്രാര്‍ത്ഥിക്കുന്ന ഏതു കാര്യവും സാധിച്ചുകിട്ടാന് കുടുംബപ്രാര്‍ത്ഥന മുടക്കാതിരിക്കുക: ഫാ. ഡാനിയേല് പൂവണ്ണത്തില്\nകുടുംബത്തില് ഒരു വ്യക്തിപ്രാര്‍ത്ഥിക്കുമ്പോള് ആ കുടുംബം സ്ഥിതി ചെയ്യുന്ന മണ്ണില്, അന്തരീക്ഷത്തില്,വായുവില് , ഉപകരണങ്ങളില് പ്രാര്‍ത്ഥനയുടെ ശബ്ദം അലിഞ്ഞുചേരും. എത്രയോ കെട്ട വാക്കുകള് ഉച്ചരിച്ച വീടാണ് ഇത്. എത്രയോ കെട്ട വാക്കുകളുടെ കെട്ട ഊര്‍ജ്ജം കെട്ടിക്കിടക്കുന്ന വീടാണ് ഇത്. കെട്ട വാക്കുകളുടെ കെട്ട ഊര്ജജത്തിന്റെ സാന്നിധ്യം ഈ വീട്ടിലുണ്ട്. അത്തരം ശക്തികളെ നിര്‍വീര്യമാക്കാന് പ്രാര്‍ത്ഥനയുടെ ശക്തി അവിടെ നിറയണം.\nവീട്ടില് ഒരു വ്യക്തി ദൈവാരാധന നടത്തുമ്പോള്, ദൈവാരാധന വീട്ടിലുയുരുമ്പോള്, പ്രാര്‍ത്ഥനകള് ഉയരുമ്പോള് സഭ നിശ്ചയിച്ചുതന്നിരിക്കുന്നതായ പ്രാര്‍ത്ഥനകളോ യാമപ്രാര്‍ത്ഥനകളോ ജപമാല പ്രാര്‍ത്ഥനകളോ ഭക്തിഗാനമോ എന്തുമായിരുന്നുകൊള്ളട്ടെ ഉറക്കെ ചൊല്ലുമ്പോള് പോസിറ്റീവായ എനര്‍ജി അവിടെ നിറയും. പ്രാര്‍ത്ഥനയുടെ ശബ്ദം അന്തരീക്ഷത്തില് നിറയും. പ്രാര്‍ത്ഥനയുടെ ശബ്ദം അവിടെ നിറഞ്ഞിട്ട് ആ പ്രാര്‍ത്ഥനയുടെ ശബ്ദം അവിടെ അവശേഷിക്കുന്ന നെഗറ്റീവ് എനര്‍ജിയെ നീക്കം ചെയ്യും.\nതിന്മ പോകണം എങ്കില് നന്മ അവിടെ പ്രസരിക്കണം.ഇരുട്ടുള്ള മുറിയില് കയറി ബന്ധനപ്രാര്‍ത്ഥന നടത്തിയാല് ഇരുട്ട് പോകില്ല, പകരം ലൈറ്റ് ഇടണം.ഇരുട്ടുള്ള മുറിയിലെ ഇരുട്ട് പോകണമെങ്കില് തിരികത്തിക്കണം, ലൈറ്റ് ഓണാക്കണം. അതുപോലെയാണ് വീടുകളിലെ നെഗറ്റീവ് ശക്തി മാറണമെങ്കില് പോസിറ്റീവ് ശക്തി കടന്നുവരണം.\nപ്രഭാ 27 :3 ല് നാം ഇങ്ങനെ വായിക്കുന്നു. ദൈവഭക്തിയില് ദൃഢതയും തീക്ഷ്ണതയും ഇല്ലാത്തവന്റെ വീട് അതിവേഗം നശിക്കും. കുടുംബത്തില് ദൈവത്തെ ആരാധിക്കാന് സമയം കണ്ടെത്തണം. എല്ലാവരും സമയം കണ്ടെത്തണം. ദൈവഭക്തിയില് ദൃഢതയും തീക്ഷ്ണതയും ഉണ്ടാവണം. അന്തിയില് കുടുംബാംഗങ്ങളൊപ്പം പ്രാര്‍്ത്ഥിക്കാന് എത്ര തിരക്കുപിടിച്ച മാതാപിതാക്കളും സമയം കണ്ടെത്തണം.\nമാതാവ്, പിതാവ്, സഹോദരങ്ങള്, മക്കള് എന്നിവര് ഒരുമിച്ചുചേര്‍ന്ന് ദൈവത്തെ ആരാധി്ക്കുമ്പോള് ഒരു കാര്യം നാം ഓര്‍മ്മിക്കണം. ഭൂമിയില് നിങ്ങള് രണ്ടുപേര് ഏകമനസ്സോടെ എന്തു ചോദിച്ചാലും അത് സാധിച്ചുതരും എന്നാണ് തിരുവചനം പറയുന്നത.് എന്തെങ്കിലും ആവശ്യത്തിന് വേണ്ടി ചോദിച്ചാല് ലഭിക്കും എന്നല്ല. നിങ്ങള് ഭൂമിയില് കെട്ടുന്നതെല്ലാം സ്വര്‍ഗ്ഗത്തിലും കെട്ടപ്പെട്ടിരിക്കും നിങ്ങള് ഭൂമിയില് അഴിക്കുന്നതെല്ലാം സ്വര്‍ഗ്ഗത്തിലും അഴിക്കപ്പെട്ടിരിക്കും. തുടര്‍ന്നാണ് വചനം പറയുന്നത്.\nനിങ്ങള് രണ്ടുപേര് ഏകമനസ്സോടെ എന്റെ നാമത്തില് എന്തു ചോദിച്ചാലും അത് സാധിച്ചുതരും എന്നത് ദൈവത്തിന്റെ വാഗ്ദാനമാണ്.. മനസ്സുകൊണ്ട്, ശരീരം കൊണ്ട്, ആത്മാവുകൊണ്ട് ഒന്നാകുന്ന ഭാര്യഭര്‍ത്തൃബന്ധംപോലെ മനുഷ്യരും മനുഷ്യരും ഒന്നാകുന്ന മറ്റൊരു ബന്ധമില്ല. ഏകമനസ്സോടെ ഒന്നാകാന് പറ്റുന്നത് ഭാര്യഭര്‍ത്താക്കന്മാര്‍ക്കാണ്. കാരണം അവര് തമ്മില് അഗാധമായ ബന്ധമുണ്ട്.അതുപോലെയായിരിക്കണം നാം കുടുംബപ്രാര്‍ത്ഥനയിലും പങ്കെടുക്കേണ്ടത്.\nഅപ്പനും അമ്മയും മക്കളും ഒരുമി്ച്ചിരുന്ന് ആത്മാര്‍ത്ഥതയോടെ,സ്‌നേഹത്തോടെ വിശ്വാസത്തോടെ സന്ധ്യാപ്രാര്‍ത്ഥന ചൊല്ലിയാല് നിങ്ങളുടെ കുടുംബത്തില് ഏതെങ്കിലും ഒരു കാര്യം അഴിഞ്ഞുകിടക്കുന്നുണ്ടെങ്കില് അത് കെട്ടാന് പറ്റും. നിങ്ങളുടെ കുടുംബത്തില് എന്തെങ്കിലും കെട്ടപ്പെട്ടു കിടക്കുന്നുണ്ടെങ്കില് അത് അഴിക്കാനും കുടുംബപ്രാര്‍ത്ഥനയിലുള്ള സജീവമായ പങ്കാളിത്തത്തിലൂടെ പല അത്ഭുതങ്ങളും സാധിക്കും.\nഒരുമിച്ചുപ്രാര്‍ത്ഥിക്കുന്ന മാതാപിതാക്കള് കൈകള് വിരിച്ചു നിലവിളിച്ചുപ്രാര്‍ത്ഥിച്ചാല് മക്കളുടെ കെട്ട് അഴിയും. ഭാര്യ പ്രാര്‍ത്ഥിച്ചാല് മതി അല്ലെങ്കില് ഭര്‍ത്താവ് പ്രാര്‍ത്ഥിച്ചാല് മതി എന്ന് പറഞ്ഞ് മാറിനില്ക്കരുത്. അങ്ങനെ ഏതെങ്കിലും ഒരാള് മാത്രമാണ് പ്രാര്‍ത്ഥിക്കുന്നതെങ്കില് അവിടെ അമ്പതുശതമാനം മാത്രമേ ദൈവത്തിന്റെ പ്രവര്‍ത്തനം നടക്കുന്നുള്ളൂ. ദൈവശക്തി നിറയൂ. ഭാര്യഭര്‍ത്താക്കന്മാര് ഒരു സിംഗില് യൂണിറ്റാണ്. അവര് ഒരുമിച്ചുപ്രാര്‍ത്ഥിക്കണം.ഒരുമിച്ചു പ്രാര്‍ത്ഥിച്ചാല് അത്ഭുതം സംഭവിക്കും.\nമാതാപിതാക്കള് വീട്ടില് പ്രാര്‍ത്ഥിക്കണം. നിങ്ങള് പ്രാര്‍ത്ഥിക്കുന്നത് മക്കള് കാണണം. മക്കള്‍ക്ക് കൊടുക്കാന് കഴിയുന്ന ഏറ്റവും വലിയ സമ്പാദ്യം മുട്ടുകുത്തുന്ന, നിലവിളിക്കുന്ന,പ്രാര്‍ത്ഥിക്കുന്ന മാതാപിതാക്കളാണ്. ഇതിനപ്പുറം എന്തെല്ലാം കൊടുത്താലും ഒരുനാള് മക്കള് നിങ്ങളോട് ചോദിക്കും എന്തുകൊണ്ട് ഞങ്ങള്‍ക്ക് ദൈവത്തെ നല്കിയില്ല എന്ന്?\nകുടുംബത്തില് ദൈവത്തെ ആരാധിക്കണം, ദൈവശക്തി നിറയപ്പെടണം. കുടുംബപ്രാര്‍ത്ഥന മരണംവരെ മുടങ്ങാതിരിക്കട്ടെ.\nനൈജീരിയ; 279 സ്‌കൂള് വിദ്യാര്‍ത്ഥിനികളും മോചിതരായി, ലെഹ് ഷാരിബുവിന്റെ കാര്യത്തില് അനിശ്ചിതത്വം തുടരുന്നു…\nയൗസേപ്പിതാവിന്റെ വണക്കമാസം പത്താം ദിവസം


ആ ചെക്കന്മാരും ഒക്കെ നിന്നിട്ടും ആരും കാണിക്കാത്ത ധൈര്യാ അവള് കാണിച്ചേ… – പ്രണയ കഥകൾ\nരചന: ARYA LEKSHMI\n“എടീ സുമേ.. എപ്പോ നോക്കിയാലും നിന്റെ മോള് ഈ ചെക്കന്മാരുടെ കൂടെ ഉണ്ടല്ലോ..? പെൺകുട്ട്യോൾടെ കൂടെ എന്താ അവൾക്ക് കൂടിയാൽ..? നിനക്കതിനെ ഒന്ന് പറഞ്ഞു മനസ്സിലാക്കിക്കൂടെ..? എപ്പോളും ചെക്കന്മാരുടെ കൂടെ മാവിൽ എറിയാനും, നീന്താനും, ക്രിക്കറ്റ് കളിക്കാനും ഒക്കെ നടക്കാണ്ട് പെൺകുട്ട്യോൾടെ കൂടെ അടങ്ങി ഒതുങ്ങി കളിച്ചൂടെ അവൾക്ക്..? വെറുതെ ആളുകളെകൊണ്ട് അതും ഇതും പറയിക്കാൻ..”\n“അവൾ കുട്ടിയല്ലേ രാധികേട്ടത്തീ..?”\n“പന്ത്രണ്ട് വയസ് അത്ര ചെറിയ കുട്ടി ആണോടീ..? ഇനി കുട്ടി ആണേൽ തന്നെ ആ കുട്ടി അല്ലേ വളർന്നു വലുതാകുന്നത്..? അടക്കോം ഒതുക്കോം ഇപ്പഴേ പഠിച്ചില്ലേ, പിന്നെ പറഞ്ഞിട്ട് കാര്യമില്ല കേട്ടോ.. ഞാൻ പറഞ്ഞില്ലാന്നു വേണ്ട..”\nഅതും പറഞ്ഞ് രാധിക വേലിയുടെ അപ്പുറത്തു നിന്ന് വീട്ടിലേക്ക് കയറി പോയി.\n“എടീ ശ്രീക്കുട്ടീ.. ഇവിടെ വാടീ..” കയ്യിൽ ഒരു കമ്പും ഒടിച്ചു പിടിച്ച് സുമ നീട്ടി വിളിച്ചു. താഴേ പറമ്പിലെ പഞ്ചാരമാവിന്റെ ചോട്ടിൽ കല്ലെറിയുന്ന ചെക്കന്മാരോടൊപ്പം നിക്കുകയായിരുന്നു അവൾ. അമ്മയുടെ വിളി കേട്ടതും, പടിക്കെട്ട് കയറി അവൾ മുകളിലേക്ക് ഓടിച്ചെന്നു. കയ്യിലിരുന്ന വടി വച്ച് കാലിൽ ഒന്ന് കൊടുത്തിട്ട് വലിച്ചു വീട്ടിനുള്ളിലേക്ക് കൊണ്ട് പോകുന്നതിനിടെ സുമ അവളെ ശകാരിക്കുന്നുണ്ടായിരുന്നു. നിനക്കെന്താടീ ആ പെൺകുട്ട്യോളോടൊപ്പം കൂടിയാൽ..? വെറുതെ ആളുകളെക്കൊണ്ട് ഓരോന്ന് പറയിക്കാൻ. പത്തു പന്ത്രണ്ട് വയസ്സായില്ലേ നെനക്ക്.. നീയിനി എന്നാടീ അടക്കോം ഒതുക്കോം പഠിക്കുക..? നിന്നെക്കുറിച്ച് ഓർക്കുമ്പോ നെഞ്ചിൽ ഒരു തീയാ..” അടികൊണ്ട പാടിലൂടെ വിരലുകൾ ഓടിച്ച് കരഞ്ഞുകലങ്ങിയ കണ്ണുകളുമായി ഇരിക്കുന്ന അവളെക്കണ്ടപ്പോൾ സുമക്ക് ഉള്ളിൽ തെല്ല് സങ്കടം തോന്നിയെങ്കിലും ആശ്വസിപ്പിക്കാൻ ചെന്നില്ല.\n“കടവിൽ നിന്ന് എന്തോ ബഹളം കേൾക്കുന്നല്ലോ അമ്മേ..” ശ്രീക്കുട്ടി അടുക്കളയിലേക്ക് ചെന്നു.\n“നേരാണല്ലോ..?” മുറ്റത്തേക്ക് ഇറങ്ങിയപ്പോൾ ഇടവഴിയിലൂടെ പോയ ആരോ വിളിച്ചു പറഞ്ഞു.\n“അറിഞ്ഞില്ലേ..? രാധികേട്ടത്തീടെ ഇളയോൻ കടവില് കാല് വഴുതി വീണു.” കടവിലേക്കോടി എത്തിയപ്പോൾ ആളുകൾ കൂടിയിട്ടുണ്ടായിരുന്നു. നല്ലൊഴുക്ക് ഉണ്ടായിരുന്നു വെള്ളത്തിന്. വെള്ളത്തിലേക്ക് ചാഞ്ഞു കിടന്ന ആറ്റുകൈതയുടെ വേരിൽ പിടി കിട്ടിയത് കൊണ്ട് ഒഴുകി പോകാണ്ട് ആ കുട്ടി കെടപ്പുണ്ട്. എന്നാൽ ആരും ഒഴുക്കിനെ വക വെക്കാതെ ഇറങ്ങാൻ കൂട്ടാക്കുന്നില്ല… ഒന്നും ആലോചിക്കാതെ ശ്രീക്കുട്ടി പതിയെ നീന്തി അവന്റെ അടുത്ത് എത്തി. പതിയെ അവനെ പിടിച്ചു കരയിലേക്ക് വരുമ്പോൾ കൂടി നിന്നവർ സഹായിക്കാൻ മുൻപോട്ട് ചെന്നു.\n“ഡീ, സുമേ…നിന്റെ മോള് ഉണ്ടായോണ്ട്, ന്റെ കുഞ്ഞിന്റെ ജീവൻ തിരിച്ചുകിട്ടി. ഇത്രപേരും, ആ ചെക്കന്മാരും ഒക്കെ നിന്നിട്ടും ആരും കാണിക്കാത്ത ധൈര്യാ അവള് കാണിച്ചേ.. ഞാൻ പറഞ്ഞ പോലെ അവളെ നീ കൂട്ടിലിട്ട് വളർത്തിയിരുന്നേൽ, ചിലപ്പോ ന്റെ കുട്ടീടെ ജീവൻ പോലും കിട്ടില്ലാരുന്നെടീ..”\nപലരും വന്ന് സുമയോട് പറഞ്ഞു.\n“സുമേ നിന്റെ മോൾക്ക് നല്ല ധൈര്യം ഉണ്ട്ട്ടോ..!കുട്ട്യോളെ അങ്ങനെ വളർത്തണം..!ആണായാലും, പെണ്ണായാലും ധൈര്യോം, ആത്മവിശ്വാസോം. കൊടുത്ത് വളർത്തണം..!”\nസുമക്ക് മോളെ ഓർത്ത് അഭിമാനം തോന്നി. അവൾ ശ്രീക്കുട്ടിയെ ചേർത്തുപിടിച്ചു. അപ്പോളും അനുസരണ പഠിപ്പിച്ച അടിപ്പാട് അവളുടെ കാലിൽ തെളിഞ്ഞു കിടപ്പുണ്ടാരുന്നു. രചന: ARYA LEKSHMI\nകീഴ്ചുണ്ടിന് അരികിൽ മറുകുള്ള പെണ്ണിനെ തന്നെ വേണമെന്ന് പറഞ്ഞ് അവനാ മുറിയിൽ കയറി…


യുഎസ് പ്രസിഡണ്ട് തെരഞ്ഞെടുപ്പ്; കടുത്ത മൽസരത്തിൽ ബൈഡന് ലീഡ്, തൊട്ടുപിന്നിൽ ട്രംപ് - Rose Malayalam | Rose Malayalam\nUpdated on 04-11-2020 at 7:42 am\nഅമേരിക്കൻ പ്രസിഡന്റ് തെരഞ്ഞെടുപ്പിൽ വേട്ടെണ്ണൽ പുരോഗമിക്കുന്നു. ഡെമോക്രാറ്റിക് പാർട്ടി സ്ഥാനാർത്ഥി ജോ ബൈഡന് നേരിയ മുൻതൂക്കെന്ന് റിപ്പോർട്ട്. ജയിക്കാൻ 270 ഇലക്ടറൽ വോട്ടുകൾ വേണമെന്നിരിക്കെ ജോ ബൈഡൻ 236 വോട്ടുകളുമായി മുന്നിലാണ്. അതേസമയം പ്രസിഡന്റും റിപ്പബ്ലിക്കൻ സ്‌ഥാനാർഥിയുമായ ഡോണൾഡ് ട്രംപ് 213 വോട്ടുകൾ നേടി തൊട്ടരികെയുണ്ട്.\nഇരുവിഭാഗവും വിജയസാധ്യത പ്രഖ്യാപിച്ചു. റിപ്പബ്ലിക്കൻ പാർട്ടി കേന്ദ്രങ്ങളിലും ജോ ബൈഡന് മുന്നേറാനായിട്ടുണ്ടെങ്കിലും വോട്ടെണ്ണൽ തുടരുമ്പോൾ ഫലങ്ങൾ മാറിമറിയുന്നുമുണ്ട്. ജയിക്കാനാവശ്യമായ 270 ഇലക്‌ട്രൽ വോട്ടുകൾ നേടുകയെന്നത് ബൈഡനെ സംബന്ധിച്ചിടത്തോളം ശ്രമകരമാണ്. വിജയവഴിയിലെന്ന് ബൈഡനും വലിയ മുന്നേറ്റമെന്ന് ട്രപും പറഞ്ഞു.\nവലിയ സംസ്‌ഥാനങ്ങളായ ജോർജിയ, വെർമോണ്ടിൽ, മസാച്യുസെറ്റ്‌സ്, വെർജീനിയ, വെർമോണ്ട്, മേരിലാൻഡ്, ഡെലാവർ, ന്യൂ ജഴ്‌സി , അരിസോണ എന്നിവിടങ്ങളിൽ ബൈഡനാണ് വിജയം. അതേസമയം ഇൻഡ്യാന, വെസ്റ്റ് വെർജീനിയ, കെന്റക്കി എന്നിവിടങ്ങൾ ട്രംപ് നിലനിർത്തി. 11 വോട്ടുകളുള്ള അരിസോണ നഷ്‌ടമായപ്പോൾ കനത്ത മത്സരം നടന്ന ഫ്ളോറിഡ് ട്രംപ് നിലനിർത്തി. 29 ഇലക്‌ട്രൽ വോട്ടുകളാണ് ഫ്‌ളോറിഡയിൽ മാത്രമുള്ളത്. അതിനാൽ അവിടത്തെ വിജയം നിർണായകമായിരുന്നു.


ഇന്ത്യന് ഹജ്ജ് തീര്‍ത്ഥാടകര്‍ക്ക് മികച്ച സൗകര്യങ്ങള്…ഇന്ത്യന് ഹജ്ജ് തീര്‍ത്ഥാടകര്‍ക്കായുള്ള താമസം, ഭക്ഷണം,വൈദ്യപരിശോധന,നിയമങ്ങള് തുടങ്ങിയവയെല്ലാം അറിയാം\nജിദ്ദ: ഇന്ത്യയില്‍നിന്നുള്ള ഹജ്ജ് തീര്‍ഥാടകര്‍ക്ക് മികച്ചസേവനം നല്‍കാനുള്ള ഒരുക്കങ്ങള് പൂര്‍ത്തിയായതായി ജിദ്ദയിലെ ഇന്ത്യന് കോണ്‍സല് ജനറല് മുഹമ്മദ് നൂര് റഹ്മാന് ശൈഖ് പറഞ്ഞു. മക്കയില് ഇന്ത്യന് ഹജ്ജ്മിഷന് ഏര്‍പ്പെടുത്തിയ സൗകര്യങ്ങളെക്കുറിച്ച് പത്രസമ്മേളനത്തില് സംസാരിക്കുകയായിരുന്നു അദ്ദേഹം. ഹാജിമാരുടെ താമസം, ആരോഗ്യം എന്നീകാര്യങ്ങള്‍ക്ക് മുന്തിയപരിഗണന നല്‍കുന്നുണ്ടെന്നും അദ്ദേഹം വ്യക്തമാക്കി.\nഇന്ത്യന് ഹാജിമാരേയുംവഹിച്ചുള്ള വിമാനങ്ങള് മദീനയിലും ജിദ്ദയിലും ഷെഡ്യൂള് അനുസരിച്ചുതന്നെ എത്തുന്നുണ്ട്. 84,472 ഹാജിമാരാണ് കഴിഞ്ഞദിവസംവരെ ഇന്ത്യയില്‍നിന്ന് പുണ്യഭൂമിയിലെത്തിയത്. 14,194 പേര് മദീനവഴിയും 70,278 പേര് ജിദ്ദവഴിയുമാണ് എത്തിയതെന്നും കോണ്‍സല് ജനറല് മുഹമ്മദ് നൂര് റഹ്മാന് ഷേഖ് അറിയിച്ചു.\nഹറമിന്റെ ആയിരംമീറ്റര് ദൂരപരിധിക്കുള്ളില് ഗ്രീന്, അസീസിയ എന്നീ രണ്ട് കാറ്റഗറിയിലായാണ് മക്കയില് ഇന്ത്യന് ഹാജിമാര് താമസിക്കുന്നത്. മക്കയിലെ ഗ്രീന് കാറ്റഗറിയിലും മദീനയിലും ഹാജിമാരുടെ താമസസ്ഥലങ്ങളില് ഭക്ഷണം പാകംചെയ്യുന്നതിന് വിലക്കുണ്ട്. സുരക്ഷ കണക്കിലെടുത്താണ് സൗദി അധികൃതര് പാചകനിരോധനം ഏര്‍പ്പെടുത്തിയത്. എന്നാല് അസീസിയയില് ഹാജിമാര് താമസിക്കുന്ന എല്ലാകെട്ടിടങ്ങളിലും പാചകത്തിന് സൗകരൃമുണ്ട്. അസീസിയയില് ഹാജിമാര് താമസിക്കുന്ന കെട്ടിടങ്ങള്‍ക്കരികെനിന്ന് ഹറമിലേക്ക് ബസ് സൗകര്യം ലഭ്യമാണ്. നാനൂറോളം പുതിയമോഡല് ബസുകളാണ് ഹാജിമാരെ അസീസിയയില്‍നിന്ന് ഹറമിലേക്കും തിരികെയുമുള്ള യാത്രയ്ക്കായി സജ്ജമാക്കിയിരിക്കുന്നത്. ബസുകളുടെ സേവനത്തിനായി മൂന്ന് കമ്പനികളെയാണ് ചുമതലപ്പെടുത്തിയിട്ടുള്ളത്.\nഹാജിമാരുടെ സേവനം ലക്ഷ്യമാക്കിയുള്ള ഹജ്ജ് ഓഫീസും മെഡിക്കല് വിഭാഗവും പ്രവത്തിച്ചുവരുന്നുണ്ട്. 14 ബ്രാഞ്ച് ഓഫീസുകളാണ് മക്കയിലുള്ളത്. ഹാജിമാരുടെ ആവശ്യത്തിനായി ഇന്ത്യന് ഹജ്ജ്മിഷനുകീഴില് തുറന്ന ആശുപത്രികളും മെഡിക്കല് സെന്ററുകളും ഓഫീസുകളും 24 മണിക്കൂറും പ്രവര്‍ത്തന സജ്ജമാണ്. ആദ്യമായി ഈ വര്‍ഷം വനിതാ ഉദ്യോഗസ്ഥരും സേവനത്തിന് എത്തിയിട്ടുണ്ട്. മുന്‍കാലങ്ങളില് മെഡിക്കല് ടീമില് മാത്രമാണ് വനിതാ ഹജ്ജ് വൊളന്റിയര്‍മാര് എത്തിയിരുന്നത്. എന്നാല് ഇത്തവണ കോ-ഓര്‍ഡിനേറ്റര്‍മാരായും മറ്റും വനിതാ ഉദ്യോഗസ്ഥര് ഡെപ്യൂട്ടേഷനില് എത്തിയിട്ടുണ്ട്. ഇത് ഹജ്ജ്കര്‍മത്തിനെത്തിയ വനിതാ തീര്‍ഥാടകര്‍ക്ക് ഏറെ സഹായകരമാവുമെന്ന് അദ്ദേഹം വിശദീകരിച്ചു.\nഇന്ത്യയില്‍നിന്ന് ഡപ്യൂട്ടേഷനിലുള്ള ഉദ്യോഗസ്ഥര്‍ക്ക് പുറമേ മക്ക, മദീന, ജിദ്ദ എന്നിവിടങ്ങളില്‍നിന്ന് പ്രദേശികാടിസ്ഥാനത്തില് റിക്രൂട്ട് ചെയ്ത ജോലിക്കാരും ഹാജിമാരുടെ ക്ഷേമ പ്രവര്‍ത്തനത്തിനായി പ്രവര്‍ത്തിക്കുന്നുണ്ട്. ഹാജിമാര്‍ക്ക് വിമാനത്താവളം മുതല് ഇന്ത്യന് ഹജ്ജ്മിഷന് സേവനം നല്‍കുന്നുണ്ട്. ഹാജിമാരുടെ ആരോഗ്യസംബന്ധമായ കാര്യങ്ങള് ഡിജിറ്റലൈസ് ചെയ്യാന് ഇലക്ട്രോണിക്ക് മെഡിക്കല് അസിസ്റ്റന്റ് സിസ്റ്റം ഫോര് ഹാജീസ് എന്ന സംവിധാനം നടപ്പാക്കിയിട്ടുണ്ട്.\nഈ സംവിധാനത്തിലുടെ ഹാജിമാരുടെ രോഗവിവരം മരുന്നുകള് എന്നിവയുടെ ഡാറ്റ സൂക്ഷിക്കാനും അത്യാവശ്യഘട്ടത്തില് അവ റഫര് ചെയ്യാന് ഉപയോഗിക്കുമെന്നും കോണ്‍സുല് ജനറല് പറഞ്ഞു. ഹജ്ജ് കോണ്‍സുല് മുഹമ്മദ് ഷാഹിദ് ആലം, മക്ക ഹജ്ജ് ഇന് ചാര്‍ജ് ആസിഫ് സെയ്ദ്, മെഡിക്കല്‍വിഭാഗം ഇന് ചാര്‍ജ് മുഹമ്മദ് കാസര് തുടങ്ങിയവരും സംബന്ധിച്ചു. ഇന്ത്യന് ഹാജിമാര്‍ക്കായി നാല് കോടിയോളം രൂപയുടെ മരുന്നുകളാണ് ഇന്ത്യന് ഹജ്ജ്മിഷന് ഒരുക്കിയിട്ടുള്ളതെന്ന് കോണ്‍സുല് ജനറല് മുഹമ്മദ് നൂര് റഹ്മാന് ശൈഖ് പറഞ്ഞു. ഹാജിമാരുടെ ആരോഗ്യകാരൃങ്ങളില് മുന്തിയ പരിഗണനയാണ് ഇന്ത്യാ ഗവര്‍മ്മെണ്ട് നല്‍കുന്നത്. ഇന്ത്യന് ഹജ്ജ്മിഷന് ഒരുക്കിയ മൊബൈല് ആപ്പ് ഹാജിമാര്‍ക്ക് ഏറെ പ്രയോജനകരമാണ്. ഒരുലക്ഷത്തിലധികം പേരാണ് ഇതിനകം ആപ്പ് ഡൗണ്‍ലോഡ് ചെയ്തിട്ടുള്ളത്. ഇന്ത്യയില് ഇലക്ഷന് കമ്മിഷന് ഉപയോഗിക്കുന്ന ആപ്പ് അടിസ്ഥാനമാക്കിയാണ് ഹാജിമാരുടെ താമസസ്ഥലവും മറ്റും കണ്ടെത്തുന്നതിനുള്ള ഈ ആപ്പ് തയ്യാറാക്കിയിട്ടുള്ളത്.\nഅബൂദബിയിലെ റോഡിന് സൗദി രാജാവിന്റെ പേര്…\nബൈക്കില് പായാനുള്ള തയ്യാറെടുപ്പില് സൗദി പെണ്‍കുട്ടികള്\nകെട്ടിലും മട്ടിലും മാറ്റം വരുത്തി ഹജ്ജ് കരാറില് ഒപ്പിട്ട് ഇന്ത്യയും സൗദിയും...പുതിയ തീരുമാനങ്ങളിവയാണ്


ഫാര്‍മസിയില് പോകാതെ തന്നെ ദുബായില് മരുന്ന് വാങ്ങുവാന് മൊബൈല് ആപ്ലിക്കേഷന്. ആസ്റ്റര് ഫാര്‍മസിയാണ് യുഎഇയിലെ ആദ്യത്തെ ഓണ്‍ലൈന് മരുന്ന് വിപണന ആപ്ലിക്കേഷന് തുടങ്ങിയിരിക്കുന്നത്. ദുബായ് വേള്‍ഡ് ട്രേഡ് സെന്ററില് നടക്കുന്ന അറബ് ഹെല്‍ത്ത് ആരോഗ്യ സമ്മേളനത്തിലാണ് ആസ്റ്റര് ഫാര്‍മസി മൊബൈല് ആപ്ലിക്കേഷനെ കുറിച്ച് വ്യക്തമാക്കിയത്.\nമൊബൈല് ആപ്ലിക്കേഷനിലൂടെ മരുന്നുകള് ഓണ്‍ലൈന് വഴി ഓര്‍ഡര് ചെയ്യാവുന്നതാണ്. പ്ലേസ്റ്റോറിലും ആപ്പ്‌സ്റ്റോറിലും ആസ്റ്റര് ഫാര്‍മസി എന്ന് സെര്‍ച്ച് ചെയ്താല് ആപ്പ് ഡൗണ്‍ലോഡ് ചെയ്യാം. ഓര്‍ഡര് ചെയ്താല് ഒരു മണിക്കൂറിനുള്ളില് മരുന്ന് വീട്ടിലെത്തും. യു എ ഇയില് ആദ്യയാണ് ഇത്തരമൊരു സൗകര്യം ലഭ്യമാകുന്നത്. മരുന്നുകള്‍ക്ക് പുറമെ ആസ്റ്റര് പുറത്തിറക്കുന്ന ആരോഗ്യ ഉല്‍പന്നങ്ങളും മൊബൈല് ആപ്ലിക്കേഷനിലൂടെ ഓര്‍ഡര് ചെയ്യാവുന്നതാണ്.\nഹജ്ജ് തീര്‍ഥാടകര്‍ക്ക് വിപുലമായ സൗകര്യങ്ങളൊരുക്കി ജിദ്ദ വിമാനത്താവളം…\nസൗദി അറേബ്യ സന്ദര്‍ശിക്കാന് ഇനി ഓണ് അറൈവല് വിസ…


ഇൻഫോസിസ് സ്ഥാപകൻ നാരായണ മൂർത്തിയുടെ മരുമകൻ ഇനി ബ്രിട്ടീഷ് ധനമന്ത്രി | Narayan Murthys Son-in-law Rishi Sunak Appointed Britains New Finance Minister – News18 Malayalam\nഇൻഫോസിസ് സ്ഥാപകൻ നാരായണ മൂർത്തിയുടെ മരുമകൻ ഇനി ബ്രിട്ടീഷ് ധനമന്ത്രി\n39കാരനായ റിഷി സുനക് നിലവിൽ ട്രഷറി ചീഫ് സെക്രട്ടറിയായി പ്രവർത്തിക്കുകയാണ്.\nLast Updated : February 13, 2020, 18:27 IST\nന്യൂഡൽഹി: ഇൻഫോസിസ് സഹസ്ഥാപകൻ നാരായണ മൂർത്തിയുടെ മരുമകൻ റിഷി സുനകിനെ ബ്രിട്ടന്റെ പുതിയ ധനമന്ത്രിയായി നിയമിച്ചു. സജിദ് ജാവിദ് രാജിവെച്ച ഒഴിവിലാണ് നിയമനം. ബ്രിട്ടന്റെ ചാൻസലർ ഓഫ് എക്സ്ചെക്കർ ആയിട്ടാണ് നിയമനം. ബ്രിട്ടീഷ് ധനമന്ത്രിക്ക് തുല്യമായ പദവിയാണിത്.\n39കാരനായ റിഷി സുനക് നിലവിൽ ട്രഷറി ചീഫ് സെക്രട്ടറിയായി പ്രവർത്തിക്കുകയാണ്. അദ്ദേഹത്തിന്റെ പുതിയ നിയമനം പ്രധാനമന്ത്രിയുടെ ഓഫീസ് ട്വീറ്റിലൂടെ സ്ഥിരീകരിച്ചു. ആഭ്യന്തര സെക്രട്ടറി പ്രീതി പട്ടേലിനൊപ്പം സർക്കാരിന്റെ ഉന്നത സമിതിയിൽ ഇനി റിഷി സുനകും അംഗമാകും.\nAlso Read- പ്രണയദിനത്തിൽ ലോകത്തെ നടുക്കിയ ക്രൂരത; കാമുകിയെ കഴുത്തറുത്ത് കൊന്നു: കാമുകൻ അറസ്റ്റിൽ\nവ്യാഴാഴ്ചയാണ് നിലവിലെ ധനമന്ത്രി സജിദ് ജാവിദ് രാജിവെച്ചത്. ബ്രെക്സിറ്റ് യാഥാർത്ഥ്യമായി കഴിഞ്ഞ് ഒരാഴ്ച പിന്നിടുമ്പോഴാണ് രാജി. അടുത്ത മാസം സർക്കാരിൻ‌റെ വാർഷിക ബജറ്റ് അവതരിപ്പിക്കാനിരിക്കെയാണ് രാജി. പ്രധാനമന്ത്രി ബോറിസ് ജോണ്‍സൺ ചുമതലയേറ്റശേഷം നടക്കുന്ന ആദ്യ പുനഃസംഘടനയാണ് ഇത്. നിലവിലെ ഉപദേശകരെ മാറ്റി പ്രധാനമന്ത്രി നിർദേശിക്കുന്നവരെ നിയമിക്കണമെന്ന ആവശ്യത്തെ തുടർന്നാണ് സജിദ് ജാവിദ് രാജിവെച്ചതെന്നാണ് റിപ്പോർട്ട്.\nFirst published: February 13, 2020, 18:27 IST\nBritish Prime MinisterFinance Minister


ഐസക് ജോണിന്റെ മാതാവ് ബേബി ജോണ് നിര്യാതയായി – കേരള ടൈംസ്\nHome / ചരമം / ഐസക് ജോണിന്റെ മാതാവ് ബേബി ജോണ് നിര്യാതയായി\nഐസക് ജോണിന്റെ മാതാവ് ബേബി ജോണ് നിര്യാതയായി\nദുബായ്: ‘ഖലീജ് ടൈംസ്’ അസോസിയേറ്റ് ബിസിനസ് എഡിറ്ററും വേള്‍ഡ് മലയാളി കൗണ്‍സില് ഗ്‌ളോബല് ചെയര്‍മാനുമായ ഐസക് ജോണിന്റെ മാതാവും പരേതനായ മത്തായിക്കുട്ടി പട്ടാണിപ്പറമ്പിലിന്റെ ഭാര്യയുമായ ബേബി ജോണ് (93) നിര്യാതയായി. വാര്‍ധക്യസഹജമായ അസുഖത്തെ തുടര്‍ന്ന് കായംകുളത്തെ വീട്ടില് വെച്ചായിരുന്നു അന്ത്യം. മല്ലപ്പള്ളി വട്ടശ്ശേര്യാല് കുടുംബാംഗമാണ്. മറ്റു മക്കള്: ഡോ. നിര്‍മല തരകന് (അഹല്യ ഹോസ്പിറ്റല്, അബുദാബി), അഡ്വ. എബ്രഹാം ജോണ് (ഷാര്‍ജ), സഖിമോള് ജെയിംസ് (ദുബൈ). മരുമക്കള്: എസ്തര് ഐസക് (അധ്യാപിക, ഗള്‍ഫ് മോഡല് സ്‌കൂള്, ദുബൈ), പരേതനായ ഡോ. വര്‍ഗീസ് തരകന്, ബിന്ദു, ജെയിംസ് മാത്യു.\nPrevious ലൗസി മിക്കി കടുതോടിൽ നിര്യാതയായി\nNext നാഫാ 2018 അവാർഡുകൾ പ്രഖാപിച്ചു, മികച്ച നടൻ ദുൽഖർ സൽമാൻ, മികച്ച നടി മഞ്ജുവാര്യർ


അതിജീവന പോരാട്ടത്തിന്റെ അമര സ്മരണ – Chandrika Daily\nBy web desk3Tuesday July 30, 2019 00:08 am\nഅതിജീവന പോരാട്ടത്തിന്റെ അമര സ്മരണ\nപാണക്കാട് സയ്യിദ് മുനവ്വറലി ശിഹാബ് തങ്ങള് 1980 ജൂലൈ 30 അതിജീവനത്തിന്റെ പോരാട്ട ചരിത്രത്തിലെ സമാനതകളില്ലാത്ത സ്മരണാദിനമാണ്. യൗവനത്തിന്റെ പോരാട്ടവീര്യം ഒരു ജനതയുടെ അവകാശ, ആവിഷ്‌കാര ബോധത്തിന്റെയും…\n1980 ജൂലൈ 30 അതിജീവനത്തിന്റെ പോരാട്ട ചരിത്രത്തിലെ സമാനതകളില്ലാത്ത സ്മരണാദിനമാണ്. യൗവനത്തിന്റെ പോരാട്ടവീര്യം ഒരു ജനതയുടെ അവകാശ, ആവിഷ്‌കാര ബോധത്തിന്റെയും വിശുദ്ധ ഭാഷയുടെ നിലനില്‍പ്പിന്റെയും നോവായി പരിണമിക്കുകയെന്നത് അപൂര്‍വമാണ്. യുവജന സമരങ്ങളില് ഭാഷാസമരത്തെ വ്യത്യസ്തമാക്കുന്നതും ഇതാണ്.\nബ്രിട്ടീഷ് ഇന്ത്യയില് ഭൗതിക വിദ്യാഭ്യാസത്തിന് മുസ്‌ലിം സമൂഹത്തെ പ്രാപ്തമാക്കുന്നതിന് അറബി ഭാഷാമാധ്യമം ഉപയോഗിച്ചുള്ള മതപഠനത്തിന് വിദ്യാഭ്യാസ സ്ഥാപനങ്ങളില് സൗകര്യമുണ്ടായിരുന്നു. ഓറിയന്റല് സ്‌കൂളുകളുടെ തുടക്കവും അങ്ങനെയാണ്. മതാധ്യാപകരും അറബിക് പണ്ഡിറ്റുമാരും അതിന്റെ ഭാഗമായി നിയമിക്കപ്പെട്ടു. അറബി വണിക്കുകളിലൂടെയും പ്രബോധകരിലൂടെയും കേരളത്തിലെത്തിയ ഭാഷയുടെ പുരോഗമന സംഭാവനകളായിരുന്നു ഇതൊക്കെയും. നിര്‍ഭാഗ്യവശാല് സ്വാതന്ത്ര്യാനന്തരം ഈ സൗകര്യങ്ങളെല്ലാം നിരസിക്കപ്പെട്ടു. പ്രാചീനമായ ഇന്‍ഡോ അറബ് സംസ്‌കാരത്തിന്റെ ശേഷിപ്പായ അറബി ഭാഷ അങ്ങനെ വിസ്മൃതിയിലേക്ക് മാഞ്ഞു.കേരളത്തില് തിരുവിതാംകൂറില് മാത്രമായിരുന്നു അക്കാലത്ത് പേരിനെങ്കിലും അറബി ഭാഷാ പഠനം നിലനിന്നിരുന്നത്.\nഅറബി ഭാഷാപഠനത്തെ ത്വരിതപ്പെടുത്താനും മലബാറിലേക്ക് ഭാഷാപഠനം എത്തിക്കുന്നതിനും കേരളപ്പിറവി തൊട്ട് മുസ്‌ലിംലീഗും സി.എച്ച് മുഹമ്മദ് കോയ സാഹിബും നടത്തിയ അഭംഗുര പരിശ്രമങ്ങളാണ് അറബി ഭാഷാ പഠനത്തിന്റെ സൗകര്യവും സ്വീകാര്യതയും ഉയര്‍ത്തിയത്. 1967 ലെ സപ്തകക്ഷി മുന്നണി മന്ത്രിസഭയില് വിദ്യാഭ്യാസ മന്ത്രിയായിരുന്ന സി.എച്ച് ഭാഷാപഠനത്തിന് പ്രത്യേക പരിഗണന നല്‍കി. അറബി അധ്യാപകരെ സ്‌പെഷ്യലിസ്റ്റ് അധ്യാപകരില്‍നിന്ന് ഭാഷാധ്യാപകരായി മാറ്റി. അറബി അധ്യാപക തസ്തിക അനുവദിക്കാന് നൂറ് കുട്ടികള് വേണമെന്ന നിബന്ധന ഇരുപത്തിയെട്ട് കുട്ടികള് എന്ന അര്‍ത്ഥത്തില് സി. എച്ച് പരിഷ്‌കരിച്ചു. ഇതുവഴി കൂടുതല് തസ്തികകള് സൃഷ്ടിക്കപ്പെടുകയും ഭാഷാ പഠനം വിപുലമാവുകയും അറബി അധ്യാപകര് കൂടുതലായി നിയമിക്കപ്പെടുകയും ചെയ്തു.\n‘ചെരുപ്പ് തുന്നുന്നവനെയും കുട നന്നാക്കുന്നവനെയും അറബി അധ്യാപകനാക്കി സി.എച്ച്’ എന്ന ആക്ഷേപം ഈ സാഹചര്യത്തിലാണ്ടായത്. ലോകത്ത് ഏറ്റവും കൂടുതല് ആളുകള് സംസാരിക്കുന്ന ഭാഷയിലൊന്നായി ഐക്യരാഷ്ട്ര സഭ അംഗീകരിച്ച, ഭാരതവുമായി നൂറ്റാണ്ടുകള് പഴക്കമുള്ള, മധ്യകാല ശാസ്ത്രത്തിന് വലിയ സംഭാവനകളര്‍പ്പിച്ച ഒരു ഭാഷക്ക് നല്‍കുന്ന പരിഗണന പൊതുവിദ്യാഭ്യാസ മുന്നേറ്റത്തിന്റെ ഭാഗമായി പരിഗണിക്കപ്പെടേണ്ടതായിരുന്നു. എന്നാല് മറിച്ചാണ് സംഭവിച്ചത്. അതിന്റെ കാരണം രാഷ്ട്രീയമായിരുന്നു.\nകേരളത്തിലെ വിദ്യാഭ്യാസ മുന്നേറ്റത്തിന് സി.എച്ച് യുഗം അമൂല്യമായ സംഭാവന നല്‍കി. പിന്നാക്ക, ന്യൂനപക്ഷ സമൂഹങ്ങളില് പുതിയ ഉണര്‍വ്വ് സൃഷ്ടിക്കപ്പട്ടു. പൊതു സമൂഹത്തിലും പരിവര്‍ത്തനമുണ്ടായി. ഈ മാറ്റം ന്യൂനപക്ഷ രാഷ്ട്രീയത്തിനും ശക്തി പകര്‍ന്നു. ഈ തിരിച്ചറിവ് ഭാഷാ പഠനത്തെ ഇല്ലായ്മ ചെയ്യാനുള്ള അജണ്ടകളിലേക്കാണ് രാഷ്ട്രീയ എതിരാളികളെ എത്തിച്ചത്. പൊതു വിദ്യാഭ്യാസം മെച്ചപ്പെടുത്തുക എന്ന പേരില് കര്‍ട്ടനിട്ട് മറച്ച അജണ്ടയുമായി 1980 ലെ ഇടതുപക്ഷ ഗവണ്‍മെന്റ് കേരളത്തില് ഭാഷാപഠനത്തിന് അനാവശ്യമായ വ്യവസ്ഥകള് ഏര്‍പ്പെടുത്തി. തിരുവിതാംകൂര് രാജാവിന്റെ നീതിബോധവും ബ്രിട്ടീഷ് ഗവണ്‍മെന്റിന്റെ യുക്തിബോധവും അവര് സൗകര്യപൂര്‍വം തമസ്‌കരിക്കുകയായിരുന്നു. അതിന്റെ പാരമ്യത്തിലാണ് ‘ഭാഷാ സമരം’ ഒരു പ്രതിരോധമായി ഭവിച്ചത്.\nഅക്കമഡേഷന് (അറബി ഭാഷാ പഠനത്തിനു മാത്രമായി പ്രത്യേക ക്ലാസ്സ് മുറികള് സ്ഥാപിക്കുക) ഡിക്ലറേഷന് (ഭാഷ പഠിക്കുന്ന തന്റെ കുട്ടി മാതൃഭാഷ പഠിക്കേണ്ടതില്ലെന്ന് രക്ഷിതാവ് സമ്മതപത്രം നല്‍കുക) ക്വാളിഫിക്കേഷന് (സര്‍വീസിലിരിക്കുന്ന ഭാഷ അധ്യാപകര്‍ക്കുകൂടി പുതിയ യോഗ്യത നിശ്ചയിക്കുക) ഭാഷാപഠനത്തിനെതിരായി ഇടതുപക്ഷ സര്‍ക്കാര് കൊണ്ടുവന്ന ഈ വ്യവസ്ഥകളത്രയും അപ്രായോഗികമായിരുന്നു. ഇവ നടപ്പിലായാല് വിദ്യാലയങ്ങളിലെ ഭാഷാപഠനം അതോടെ അവസാനിക്കുമായിരുന്നു. ഈ അപകടസന്ധിയെ രക്തവും ജീവനും നല്‍കി പ്രതിരോധിക്കുകയായിരുന്നു മുസ്‌ലിം യൂത്ത് ലീഗ്.ഭാഷാവിരുദ്ധ നീക്കം തിരിച്ചറിഞ്ഞ അറബി അധ്യാപക സംഘടനയും വിദ്യാര്‍ത്ഥി സംഘടനയായ എം.എസ്.എഫും അവകാശ നിഷേധത്തിനെതിരെ ശക്തമായി പ്രതികരിച്ചു. മുസ്‌ലിംയൂത്ത് ലീഗ് സമരസജ്ജമായി വിഷയമേറ്റെടുത്തു. സി.എച്ച് മുഹമ്മദ് കോയ സാഹിബ് ഈ പ്രതിസന്ധി ഘട്ടത്തെ അഭിസംബോധന ചെയ്തു.\nസെക്രട്ടറിയേറ്റിനുമുമ്പിലെ അറബി അധ്യാപകരുടെ സമരത്തില്, ഈ പോരാട്ടം സമുദായം ഏറ്റെടുത്തിരിക്കുന്നുവെന്ന്് സി.എച്ച് പ്രഖ്യാപിച്ചു. സി. എച്ചിന്റെ വാക്കുകള് അന്വര്‍ഥമാക്കി ഭാഷാ സമരം സമുദായം ഏറ്റെടുത്തു.എതിര്‍ത്ത് സമരം ചെയ്യുന്ന കാര്യങ്ങള് സ്വന്തം പാര്‍ട്ടി ഭരണത്തിലെത്തി നടപ്പാക്കപ്പെടുമ്പോള് നിസ്സംഗരായിരിക്കുന്ന യുവജന സമര രീതികളുടെ ഈ ക്ലീഷേകാലത്ത് അന്ന് യൂത്ത് ലീഗ് നയിച്ച പ്രക്ഷോഭം യുവജന സംഘടനകള്‍ക്ക് മാതൃകയായിരുന്നു. വിശുദ്ധ റമസാനിലെ ബദ്ര് ദിനത്തില് വ്രതനിഷ്ഠമായ ഇച്ഛാശക്തിയോടെ ജില്ലാ ഭരണ സിരാകേന്ദ്രങ്ങളിലേക്ക് മുസ്‌ലിം യൂത്ത് ലീഗ് പ്രക്ഷോഭം നയിച്ചു. അങ്ങേയറ്റം സമാധാനപരമായ സമര മുന്നേറ്റം. എന്നാല് യൂത്ത് ലീഗിന്റെ സമരത്തെ രക്തപങ്കിലമാക്കണമെന്ന് നിര്‍ദ്ദേശമുള്ളത് പോലെയായിരുന്നു പൊലീസ് മേധാവികളുടെ പ്രകോപനം.\nഎങ്ങും യുദ്ധസമാനമായ ഭീകരാവസ്ഥ. സമരഭൂമിയില് അകാരണമായ പൊലീസ് വെടിവെപ്പില് മജീദ്, റഹ്മാന്, കുഞ്ഞിപ്പ എന്നീ മൂന്ന് ധീര യുവാക്കളുടെ സമാനതകളില്ലാത്ത രക്തസാക്ഷിത്വം. ജീവിതത്തെ കുറിച്ചുള്ള സൗന്ദര്യപൂര്‍ണ്ണമായ സ്വപ്‌നങ്ങള് താലോലിച്ച മനസ്സില് അവകാശ സംരക്ഷണത്തിന്റെ ബോധ്യവുമായി പോരാട്ടഭൂമികയില് അവര് വീരമൃത്യു വരിച്ചു. പുതിയ ചരിത്രം വിരചിതമായി.’മലപ്പുറത്ത് നിന്നും വരുന്ന കാറ്റിന് പോലും മനുഷ്യമാംസത്തിന്റെയും വെടിയുണ്ടയുടേയും കരിഞ്ഞ ഗന്ധമാണെ’ന്ന് സി.എച്ച് നിയമസഭയില് പൊട്ടിത്തെറിച്ചു. തെറ്റു തിരുത്താന് തയ്യാറാവാതെ ഗവണ്‍മെന്റ് ഒളിച്ചുകളി തുടര്‍ന്നപ്പോള് മുസ്‌ലിം യൂത്ത്‌ലീഗ് സംസ്ഥാന കമ്മിറ്റി സെക്രട്ടറിയേറ്റിലേക്ക് ഗ്രേറ്റ് മാര്‍ച്ച് പ്രഖ്യാപിച്ചു. ഇതോടെ സര്‍ക്കാര് ചര്‍ച്ചക്കു സന്നദ്ധമായി.\nസി.എച്ച് മുഹമ്മദ് കോയ സാഹിബ്, അവുക്കാദര്‍കുട്ടി നഹ സാഹിബ്, യു.എ ബീരാന് സാഹിബ്, അധ്യാപക സംഘടന പ്രതിനിധി കൊളത്തൂര് ടി മുഹമ്മദ് മൗലവി തുടങ്ങിയവര് ചര്‍ച്ചകള്‍ക്ക് നേതൃത്വം നല്‍കി. ഭാഷാപഠനത്തിനെതിരായുള്ള കരിനിയമങ്ങള് പൂര്‍ണ്ണമായും പിന്‍വലിച്ചുകൊണ്ടുള്ള ഉത്തരവിറങ്ങി. ഒരു യുവജന പ്രക്ഷോഭം സമ്പൂര്‍ണ്ണമായി വിജയിച്ചതിന്റെ ചരിത്രം കൂടിയാണ് ഭാഷാ സമരം.മരണത്തിലൂടെ അനശ്വരത നേടിയവരാണ് മജീദും റഹ്മാനും കുഞ്ഞിപ്പയും. ദശാബ്ദങ്ങള്‍ക്കിപ്പുറവും അന്ന് ജനിച്ചിട്ടില്ലാത്ത യൂത്ത് ലീഗ് പ്രവര്‍ത്തകരുടെ മനസ്സുകളില് മജീദ,് റഹ്മാന്, കുഞ്ഞിപ്പ എന്നീ നാമങ്ങള് ആവേശമായി പടരുന്നത് ആ സമുദായ രക്തസാക്ഷികളുടെ ആത്മസമര്‍പ്പണത്തിന്റെ നേട്ടമാണ്.\n(മുസ്‌ലിം യൂത്ത്‌ലീഗ് സംസ്ഥാന പ്രസിഡണ്ടാണ് ലേഖകന്)\nCategories: More Tags: muslim youth league, youth league day


Malayalam news || മണ്ണാട്ട് സി. മേനോന് നിര്യാതനായി\nമണ്ണാട്ട് സി. മേനോന് നിര്യാതനായി\nതാമ്പാ: കൊച്ചി ഇളങ്കുന്നപ്പുഴ മണ്ണാട്ട്. സി. മേനോന് (82) താമ്പായില് നിര്യാതനായി. താമ്പായിലുള്ള സെന്റ് ജോസഫ് ഹോസ്പിറ്റലില് ആഗസ്റ്റ് 5-നായിരുന്നു അന്ത്യം. ഭാര്യ : രാജം; മക്കള് : മുരളി മേനോന്, റാണി.\nശവദാഹം: ആഗസ്റ്റ് 8 വൈകിട്ട് നാലരമുതല് ആറരവരെ 4601 നോര്‍ത്ത് നെബ്രാസ്ക്ക അവന്യൂ, താമ്പാ ഫ്ലോറിഡയിലുള്ള ഫ്യൂണറല് ആന്‍ഡ് ക്രീമേഷന് സര്‍വ്വീസിസില് നടത്തും.\nകൂടുതല് വിവരങ്ങള്‍ക്ക്: എം.പി രവീന്ദ്രനാഥന് : 352 584 0441


Latest News Middleeast | Latest News in Latest News Middleeast - Part 7\nMonday, December 06, 2021 18:27:55 PM\nസ്വന്തം ലേഖകൻ: കൊറോണ വൈറസിന്റെ പുതിയ വകഭേദമായ ഒമിക്രോൺ കണ്ടെത്തിയതിനെ തുടർന്ന് ദക്ഷിണാഫ്രിക്കയിൽ നിന്നുള്ള യാത്രക്കാർക്ക് ഒട്ടേറെ രാജ്യങ്ങൾ നിയന്ത്രണം ഏർപ്പെടുത്തിയത് സഞ്ചാരികളെ വിഷമത്തിലാക്കി. ഏറ്റവും കൂടുതൽ സഞ്ചാരികൾ എത്തുന്ന ബ്രിട്ടൻ വ്യാഴാഴ്ച തന്നെ ദക്ഷിണാഫ്രിക്കയിൽ നിന്നുള്ള വിമാനങ്ങൾക്കു വിലക്കേർപ്പെടുത്തിയിരുന്നു. പല രാജ്യങ്ങളും പിന്നാലെ വിലക്കുമായെത്തി. ഒമിക്രോൺ കണ്ടെത്തിയ രാജ്യങ്ങളിൽ നിന്നുള്ളവരെ കർശനമായി നിരീക്ഷിക്കാൻ ഇന്ത്യ …\nസ്വന്തം ലേഖകൻ: യുഎഇയില് സിവില്, ക്രിമിനല് നിയമങ്ങളില് അടിമുടി മാറ്റം. 50 വര്‍ഷത്തെ ചരിത്രത്തിലെ ഏറ്റവും വലിയ നിയമ പരിഷ്‌ക്കരണത്തിന് യുഎഇ പ്രസിഡന്റ് ശെയ്ഖ് ഖലീഫ ബിന് സായിദ് അല് നഹ്യാന് അംഗീകാരം നല്‍കി. രാജ്യത്തെ സാമ്പത്തിക, നിക്ഷേപക, വാണിജ്യ സാധ്യതകള് ശക്തിപ്പെടുത്താനും സാമൂഹിക സുരക്ഷ ഉറപ്പുവരുത്താനും വ്യക്തിയുടെയും സ്ഥാപനങ്ങളുടെയും അവകാശങ്ങള് സംരക്ഷിക്കാനും ഉതകുന്ന ബൃഹത്തായ …\nസ്വന്തം ലേഖകൻ: സൗദി അറേബ്യയില് നിന്ന് ഒരു ഡോസ് വാക്‌സിന് എങ്കിലും എടുത്തവര്‍ക്ക് സ്വന്തം രാജ്യങ്ങളില് നിന്ന് നേരിട്ട് സൗദിയിലേക്ക് യാത്ര ചെയ്യാമെന്ന് അധികൃതര് അറിയിച്ചു. ഡിസംബര് നാല് ശനിയാഴ്ച രാത്രി ഒരു മണി മുതലാണ് പുതിയ തീരുമാനം നിലവില് വരിക. രാജ്യത്ത് കൊവിഡ് വ്യാപനം നിയന്ത്രണ വിധേയമായ സാഹചര്യത്തില് നിയന്ത്രണങ്ങളില് കൂടുതല് ഇളവുകള് നല്‍കുന്നതിന്റെ …\nഒമിക്രോൺ: യാത്രാ നിയന്ത്രണങ്ങൾ കർശനമാക്കി ഖത്തർ; പ്രത്യേക റെഡ് ലിസ്റ്റ് തയ്യാർ\nസ്വന്തം ലേഖകൻ: കോവിഡ് ഒമിക്രോണ് വകഭേദത്തിന്‍റെ പശ്ചാത്തലത്തില് ഖത്തറും യാത്രാ നിയന്ത്രണങ്ങള് കര്‍ശനമാക്കി. ദക്ഷിണാഫ്രിക്കയുള്‍പ്പെടെ മൂന്ന് രാജ്യങ്ങളില് നിന്നുള്ളവര്‍ക്ക് ഖത്തര് എയര്‍വേയ്സ് യാത്രാ വിലക്ക് ഏര്‍പ്പെടുത്തി. എട്ട് ആഫ്രിക്കന് രാജ്യങ്ങളെ കൂടി എക്സപ്ഷണല് റെഡ് ലിസ്റ്റില് ഉള്‍പ്പെടുത്തി. ദക്ഷിണാഫ്രിക്ക, സിംബാബ്‌വെ, മൊസാംബിക് എന്നീ രാജ്യങ്ങളില് നിന്നുള്ള യാത്രക്കാര്‍ക്കാണ് ഖത്തര് എയര്‍വേയ്സ് യാത്രാ വിലക്ക് ഏര്‍പ്പെടുത്തിയത്. ഖത്തര് …\nഇംഗ്ലീഷ് ചാനലിലെ അഭയാർഥി ബോട്ട് ദുരന്തം നയതന്ത്ര പ്രശ്നമാകുന്നു; തമ്മിലടിച്ച് യുകെയും ഫ്രാൻസും\nസ്വന്തം ലേഖകൻ: ഇംഗ്ലീഷ് ചാനൽ വഴിയെത്തിയ അഭയാർഥികളെ തിരികെ സ്വീകരിക്കണമെന്ന് പ്രധാനമന്ത്രി ബോറിസ് ജോൺസൺ ആവശ്യപ്പെട്ടതിനെ തുടർന്ന് വിഷയത്തിൽ ബ്രിട്ടനുമായി നടത്താനിരുന്ന ചർച്ച ഫ്രാൻസ് റദ്ദാക്കി. ബ്രിട്ടീഷ് ആഭ്യന്തര സെക്രട്ടറി പ്രീതി പട്ടേലുമായാണ് ഫ്രാൻസ് ചർച്ച നടത്താനിരുന്നത്. ഇംഗ്ലീഷ് ചാനലിൽ 27 അഭയാർഥികൾ മുങ്ങിമരിച്ചതിനെ തുടർന്നാണ് ഇരുരാജ്യങ്ങളും തമ്മിൽ തർക്കം ഉടലെടുത്തത്. മൂന്നു കുട്ടികളും ഒരു …\nസ്വന്തം ലേഖകൻ: ദക്ഷിണാഫ്രിക്കയിൽ ഒമൈക്രോൺ കോവിഡ് വകഭേദം കണ്ടെത്തിയ സാഹചര്യത്തിൽ പ്രതിരോധ നടപടികൾ ഊർജിതമാക്കി ഇന്ത്യ. അന്താരാഷ്ട്ര വിമാന സർവിസുകൾ പഴയപടി പുനരാരംഭിക്കാൻ ഇന്ത്യ ഒരുങ്ങുന്നതിനിടയിലാണ് പുതിയ കോറോണ വൈറസ് വകഭേദം റിപ്പോർട്ട് ചെയ്തത്. വിസ നിയന്ത്രണം ഇളവുചെയ്ത് അന്താരാഷ്ട്ര യാത്രക്ക് വാതിൽ തുറന്നത് ഈയിടെയാണ്. യുകെയിൽ നിന്നടക്കം ഇന്ത്യയിലെത്തുന്ന 12 രാജ്യങ്ങളിൽ നിന്നുള്ള യാത്രക്കാരെ …\nപുതിയ കോവിഡ് വകഭേദം: യാത്രാ വിലക്കുകൾ വീണ്ടും; ലോകം അതീവ ജാഗ്രതയിൽ\nസ്വന്തം ലേഖകൻ: പുതുതായി തിരിച്ചറിഞ്ഞ കൊറോണ വൈറസ് വകഭേദം അതിര്‍ത്തികള് കടക്കാതിരിക്കാന് മുന്‍കരുതലുമായി രാജ്യങ്ങള്. ദക്ഷിണാഫ്രിക്കയില് നിന്നുള്ള യാത്ര നിയന്ത്രിക്കുന്നതില് സിംഗപ്പൂര്, ഇസ്രയേല് എന്നിവരോടൊപ്പം യൂറോപ്യന് രാജ്യങ്ങളും. മുന്‍കാലങ്ങളില്, പുതിയ വകഭേദങ്ങൾ വന്നപ്പോള് യാത്രാ നിയന്ത്രണങ്ങള് പുറപ്പെടുവിക്കാന് സര്‍ക്കാരുകള് മാസങ്ങള് എടുത്തിരുന്നു. എന്നാല്, ഇത്തവണ, ദക്ഷിണാഫ്രിക്കയുടെ മുന്‍കരുതല് പ്രഖ്യാപനത്തിന് മണിക്കൂറുകള്‍ക്കുള്ളില് നിയന്ത്രണങ്ങള് വന്നു. ദക്ഷിണാഫ്രിക്കന് ശാസ്ത്രജ്ഞര് …\nകോവിഡ് വകഭേദം: യാത്രക്കാർക്ക് നിർദേശവുമായി എമിറേറ്റ്സ്; ഏഴ് രാജ്യക്കാർക്ക് പ്രവേശന വിലക്ക്\nസ്വന്തം ലേഖകൻ: ആഫ്രിക്കൻ രാജ്യങ്ങളിൽ നിന്നുള്ളവർക്ക് വിവിധ രാജ്യങ്ങൾ യാത്രാ വിലക്ക് പ്രഖ്യാപിച്ച സാഹചര്യത്തിൽ യാത്രക്കുമുമ്പ് നിയന്ത്രണങ്ങൾ പരിശോധിക്കണമെന്ന് എമിറേറ്റ്സ് എയർലൈൻ. പുതിയ കോവിഡ് വകഭേദം കണ്ടെത്തിയ പശ്ചാത്തലത്തിലാണ് വിവിധ രാജ്യങ്ങൾ യാത്രാ വിലക്ക് ഏർപ്പെടുത്തിയത്. സിംഗപ്പൂർ, ബ്രിട്ടൻ എന്നീ രാജ്യങ്ങൾ പ്രഖ്യാപിച്ച നിയന്ത്രണങ്ങളെ തുടർന്നാണ് എമിറേറ്റ്സ് വെബ്സൈറ്റിൽ നിർദേശം വന്നത്. നിയന്ത്രണങ്ങൾ ബാധകമാകുന്ന യാത്രക്കാർ …\nഎഴു രാജ്യങ്ങളിൽ നിന്നുള്ള വിമാനങ്ങൾക്ക് വിലക്കുമായി സൗദി; യാത്രക്കാർക്ക് മറ്റ് രാജ്യങ്ങളിൽ ക്വാറൻ്റീൻ\nസ്വന്തം ലേഖകൻ: എഴു ആഫ്രിക്കൻ രാജ്യങ്ങളിൽ നിന്നുള്ള വിമാനങ്ങൾക്ക് സൗദി വിലക്കേർപ്പെടുത്തി. ദക്ഷിണാഫ്രിക്ക, നമീബിയ, ബോട്സ്വാന, സിംബാബ്‌വെ, മൊസാംബിക്, ലെസോത്തോ, ഇസ്വത്തീനി എന്നീ രാജ്യങ്ങളില് നിന്നും തിരിച്ചുമുള്ള സര്‍വീസുകളാണ് റദ്ദാക്കിയത്. കോവിഡ് വ്യാപനം രൂക്ഷമായതിനെ തുടര്‍ന്നാണ് പുതിയ തീരുമാനം. ഈ രാജ്യങ്ങളില് നിന്നുള്ളവര്‍ക്ക് സൗദിയില് പ്രവേശിക്കണമെങ്കില് മറ്റേതെങ്കിലും രാജ്യത്ത് 14 ദിവസം ക്വാറന്റീനിൽ കഴിയണം. ഇപ്പോള് …\nസ്വന്തം ലേഖകൻ: ബ്രെക്സിറ്റും കോവിഡും ചേർന്ന് നൽകിയ ഇരട്ട പ്രഹരമേറ്റ് യുകെയിലെ ക്രിസ്മസ് വിപണി. യുകെയിലുടനീളമുള്ള ടൗണ് സ്ക്വയറുകളും നഗര കേന്ദ്രങ്ങളും നിറയ്ക്കുന്ന പരമ്പരാഗത കോണ്ടിനെന്റല് ക്രിസ്മസ് മാര്‍ക്കറ്റുകള് ഈ വര്‍ഷം ചെറുതും കുറഞ്ഞ തോതിലും ആയിരിക്കും. കോവിഡ് മൂലം ചുരുങ്ങിയത് 10,000 പ്രൊഫഷണല് സ്റ്റാള് ഹോള്‍ഡര്‍മാര് വ്യവസായം ഉപേക്ഷിച്ചു എന്നാണ്. മറുവശത്തു ബ്രക്സിറ്റ് ബ്രിട്ടനിലേക്കുള്ള …


Maha Shivaratri 2021 : മഹാശിവരാത്രി വ്രതത്തിന്റെ പ്രാധാന്യവും പൂജാവിധിയും | Maha Shivratri 2021: Date, day, significance, puja time, importance and why we celebrate in Malayalam - Malayalam BoldSky\n| Updated: Monday, March 1, 2021, 15:54 [IST]\nമഹാദേവന്, ഭോലെനാഥ്, തുടങ്ങി നിരവധി പേരുകളില് പരമശിവനെ അറിയപ്പെടുന്നു. ഹിന്ദു പുരാണപ്രകാരം ത്രിമൂര്‍ത്തികളില് ഒരാളാണ് അദ്ദേഹം. പ്രപഞ്ചത്തിന്റെ മുഴുവന് കര്‍ത്താവാണ് പരമേശ്വരന് എന്നും വിശ്വസിക്കപ്പെടുന്നു. അത്തരമൊരു ശക്തിയെ പൂര്‍ണ മനസ്സോടും ഭക്തിയോടും കൂടി ആരാധിക്കുന്നവര്‍ക്ക് ആവശ്യമുള്ള ഫലം ലഭിക്കുമെന്ന് പറയപ്പെടുന്നു. തങ്ങളുടെ ഭക്തരുടെ സങ്കടങ്ങളും കഷ്ടപ്പാടുകളും എഴുപ്പത്തില് കാണുന്നവനാണ് പരമേശ്വരന്.\nമഹാശിവരാത്രി ദിനത്തില് ഭക്തര് ദിവസം മുഴുവന് വ്രതമെടുക്കുകയും പരമേശ്വരനെ ആരാധിക്കുകയും ചെയ്യുന്നു. ഹിന്ദുമതത്തില് ശിവരാത്രി വളരെ പ്രധാനപ്പെട്ട ഉത്സവമാണ് ശിവരാത്രി. ഈ വര്‍ഷം മഹാശിവരാത്രി മാര്‍ച്ച് 11 വ്യാഴാഴ്ച ആഘോഷിക്കും. ഈ ദിവസം നിരവധി ശുഭ യോഗങ്ങള് വരുന്നു. ഫാല്‍ഗുണ മാസത്തിലെ കൃഷ്ണപക്ഷത്തിന്റെ ത്രയോദശിയാണ് ഈ ദിവസം. അന്നാണ് ശിവയോഗവും രൂപപ്പെടുന്നത്. കൂടാതെ, ഈ ദിവസം നക്ഷത്രസമൂഹം അടുത്തുവരികയും ചന്ദ്രന് മകരത്തില് തുടരുകയും ചെയ്യും.\nശിവരാത്രി പൂജയ്ക്ക് ശുഭസമയം\nമഹാശിവരാത്രി - 11 മാര്‍ച്ച് 2021 (വ്യാഴം)\nചതുര്‍ത്ഥി തിതി ആരംഭിക്കുന്നത്: 11 മാര്‍ച്ച് 2021 ഉച്ചയ്ക്ക് 2.39 ന്\nചതുര്‍ത്ഥി തിതി അവസാനിക്കുന്നത്: 12 മാര്‍ച്ച് 2021 ഉച്ചകഴിഞ്ഞ് 3:00 ന്\nശിവരാത്രി പാരായണ സമയം: മാര്‍ച്ച് 12 രാവിലെ 06:34 മുതല് വൈകുന്നേരം 3:2 വരെ\nMost read:മാര്‍ച്ചിലെ പ്രധാന ദിനങ്ങളും ആഘോഷങ്ങളും\nമഹാശിവരാത്രിയില് പരമശിവനെ ആരാധിക്കുന്നു. ഈ ദിവസം അദ്ദേഹത്തെ ആരാധിക്കുന്നതിലൂടെ ഒരു വ്യക്തിയുടെ എല്ലാ ആഗ്രഹങ്ങളും നിറവേറ്റപ്പെടുന്നു. ഈ ദിവസം ഉപവസിക്കുകയും പരമേശ്വരനെ ആരാധിക്കുകയും ചെയ്യുന്നതിലൂടെ നല്ല ഭര്‍ത്താവിനെ ലഭിക്കുമെന്ന് സ്ത്രീകള് വിശ്വസിക്കുന്നു. പെണ്‍കുട്ടിയുടെ വിവാഹം വളരെക്കാലമായി നടക്കുന്നില്ലെങ്കിലോ ഏതെങ്കിലും തരത്തിലുള്ള തടസ്സങ്ങളുണ്ടെങ്കിലോ അവര് മഹാശിവരാത്രി നാളില് നോമ്പ് അനുഷ്ഠിക്കണം. വിവാഹ തടസ്സം നീങ്ങാന് ഉപവാസം വളരെ ഫലപ്രദമായി കണക്കാക്കപ്പെടുന്നു. വ്രതം അനുഷ്ഠിക്കുന്നതിലൂടെ പരമേശ്വരന്റെ അനുഗ്രഹം ലഭിക്കുന്നു. ഇതിനൊപ്പം ജീവിതത്തില് സന്തോഷവും സമാധാനവും സമൃദ്ധിയും നിലനില്‍ക്കുന്നു.\nപരമശിവന്റെ പ്രതീകമാണ് ശിവലിംഗം. ശിവ എന്നാല് ക്ഷേമം, ലിംഗം എന്നാല് സൃഷ്ടി. സംസ്‌കൃതത്തില് ലിംഗ എന്നാല് ചിഹ്നം എന്നാണ് അര്‍ത്ഥമാക്കുന്നത്. ശിവന് നിത്യതയുടെ പ്രതീകമാണ്. വിശ്വാസമനുസരിച്ച്, ലിംഗം പ്രപഞ്ചത്തിന്റെ പ്രതീകമായി കണക്കാക്കപ്പെടുന്നു.\nഹിന്ദു പൂജാ വിധികളിലും ആചാരങ്ങളിലും വളരെ ലളിതമായി ചെയ്യാവുന്നതാണ് ശിവ പൂജ. ഭഗവാന് പരമേശ്വരനെ പ്രീതിപ്പെടുത്തുന്നത് വളരെ എളുപ്പമാണെന്ന് വിശ്വസിച്ചുപോരുന്നു. അതിനാല് അദ്ദേഹത്തെ ഭോലെനാഥ് എന്നും വിളിക്കുന്നു. പൂര്‍ണ മനസ്സോടെ ഒരാള് ശിവലിംഗിന് ഒരു ഗ്ലാസ് വെള്ളം അര്‍പ്പിച്ചാല് പോലും പരമേശ്വരന് പ്രസാദിക്കുമെന്നു പറയപ്പെടുന്നു. പരമേശ്വരന്റെ കടാക്ഷത്തിനായി ആര്‍ക്കും ചെയ്യാവുന്ന ഒന്നാണ് ശിവ പൂജ. മഹാശിവരാത്രി വ്രതത്തിന് ഒരു ദിവസം മുമ്പ് പൂജാ വസ്തുക്കള് ശേഖരിക്കുക. തൊട്ടാവാടി ഇലകള്, സുഗന്ധമുള്ള പൂക്കള്, കൂവളത്തില, ഉമ്മത്തിന്‍കായ, പ്ലം, തുളസി, പാല്, കരിമ്പിന് ജ്യൂസ്, തൈര് തുടങ്ങിയവ ശിവരാത്രി നാളില് പൂജയ്ക്കായി എടുക്കാവുന്നതാണ്.\nമഹാശിവരാത്രി ദിവസം അതിരാവിലെ എഴുന്നേറ്റ് കുളിച്ച് വൃത്തിയുള്ള വസ്ത്രം ധരിച്ച് വ്രതം ആരംഭിക്കുക. ശിവക്ഷേത്രത്തിലോ അല്ലെങ്കില് പൂജാമുറിയിലോ ചെന്ന് ശിവലിംഗത്തില് വെള്ളം അര്‍പ്പിക്കുക. ഒരു ചെമ്പ് പാത്രത്തില് വേണം വെള്ളമെടുക്കാന്. പാല്, തൈര്, നെയ്യ്, തേന്, പഞ്ചസാര എന്നിവ മിശ്രിതമാക്കി ശിവ വിഗ്രഹത്തില് അഭിഷേകം ചെയ്യുക. വിഗ്രഹം വൃത്തിയാക്കി തുടര്‍ന്ന് ചന്ദനം പുരട്ടുക.\nസുഗന്ധദ്രവ്യങ്ങളും പുഷ്പമാലകളും അര്‍പ്പിക്കുക. തുടര്‍ന്ന് കൂവള ഇലകള്, ധാതുര പുഷ്പം തുടങ്ങിയവ പരമേശ്വരന് സമര്‍പ്പിക്കുക. ഇതെല്ലാം ചെയ്ത ശേഷം ധൂപവും വിളക്കുകളും ഉപപയോഗിച്ച് ആരതി നടത്തി പരമേശ്വരന് മധുരപലഹാരങ്ങള് അര്‍പ്പിക്കുക. അതിനുശേഷം പാന്, തേങ്ങ, ദക്ഷിണ എന്നിവ അര്‍പ്പിക്കുകയും അതുപോലെ തന്നെ കൈകള് കൂപ്പി പ്രാര്‍ത്ഥിക്കുകയും ചെയ്യുക. മികച്ച ഫലങ്ങള്‍ക്കായി പൂജാ വേളയില് 'ഓം നമ ശിവായ' മന്ത്രം ഉരുവിടുക. ഇതിനുശേഷം ശിവ ചാലിസ വായിക്കുക.\nശിവപൂജയിലെ ഏറ്റവും പ്രധാനപ്പെട്ട ആചാരങ്ങളിലൊന്നാണ് രുദ്രാഭിഷേകം. പശുവിന് പാലില് നിങ്ങള് രുദ്രാഭിഷേകം ചെയ്താല് നിങ്ങളുടെ ആഗ്രഹങ്ങളെല്ലാം നിറവേറപ്പെടുന്നു. ശിവവിഗ്രഹത്തില് നെയ്യ് അഭിഷേകം ചെയ്താല് നിങ്ങള്‍ക്ക് സാമ്പത്തികനേട്ടം ലഭിക്കുന്നു. കരിമ്പിന് നീര് അഭിഷേകം ചെയ്യുകയാണെങ്കില്, നിങ്ങള് അഭിമുഖീകരിക്കുന്ന പ്രശ്നങ്ങള് നീക്കംചെയ്യപ്പെടും. തേന് ഉപയോഗിച്ച് രുദ്രാഭിഷേകം ചെയ്താല് ജീവിതത്തിലെ എല്ലാ ദുരിതങ്ങളും അവസാനിക്കും.\nMaha Shivratri 2021: Date, day, significance, puja time, importance and why we celebrate in Malayalam\nMaha Shivaratri isamajor festival in Hinduism annually observed in honour of Lord Shiva. Read on the day, significance, puja time of maha shivaratri.


നിഗൂഢത നിറഞ്ഞ 'കയറ്റം', ഞെട്ടിക്കാൻ മഞ്ജു വാര്യർ; ട്രെയിലർ - Samakalika Malayalam\nനിഗൂഢത നിറഞ്ഞ 'കയറ്റം', ഞെട്ടിക്കാൻ മഞ്ജു വാര്യർ; ട്രെയിലർ\nBy സമകാലികമലയാളം ഡെസ്‌ക് | Published: 03rd October 2020 10:54 AM |\nLast Updated: 03rd October 2020 10:54 AM | A+A A- |\nമഞ്ജു വാര്യറെ പ്രധാനകഥാപാത്രമാക്കി സനൽകുമാർ ശശിധരൻ സംവിധാനം ചെയ്യുന്ന കയറ്റത്തിൻഖെ ട്രെയിലർ പുറത്ത്. നിഗൂഢത നിറച്ചു കൊണ്ടുള്ള ട്രെയിലറിൽ ശ്രദ്ധ നേടുന്നത് മഞ്ജുവാര്യരുടെ പ്രകടനമാണ്. അജ്ഞാതരായ ഒരു കൂട്ടം പർവതാരോഹകർക്കൊപ്പം മല കയറുന്ന മായ എന്ന കഥാപാത്രമായാണ് ചിത്രത്തിൽ താരം എത്തുന്നത്.\nനിഗൂഢത നിറഞ്ഞ മഞ്ജുവിന്റെ കഥാപാത്രത്തോടുള്ള ചില ചോദ്യങ്ങൾക്കൊപ്പമാണ് ട്രെയിലർ. നിങ്ങൾ ശരിക്കും ആരാ? എന്ന ചോദ്യത്തിൽ തുടങ്ങുന്ന ട്രെയിലർ നിങ്ങളുടെ ശരിക്കുള്ള പേരെന്താ? എന്ന ചോദ്യത്തിലാണ് അവസാനിക്കുന്നത്. 2020 ഒക്ടോബറിൽ നടന്ന ബുസാൻ അന്താരാഷ്ട്ര ചലച്ചിത്രമേളയിൽ കിം ജിസോക്ക് അവാർഡിനായി ഈ ചിത്രം തിരഞ്ഞെടുക്കപ്പെട്ടിരുന്നു.\nചിത്രത്തിന്‍റെ തിരക്കഥ രചന, എഡിറ്റിംഗ്, സൗണ്ട് ഡിസെെന് എന്നിവയും സംവിധായകന് സനല്‍കുമാര് ശശിധരന് തന്നെയാണ് നിര്‍വഹിക്കുന്നത്. എസ് ദുർഗയ്ക്കും ചോലക്കും ശേഷമുള്ള സനൽകുമാർ ശശിധരന്റെ ചിത്രമാണിത്. ജോസഫ് എന്ന സിനിമയിൽ ശ്രദ്ധേയമായ വേഷം ചെയ്ത വേദ് വൈബ്സ്, പുതുമുഖം ഗൗരവ് രവീന്ദ്രൻ എന്നിവരാണ് മറ്റു കഥാപാത്രങ്ങളെ അവതരിപ്പിക്കുന്നു. ഇവരെക്കൂടാതെ സുജിത് കോയിക്കൽ, രതീഷ് ഈറ്റില്ലം, ദേവനാരായണൻ, സോനിത് ചന്ദ്രൻ, ആസ്ത ഗുപ്ത, അഷിത, നന്ദു ഠാക്കൂർ, ഭൂപേന്ദ്ര ഖുറാന എന്നിവരും മറ്റു പ്രധാന വേഷങ്ങളിൽ എത്തുന്നുണ്ട്.\nചന്ദ്രു സെൽവരാജ് ആണ് ഛായാഗ്രാഹണം. കയറ്റം എന്ന ചിത്രത്തിനു വേണ്ടി തയാറാക്കിയ അഹർസംസ എന്ന ഭാഷയാണ് മറ്റൊരു പ്രത്യേകത. ഈ ഭാഷയിൽ കയറ്റം എന്നതിനുള്ള വാക്കായ "അഹർ" ആണ് ചിത്രത്തിന്‍റെ മറ്റൊരു ടൈറ്റിൽ. അഹർ സംസയിലുള്ള പത്തു പാട്ടുകളിലൂടെ വ്യത്യസ്തമായ രീതിയിൽ കഥ പറയുന്ന സിനിമയുടെ ഗാനങ്ങൾ ചിട്ടപ്പെടുത്തുന്നത് രതീഷ് ഈറ്റില്ലമാണ്.\nmanju warrier കയറ്റം ട്രെയിലർ


യാത്രക്കാരുടെ ജീവന് രക്ഷിച്ച മലയാളി പൈലറ്റിന് സസ്‌പെന്‍ഷന്!!! | Jet Airways Malayali pilot suspended - Malayalam Oneindia\nയാത്രക്കാരുടെ ജീവന് രക്ഷിച്ച മലയാളി പൈലറ്റിന് സസ്‌പെന്‍ഷന്!!!\nPublished: August 22 2015, 11:46 [IST]\nകൊച്ചി: സംഭവം നല്ല കാര്യമാണ് അദ്ദേഹം ചെയ്തത്. 155 യാത്രക്കാരുടെ ജീവനാണ് കൃത്യമായ ഇടപെടലിലൂടെ രക്ഷിച്ചെടുത്തത്. പക്ഷേ അദ്ദേഹം ചെയ്യേണ്ട കാര്യങ്ങള് മുഴുവന് ചെയ്തിരുന്നില്ല.\nഇന്ധനം തീരാറായി വന് അപകടത്തിലേയ്ക്ക് പോവുകയായിരുന്ന ജെറ്റ് എയര്‍വേസിന്റെ വിമാനം നിയന്ത്രിച്ചിരുന്ന മലയാളി പൈലറ്റ് മനോജ് രാമ വാര്യരുടെ കാര്യമാണ് പറയുന്നത്. യാത്രക്കാരുടെ ജീവന് രക്ഷിച്ചെങ്കിലും ചെയ്യേണ്ട കാര്യങ്ങള് ചെയ്യാത്തതിന് ഇപ്പോള് സസ്‌പെന്‍ഷന് കിട്ടിയിരിയ്ക്കുകയാണ്.\nകൊച്ചിയില് ഇറങ്ങേണ്ട വിമാനം കനത്ത മൂടല് മഞ്ഞിനെ തുടര്‍ന്ന് തിരുവനന്തപുരത്തേയ്ക്ക് പറത്തുകയായിരുന്നു. തിരുവനന്തപുരത്തും മൂടല് മഞ്ഞ് പ്രശ്‌നമായിരുന്നു. ഇതിനിടെ ഇന്ധനവും തീരാറായി.\nബെംഗളുരു വിമാനത്താവളത്തില് ഇറക്കാന് സൗകര്യമൊരുക്കിയിട്ടും തിരുവനന്തപുരത്ത് തന്നെ അപകടകരമായി വിമാനമിറക്കിയെന്നാണ് പൈലറ്റിനെതിരെയുള്ള ഒരു ആരോപണം. ഇന്ധനം തീരാറായ കാര്യം എയര് ട്രാഫിക് കണ്‍ട്രോളിനെ അറിയിച്ചില്ലെന്നും പറയുന്നു.\nമനോജ് രാമവാര്യരേയും സഹപൈലറ്റിനേയും ഏവിയേഷന് അധികൃതര് അന്വേഷണ വിധേയമായി സസ്‌പെന്‍ഡ് ചെയ്തിരിയ്ക്കുകയാണ്. സംഭവത്തില് ജെറ്റ് എയര്‍വേസിന്റെ അനാസ്ഥയും ഇപ്പോള് ചര്‍ച്ചയാകുന്നുണ്ട്.\npilot jet airways suspension thiruvananthapuram പൈലറ്റ് ജെറ്റ് എയര്‍വേസ് കൊച്ചി തിരുവനന്തപുരം\nJet Airways Malayali pilot suspended.\nStory first published: Saturday, August 22, 2015, 11:46 [IST]


ചെറുകിട ആശുപത്രികളെ പ്രോത്സാഹിപ്പിക്കണം\nഈ വിഷയത്തിൽ ദീപികയുടെ മുഖപ്രസംഗം തികച്ചും പ്രശംസനീയവും അവസരോചിതവുമാണ്. ആരോഗ്യരംഗത്തെ കേരള മോഡലും അതിനെ അഭിനന്ദിക്കുന്നവരും അതിന്‍റെ അവകാശങ്ങളും ക്രെഡിറ്റും പിടിച്ചെടുക്കാൻ ആഗ്രഹിക്കുന്നവരും മനസിലാക്കാൻ മടിക്കുന്നത് ഇവിടെ പ്രവർത്തിക്കുന്ന ഒറ്റയാൻ ഡോക്ടർ ക്ലിനിക്കുകളുടെയും ആശുപത്രികളുടെയും പ്രാധാന്യത്തെയാണ്. ഗ്രാമീണമേഖലയിൽ ഉണ്ടാകുന്ന സാധാരണ അസുഖങ്ങൾക്കു ജനം ഓടിയെത്തുന്നത് ഇത്തരം കൊച്ചു ക്ലിനിക്കുകളിലാണ്. ചെറിയ ചെലവിൽ രോഗങ്ങൾ ഭേദമാകുന്നു.\nഅല്ലായെങ്കിൽ പിന്നീട് എങ്ങോട്ടുപോകണമെന്ന മാർഗനിർദേശവും ലഭിക്കുന്നു. സർക്കാരിന്‍റെ പുതിയ നിർദേശങ്ങളുടെയും പരിഷ്കാരങ്ങളുടെയും തുടർച്ചയായി ഈ ക്ലിനിക്കുകൾ അടച്ചുപൂട്ടിയാൽ പിന്നെ ഗതി വേറെയാകും. ഒരു വാഹനം സംഘടിപ്പിച്ച് ദൂരെയുള്ള കോർപറേറ്റ് ആശുപത്രിയിൽ എത്തി ചീട്ടെടുക്കുന്പോഴേക്കും പല രോഗിയുടെയും ചീട്ടുകീറിയെന്നു വരാം. പിന്നെ അവിടെ ലഭിക്കുന്ന ചികിത്സയുടെ ചെലവിന് പലതും വിൽക്കേണ്ടിവരും. ഒരു ക്ഷേമരാഷ്ട്രമെന്ന നിലയ്ക്ക് കൂടുതൽ ചെറുകിട ആശുപത്രികളെ പ്രോത്സാഹിപ്പിക്കുകയാണ് വേണ്ടത്. ആരോഗ്യനില നിലനിർത്താൻ കഴിയുമെന്നതു കൂടാതെ കൂടുതൽ തൊഴിലവസരങ്ങളും ഉയരും.\nസാമുവൽ കൊച്ചുവിളയിൽ, മൈലപ്ര


KPSC Official Website (KPSC ഔദ്യോഗിക വെബ്സൈറ്റ്)\nMalyalam govt jobs » News » KPSC Official Website\nKPSC Official Website | KPSC ഔദ്യോഗിക വെബ്സൈറ്റ്\nHistory – KPSC (ചരിത്രം)\nPosition of KPSC in Constitution (ഭരണഘടനയിൽ കമ്മീഷന്റെ സ്ഥാനം )\nKPSC One Time Registration (വൺ ടൈം രജിസ്ട്രേഷൻ )\nKPSC Exams (പരീക്ഷകൾ)\nKPSC Official Website Syllabus (സിലബസ്)\nSecretive Nature of Answer Sheet in KPSC (ഉത്തരക്കടലാസിന്റെ രഹസ്യ സ്വഭാവം)\nKPSC Official Website Marks (ഉത്തരസൂചിക)\nPreparation of Shortlist in KPSC (ചുരുക്കപ്പട്ടിക തയ്യാറാക്കൽ)\nFitness Tests in KPSC (കായികക്ഷമതാ പരീക്ഷകൾ)\nInterview in KPSC (ഇന്റർവ്യൂ)\nDuration of Rank List in KPSC (റാങ്ക് ലിസ്റ്റിന്റെ കാലാവധി)\nAppointment recommendation in KPSC (നിയമന ശിപാർശ)\nRecruitment Audit in KPSC (നിയമന ആഡിറ്റ് )\nDepartmental Test in KPSC (ഡിപ്പാർട്ട്മെന്റൽ ടെസ്റ്റ്)\nDepartmental Promotion Committees in KPSC (ഡിപ്പാർട്ട്മെന്റൽ പ്രൊമോഷൻ കമ്മിറ്റികൾ )\nVigilance Section in KPSC (വിജിലൻസ് വിഭാഗം)\nInquiry Section in KPSC (എൻക്വയറി വിഭാഗം )\nP.S.C Bulletin (പി.എസ്.സി. ബുള്ളറ്റിൻ )\nCall center – KPSC (കോൾ സെന്റർ)\nKPSC Official Website (പി.എസ്.സി. വെബ്സൈറ്റ്)\nKPSC Thulasi Official Website (KPSC തുളസി ഔദ്യോഗിക വെബ്സൈറ്റ്)\nAnnual Report – KPSC (വാർഷിക റിപ്പോർട്ട്)\nKPSC Official Website: FAQs (പതിവുചോദ്യങ്ങൾ)\nKPSC ഔദ്യോഗിക വെബ്സൈറ്റ് (KPSC Official Website) – കേരള പബ്ലിക് സർവ്വീസ് കമ്മീഷൻ (KPSC) ഇന്ന് ഇന്ത്യയിലെ ഏറ്റവും വലിയ റിക്രൂ ട്ടിംഗ് സ്ഥാപനമാണ്-ഒരു പക്ഷേ ലോകത്തിലെ തന്നെ ഏറ്റവും വലുതും. ഈ വലുപ്പം മാത്രമല്ല, കേരള പബ്ലിക് സവ്വീസ് കമ്മീഷനെ ശ്രദ്ധേയമാക്കുന്നത്. അഴി മതി രഹിതവും കാര്യക്ഷമവും സുതാര്യവുമായി പ്രവർത്തനത്തിലൂടെ ആർജ്ജിച്ച വിശ്വാസ്യത കൂടിയാണ്. രാജ്യത്തെ ഇതര പബ്ലിക് സർവ്വീസ് കമ്മീഷനുകൾക്കു മാത്രമല്ല, ഏതു ഭരണ നിർവ്വ ഹണ സ്ഥാപനത്തിനും മാതൃകയാക്കാവുന്ന സ്ഥാപനമാണ് കേരള പബ്ലിക് സർവ്വീസ് കമ്മീഷന്റെ ഔദ്യോഗിക വെബ്സൈറ്റായ (KPSC Official Website) www.keralapsc.gov.in വഴി രജിസ്ടേഷൻ ചെയ്ത ശേഷമാണ് ഉദ്യോഗാർത്ഥികൾ അപേക്ഷ സമർപ്പിക്കേണ്ടത്.\nഐക്യകേരളം 1956 നവംബർ ഒന്നിന് നിലവിൽ വന്നതോടെ തിരു-കൊച്ചി പബ്ലിക് സർവീസ് കമ്മീഷൻ, കേരള പബ്ലിക് സർവ്വീസ് കമ്മീഷനായി (KPSC) രൂപാന്തരപ്പെട്ടു.\nതിരുവിതാംകൂറിൽ വിവിധ തസ്തികകളിലേയ്ക്ക് ഉദ്യോഗാർത്ഥികളെ തെരഞ്ഞെടുക്കുന്നതിന് ഒരു പബ്ലിക് സർവ്വീസ് കമ്മീഷണർ നിലവിലുണ്ടായിരുന്നു.\n1935 ജൂൺ 25 ന് ആദ്യത്തെ പബ്ലിക് സർവ്വീസ് കമ്മീഷണറായി ഡോ. ജി.ഡി. നോക്സ് നിയമിതനായി.\nതിരു-കൊച്ചി സംയോജനം വരെ പബ്ലിക് സർവ്വീസ് കമ്മീഷണറുടെ പ്രവർത്തനം തുടർന്നു.\nതാഴ്ന്ന തസ്തികകളിലേക്കുള്ള നിയമനം നടത്തുന്നതിന് കൊച്ചി നാട്ടുരാജ്യത്ത് ഒരു സോഫ് സെലക്ഷൻ ബോർഡ് 1936 ൽ രൂപവത്കരിച്ചിരുന്നു.\nനിയമസഭ പാസ്സാക്കിയ ഒരു ആക്ട് അനു സരിച്ച് 1947 ൽ മൂന്ന് അംഗങ്ങളോടെ കൊച്ചിൻ പബ്ലിക് സർവ്വീസ് കമ്മീഷൻ രൂപവത്കരിക്കുകയും ചെയ്തു.\n1949 ജൂലൈ ഒന്നിന് തിരു – കൊച്ചി സംസ്ഥാനം നിലവിൽ വന്നപ്പോൾ സർക്കാർ പുറപ്പെടുവിച്ച ഒരു ഓർഡിനൻസിലൂടെ തിരു – കൊച്ചി പബ്ലിക് സർവ്വീസ് കമ്മീഷന് രൂപം നൽകി.\nസി. കുഞ്ഞിരാമൻ ചെയർമാനായ പ്രസ്തുത കമ്മീഷനിൽ മൂന്ന് അംഗങ്ങളുണ്ടായിരുന്നു. 1935 ലെ ഗവൺമെന്റ് ഓഫ് ഇന്ത്യാ ആക്ടിലെ വ്യവസ്ഥകൾക്കു വിധേയമായ പ്രവർത്തനങ്ങളാണ് കമ്മീഷനിൽ നിക്ഷിപ്തമായത്.\n1950 ജനുവരി 26 ന് ഇന്ത്യൻ ഭരണഘടനനിലവിൽവന്നതോടെ തിരു – കൊച്ചി പബ്ലിക് സർവീസ് കമ്മീഷൻ (KPSC) ഭരണഘടനാ സ്ഥാപനമായി മാറി.\n1956 നവംബർ ഒന്നിനു നടന്ന സംസ്ഥാന പുന: സംഘടനയെത്തുടർന്ന് മലബാർ തിരു – കൊച്ചിയോട് കൂട്ടിച്ചേർക്കുകയും കേരള പബ്ലിക് സർവ്വീസ് കമ്മീഷനു രൂപം നൽകുകയും ചെയ്തു.\nവി.കെ. വേലായുധനായിരുന്നു മൂന്നംഗ കമ്മീഷന്റെ ചെയർമാൻ. വിവിധ ഘട്ടങ്ങളിൽ കമ്മീഷന്റെ അംഗസംഖ്യ ഉയർത്തിയിട്ടുണ്ട്.\nഇപ്പോൾ കമ്മീഷനിൽ ചെയർമാൻ ഉൾപ്പെടെ 21 അംഗങ്ങളുണ്ട്.\nതിരുവനന്തപുരം പട്ടത്താണ് കമ്മീഷന്റെ ആസ്ഥാന ആഫീസ്. കൂടാതെ കോഴിക്കോട്, എറണാകുളം, കൊല്ലം എന്നിവിടങ്ങളിൽ മേഖലാ\nആഫീസുകളും 14 ജില്ലാ ആഫീസുകളും ഉണ്ട്. ജില്ലാതല തെരഞ്ഞെടുപ്പുകൾ നടത്തുകയെന്നതാണ് ജില്ലാ ആഫീസുകളുടെ പ്രധാന ചുമതല.\nമേഖലാ ആഫീസുകൾ സ്ഥാപിച്ചതിലൂടെ ചുമതലകൾ വികേന്ദ്രീകരിക്കാനും അതത് മേഖലാ ആഫീസുകളുടെ പരിധിയിൽ വരുന്ന ജില്ലാ ആഫീസുകളുടെ പ്രവർത്തനം ഏകോപിപ്പിക്കാനും കഴിയുന്നു.\nപി.എസ്.സി. സെക്രട്ടറിയും അദ്ദേഹത്തിന്റെ കീഴിലുള്ള മറ്റു സ്റ്റാഫംഗങ്ങളും കമ്മീഷന്റെ ദൈനംദിന പ്രവർത്തനങ്ങൾ നിർവ്വഹിക്കുന്നു.\nകേന്ദ്രത്തിൽ ഒരു യൂണിയൻ പബ്ലിക് സർവ്വീസ് കമ്മീഷനും (KPSC) സംസ്ഥാനങ്ങളിൽ ഓരോ പബ്ലിക് സർവ്വീസ് കമ്മീഷനുകളും ഉണ്ടായിരിക്കണമെന്ന് ഇന്ത്യൻ ഭരണഘടനയുടെ പാർട്ട് 14 ലുള്ള 315 -ാം അനുച്ഛേദം അനുശാസിക്കുന്നു.\nകാര്യക്ഷമവും നിഷ്പക്ഷവുമായ ഒരു പൊതുഭരണ സംവിധാനം കെട്ടിപ്പടുക്കാൻ, സർക്കാർ സർവ്വീസിലേക്കുള്ള നിയമനങ്ങൾ നീതിപൂർവ്വവും സ്വതന്ത്രവുമായി നിർവ്വഹിക്കാൻ കമ്മീഷനെ പ്രാപ്തമാക്കുന്ന വ്യവസ്ഥകൾ ഭരണഘടനയിലുൾപ്പെടുത്തിയിട്ടുണ്ട്.\nഇതിലൂടെ ഉദ്യോഗ നിയമനങ്ങളിൽ ബാഹ്യശക്തികളുടെ സ്വാധീനത്തിനു വിധേയമാകാതെയും സ്വജനപക്ഷപാതം, അഴിമതി തുടങ്ങിയ സാമൂഹിക തിന്മകൾക്ക് അതീതമായും പ്രവർത്തിക്കാൻ കമ്മീഷന് കഴിയുന്നു.\nഭരണഘടന വിഭാവനം ചെയ്യുന്ന അവസരസമത്വം പൗരന്മാർക്ക് പ്രദാനം ചെയ്യുന്നതോടൊപ്പം സംവരണതത്വങ്ങൾ പാലിച്ചുകൊണ്ട് സാമൂഹ്യനീതി ഉറപ്പുവരുത്തുന്നതിലും കമ്മീഷൻ ബദ്ധശ്രദ്ധമായിരിക്കുന്നു.\n-സംസ്ഥാന ഗവർണറാണ് P. S. C. ചെയർമാനെയും മറ്റ് അംഗങ്ങളെയും നിയമിക്കുന്നത്.\nഇന്ത്യൻ ഭരണഘടനയുടെ 318 ാം വകുപ്പനുസരിച്ചു പബ്ലിക് സർവ്വീസ് കമ്മീഷൻ ചെയർമാന്റെയും അംഗങ്ങളുടെയും കാലാവധി ആറു വർഷമോ 62 വയസ്സ് പൂർത്തിയാകുന്നതോ ഏതാണോ ആദ്യം അതുവരെയാണ്.\nകമ്മീഷനംഗങ്ങളിൽ പകുതിയോളം പേർ പത്തു വർഷമെങ്കിലും സർക്കാർ സർവീസിൽ ജോലി നോക്കിയിട്ടുള്ളവർ ആയിരിക്കണമെന്നാണ് വ്യവസ്ഥ.\nചെയർമാനെയോ അംഗങ്ങളേയോ തൽസ്ഥാനത്തു നിന്നും നീക്കം ചെയ്യണമെങ്കിൽ ഭരണഘടനയിൽ അനു ശാസിച്ചിട്ടുള്ള നടപടിക്രമത്തിനു വിധേയമായി ഇന്ത്യൻ പ്രസിഡന്റിനുമാത്രമേ കഴിയുകയുള്ളു.\nകാലാവധി പൂർത്തിയാക്കികഴിഞ്ഞാൽ ചെയർമാനും അംഗങ്ങളും കേന്ദ്ര-സംസ്ഥാന സർക്കാരുകൾക്കു കീഴിൽ ഉദ്യോഗം സ്വീകരിക്കാൻ പാടില്ലായെന്നും ഭരണഘടന നിർഷ്കർഷിക്കുന്നു.\nവിവിധ തസ്തികകളിലേക്ക് നേരിട്ട് നിയമനം നടത്തുമ്പോൾ അതിലേക്കായി മൽസര പരീക്ഷകൾ നടത്തുന്നത് കമ്മീഷന്റെ സുപ്രധാന ചുമതലയാണ്.\nഉദ്യോഗാർത്ഥികളുടെ സംഖ്യ ക്രമാതീതമായി വർദ്ധിച്ചുകൊണ്ടിരിക്കുകയാണ്.\nഓരോവർഷവും ശരാശരി 30 ലക്ഷത്തിലേറെ ഉദ്യോഗാർത്ഥികൾക്കുവേണ്ടി പരീക്ഷകൾ നടത്തുകയും അതിനോടനുബന്ധിച്ച് പ്രായോഗിക പരീക്ഷ, കായികക്ഷമതാ പരീക്ഷ, ഇന്റർവ്യൂ തുടങ്ങിയ നടപടിക്രമങ്ങൾ പൂർത്തിയാക്കുകയും ചെയ്യുന്ന കേരള പബ്ലിക് സർവ്വീസ് കമ്മീഷൻ (KPSC), യൂണിയൻ പബ്ലിക് സർവ്വീസ് കമ്മീഷനെക്കാളും ഇന്ത്യയിലെ ഇതര പബ്ലിക് സർവീസ് കമ്മീഷനുകളെക്കാളും കൃത്യനിർവ്വഹണത്തിന്റെ വ്യാപ്തിയിൽ വളരെ മുന്നിലാണ്.\nകേരള പബ്ലിക് സർവ്വീസ് കമ്മീഷന്റെ (KPSC) സുപ്രധാന ചുവടുവയ്പ്പായി ആദ്യ ഓൺലൈൻ പരീക്ഷ 2013 സെപ്തംബർ7ന് കെ.എസ്.ആർ.ടി.സി. യിലെ അസിസ്റ്റന്റ് എഞ്ചിനീയർ (സ്പെഷ്യൽ റിക്രൂട്ട്മെന്റ് ) തസ്തികയിലേക്ക് വേണ്ടി നടത്തുകയുണ്ടായി.\nഅതീവ രഹസ്യമായി ചെയ്യേണ്ട സങ്കീർണ്ണമായ ചോദ്യപേപ്പർ തയ്യാറാക്കൽ പ്രക്രിയയ്ക്ക് ഒരു പ്രത്യേക നടപടിക്രമമാണ് പി.എസ്.സി. അനുവർത്തിച്ചുവരുന്നത്.\nചോദ്യപേപ്പർ തയ്യാറാക്കുന്നത് ഉന്നത ബിരുദങ്ങളും സുദീർഘമായ അധ്യാപന പരിചയവുമുള്ള അക്കാഡമിക് രംഗത്തെ വിദഗ്ദരാണ്.\nഒരു പരീക്ഷയ്ക്ക് വേണ്ടി മുന്നോ അതിലധികമോ പരീക്ഷകരിൽ നിന്നും സീൽ ചെയ്തുവാങ്ങുന്ന ചോദ്യപേപ്പർ കവറുകളിൽ നിന്നും നറുക്കെടുപ്പിലൂടെ ഒരെണ്ണം തെരെഞ്ഞെടുത്ത് നേരിട്ട് സെക്യൂരിറ്റി പ്രസ്സിൽ അയച്ച് അച്ചടിപ്പിച്ച് വാങ്ങുകയാണ് ചെയ്യുന്നത്.\nപ്രസ്സിൽ നിന്നും അയച്ചുകിട്ടുന്ന 20 ചോദ്യ പേപ്പറുകൾ വീതം അടങ്ങിയ സീൽ ചെയ്ത പായ്ക്കറ്റുകൾ പരീക്ഷാതീയതിവരെ പരീക്ഷാ കൺട്രോളറുടെ നേരിട്ടുള്ള നിയന്ത്രണത്തിൽ സൂക്ഷിക്കുന്നു.\nപരീക്ഷാ ദിവസം, പരീക്ഷാ കേന്ദങ്ങളിൽ വച്ച് ഉദ്യോഗാർത്ഥികളെ സുരക്ഷിതത്വം ബോധ്യപ്പെടുത്തിയശേഷം മാത്രമേ ഈ കവറുകൾ തുറക്കാറുള്ളു.\nപി.എസ്.സി. ഉദ്യോഗസ്ഥർ തന്നെ നേരിട്ട് പരീക്ഷാ സമയത്തിനു തൊട്ടുമുൻപ് ചോദ്യപേപ്പർ എത്തിച്ച് അവരുടെ സാന്നിദ്ധ്യത്തിൽ തന്നെ പരീക്ഷ നടത്തുകയാണ് ചെയ്യുന്നത്.\nജോലി ഭാരം വർദ്ധിപ്പിച്ചിട്ടുണ്ടെങ്കിലും പരീക്ഷാ കേന്ദ്രങ്ങളിൽ നിന്നുമുള്ള ചോദ്യപേപ്പർ ചോർച്ച എന്ന മഹാവിപത്തിന് അന്ത്യം കുറിക്കാൻ ഇതുവഴി കഴിഞ്ഞിട്ടുണ്ട്.\nപരീക്ഷാതീയതി, സമയം, വിശദമായ സിലബസ് എന്നിവയുൾപ്പെടുന്ന പരീക്ഷാ കലണ്ടർ രണ്ടുമാസം മുൻകൂട്ടി P.S.C. ബുള്ളറ്റിനിലും വെബ്സൈറ്റിലും പ്രസിദ്ധീകരിക്കുന്നു.\nഅതുപോലെ ഓരോ മാസത്തെയും ഇന്റർവ്യൂ പ്രോഗ്രാം മുൻകൂട്ടി തയ്യാറാക്കി പ്രസിദ്ധീകരിക്കുന്നു.\n2020 ഓഗസ്റ്റ് 16-ന് ഒരു പുതിയ പരീക്ഷാ പാറ്റേൺ അവതരിപ്പിച്ചതിനാൽ, സിലബസിലും മാറ്റത്തിന് സാധ്യതയുണ്ട്; പുതിയ അപ്ഡേറ്റ് എല്ലാ സംശയങ്ങളും ദൂരീകരിക്കും.\n2022 KPSC ഉദ്യോഗാർത്ഥികൾ പരിഭ്രാന്തരാകരുതെന്നും ഏറ്റവും പുതിയ അപ്‌ഡേറ്റുകൾക്കായി കാത്തിരിക്കണമെന്നും അഭ്യർത്ഥിക്കുന്നു.\nസിലബസിലെ ഏറ്റവും സാധാരണവും അടിസ്ഥാനപരവുമായ ഉള്ളടക്കത്തിൽ ഇവ ഉൾപ്പെടാം:\nസ്വതന്ത്രാനന്തര ഇന്ത്യയുടെ രാഷ്ട്രീയം.\nഇരുപതാം നൂറ്റാണ്ടിന്റെ ഊന്നൽ നൽകുന്ന ഇന്ത്യയുടെ പൈതൃകത്തെക്കുറിച്ചുള്ള അറിവ്.\nഇന്ത്യയുടെ ഇന്നത്തെ സാമ്പത്തിക പശ്ചാത്തലം\nപാരിസ്ഥിതിക പ്രശ്നങ്ങളും വികസന വശങ്ങളും.\nഭൗതികശാസ്ത്രം, രസതന്ത്രം, ജീവശാസ്ത്രം, ഗണിതശാസ്ത്രം (അതാത് പ്രധാന വിഷയങ്ങൾ) എന്നിവയുടെ അടിസ്ഥാന അറിവ് ഉൾപ്പെടെയുള്ള ശാസ്ത്രവും സാങ്കേതികവിദ്യയും\nസംസ്ഥാന കേരളത്തിന്റെ ചരിത്രവും സംസ്ഥാനത്തിന്റെ പുരാതനവും ആധുനികവുമായ പൈതൃകത്തെക്കുറിച്ചുള്ള അറിവ്.\nആധുനിക ഗ്രാമീണ സമൂഹത്തിന്റെ സാമൂഹിക, സാംസ്കാരിക വശങ്ങൾ.\nഭക്ഷ്യ സുരക്ഷയുമായി ബന്ധപ്പെട്ട പ്രശ്നങ്ങൾ\nപഴയതും ഇന്നത്തെതുമായ സമൂഹത്തിലെ സ്ത്രീ ശാക്തീകരണം.\nകേരള സംസ്ഥാനത്തിന്റെ ഭൂമിശാസ്ത്രപരമായ സ്വഭാവം.\nഇന്ത്യയിലെ പ്രവാസികളുടെ പങ്ക്\nഇന്ത്യയിലെ താമസക്കാരുടെ പങ്ക്.\nപാരിസ്ഥിതിക ഭൂമി നിയമം, 2005\nബന്ധപ്പെട്ട വിഷയത്തിനും സ്ട്രീമിനും അനുസൃതമായി കൂടുതൽ വിശദമായ സിലബസിനായി KPSC ഔദ്യോഗിക വെബ്സൈറ്റ് പരിശോധിക്കുക. സിലബസ് ഉൾക്കൊള്ളാൻ സഹായിക്കുന്ന ശുപാർശിത പുസ്തകങ്ങളുടെ പൂർണ്ണമായ ലിസ്റ്റ് ലഭിക്കുന്നത് നല്ലതാണ്.\nഒബ്ജക്ടീവ് മാതൃകയിലുള്ള (ഒ.എം.ആർ) പരീക്ഷകൾ നടത്തുമ്പോൾ പരീക്ഷാ ഹാളിൽ വച്ച് ഉദ്യോഗാർത്ഥികൾ തന്നെ ഉത്തരക്കടലാസിന്റെ ഉത്തരം രേഖപ്പെടുത്തിയ ഭാഗവും രജിസ്റ്റർ നമ്പർ രേഖപ്പെടുത്തിയ ഭാഗവും ബാർകോഡിനു മധ്യത്തിലൂടെ വേർപ്പെടുത്തുന്നു.\nഇങ്ങനെ ചെയ്യുന്നതിലൂടെ യന്ത്രസംവിധാനത്തിലൂടെ അല്ലാതെ മറ്റാർക്കും ഉത്തരക്കടലാസ് തിരിച്ചറിയാൻ കഴിയാതിരിക്കുകയും എല്ലാരീതിയിലുമുള്ള ക്രമക്കേടിനുള്ള പഴുതടയുകയും ചെയ്യുന്നു.\nവിവരണാത്മക രീതിയിലുള്ള പരീക്ഷകൾക്ക് രജിസ്റ്റർ നമ്പർ രേഖപ്പെടുത്തിയ ഭാഗം വേർപെടു ത്തിയശേഷം ഉത്തരക്കടലാസിൽ ഫാൾസ് നമ്പരിട്ട് കേന്ദ്രീകൃത മൂല്യനിർണ്ണയമാണ് നടത്തുന്നത്.\nഒ.എം.ആർ പരീക്ഷകൾക്ക് കമ്പ്യൂട്ടർ മൂല്യനിർണ്ണയമാണ് നടത്തുന്നത്.\nഒബ്ജക്ടീവ് മാതൃകയിലുള്ള പരീക്ഷകൾ നടന്ന് ദിവസങ്ങൾക്കകം തന്നെ ഉത്തരസൂചിക P.S.C. വെബ്സൈറ്റിൽ പ്രസിദ്ധീകരിക്കുന്നു.\nഉത്തരങ്ങൾ സംബന്ധിച്ച് പരീക്ഷാ കൺട്രോളർക്ക് ലഭിക്കുന്ന പരാതികളും നിർദ്ദേശങ്ങളും വിദഗ്ധരെക്കൊണ്ട് പരിശോധിപ്പിക്കുകയും ഭേദഗതികൾ ആവശ്യമുള്ള പക്ഷം അവ വരുത്തുകയും ചെയ്ത ശേഷം മാത്രമാണ് ഉത്തരക്കടലാസുകൾ മൂല്യനിർണ്ണയം നടത്തുന്നത്.\nഓരോ തസ്തി കയുടെയും ചുരുക്കപ്പെട്ടികയിൽ ഉൾപ്പെടുത്തേണ്ടി ഉദ്യോഗാർത്ഥികളുടെ എണ്ണം കമ്മീഷൻ നിശ്ചയിക്കുന്നു.\nഈ എണ്ണത്തിന്റെ അടിസ്ഥാനത്തിൽ ലിസ്റ്റിൽ ഉൾപ്പെടുത്തുന്നതിനാവശ്യമായ ഏറ്റവും കുറഞ്ഞ മാർക്ക് തീരുമാനിക്കുന്നു.\nജോലിയുടെ സ്വഭാവം, പ്രാധാന്യം എന്നിവ പരിഗണിച്ചാണ് തെരഞ്ഞെടുപ്പു മാനദണ്ഡം നിശ്ചയിക്കുന്നത്.\nതെരഞെഞ്ഞെടുപ്പു പ്രക്രിയയുടെ ഭാഗമായി പ്രായോഗിക പരീക്ഷയോ ഇന്റർവ്യൂവോ നടത്തേണ്ടതുണ്ടെങ്കിൽ ആവശ്യമുള്ള എണ്ണം ഉദ്യേഗാർത്ഥികളെ എഴുത്തു പരീക്ഷയുടെ മാർക്കിന്റെ അടിസ്ഥാനത്തിൽ ഉൾപ്പെടുത്തി ചുരുക്കപ്പട്ടിക തയ്യാറാക്കി പ്രസിദ്ധീകരിക്കുകയും അതിൽ ഉൾപ്പെടുന്നവരെ പ്രായോഗിക പരീക്ഷയ്ക്കോ അഭിമുഖത്തിനോ വിളിക്കുകയുമാണ് ചെയ്യുന്നത്.\nഇന്റർവ്യൂ നടത്താത്ത തസ്തികകൾക്ക് എഴുത്തുപരീക്ഷയുടെ മാർക്കിന്റെ അടിസ്ഥാനത്തിൽ സാധ്യത പട്ടിക പ്രസിദ്ധീകരിക്കുന്നു.\nഉദ്യോഗാർത്ഥി നേരിട്ട് ഹാജരായി സർട്ടിഫിക്കറ്റ് പരിശോധനയ്ക്ക് വിധേയമാക്കേണ്ടതാണ്.\nതുടർന്ന് റാങ്ക് ലിസ്റ്റ് തയ്യാറാക്കുകയും അതനുസരിച്ച് സംവരണതത്വങ്ങൾ പാലിച്ചുകൊണ്ട് നിയമന ശിപാർശ നൽകുകയും ചെയ്യുന്നു.\nപ്രതീക്ഷിക്കുന്ന ഒഴിവുകളുടെ അടിസ്ഥാനത്തിൽ, പരീക്ഷയ്ക്ക് ശേഷം തയ്യാറാക്കുന്ന ചുരുക്കപ്പട്ടികയിൽ ഉൾപ്പെട്ട നിശ്ചിത എണ്ണം ഉദ്യോഗാർത്ഥികളെയാണ് കായിക ക്ഷമതയ്ക്ക് പങ്കെടുപ്പിക്കുന്നത്.\nഇതിനായി സംഘടിപ്പിക്കുന്ന ബോർഡിൽ പി.എസ്.സി. യിലെ ഉയർന്ന ഉദ്യോഗസ്ഥനായിരിക്കും ചെയർമാൻ.\nപോലീസ് വകുപ്പിലെ ഒരു ഉന്നത ഉദ്യോഗസ്ഥൻ, ഒരു ഫിസിക്കൽ എഡ്യൂക്കേഷൻ അധ്യാപകൻ എന്നിവർ അംഗങ്ങളായിരിക്കും. നിശ്ചിത ശാരീരിക അളവുകൾ ഉള്ളവരെ മാത്രമേ കായികക്ഷമതാ പരീക്ഷയിൽ പങ്കെടുക്കാൻ അനുവദിക്കുകയുള്ളു.\nവിജ്ഞാപന പ്രകാരം നിഷ്കർഷിച്ചിട്ടുള്ള നിലവാരം കായികക്ഷമതാ പരീക്ഷയിൽ പുലർത്തുന്നവരെ തെരഞ്ഞെടുപ്പിന്റെ അടുത്ത ഘട്ടത്തിലേക്ക് പരിഗണിക്കുന്നു.\nകായിക്ഷമതാ പരീക്ഷ, യോഗ്യത നിർണ്ണയിക്കൽ മാത്രമാണ്. അതിന് പ്രത്യേകം മാർക്ക് നൽകുന്നതല്ല.\nജയപരാജയങ്ങൾ രേഖപ്പെടുത്തുകയാണ് ചെയ്യുന്നത്.\nചുരുക്കപ്പട്ടികയിൽ ഉൾപ്പെടുന്നവരെ മാത്രമേ ഇന്റർവ്യൂവിന് ക്ഷണിക്കുകയുള്ളു.\nഎഴുത്തുപരീക്ഷയുടെ മാർക്കിന്റെ ഇരുപതു ശതമാനമായി ഇന്റർവ്യൂ മാർക്ക് നിജപ്പെടുത്തിയിരിക്കുന്നു.\nഎഴുത്തുപരീക്ഷയില്ലാതെ ഇന്റർവ്യൂ മാത്രം നടത്തുന്ന അപൂർവ്വം തെരഞ്ഞെടുപ്പുകൾ ഉണ്ടാകാറുണ്ട്. അപേക്ഷകരുടെ എണ്ണം വളരെ കുറവായിരിക്കുന്നവയുടെ കാര്യത്തിലാണ് ഇങ്ങനെ ചെയ്യുന്നത്.\nകുറഞ്ഞത് രണ്ട് P.S.C. അംഗങ്ങൾ, ബന്ധപ്പെട്ട വകുപ്പിന്റെ/ സ്ഥാപനത്തിന്റെ മേധാവി, അതേ വിഷയങ്ങളിലുള്ള വിദഗ്ധർ എന്നിവർ ഉൾപ്പെട്ടതാണ് ഇന്റർവ്യൂ ബോർഡ്. പി.എസ്.സി. അംഗമായിരിക്കും ബോർഡിന്റെ ചെയർമാൻ.\nസാധാരണ ഗതിയിൽ ഒരു റാങ്ക് ലിസ്റ്റ് പ്രാബല്യത്തിൽ വരുന്ന തീയതി മുതൽ ഏറ്റവും കുറഞ്ഞത് ഒരു വർഷവും, ഏറ്റവും കൂടിയത് മൂന്ന് വർഷവും നിലവിലിരിക്കുന്നതാണ്.\nഎന്നാൽ ഒരു വർഷത്തിനുശേഷം അതേ തസ്തികയിൽ ഒരു പുതിയ റാങ്ക് ലിസ്റ്റ് പ്രസിദ്ധീകരിക്കപ്പെടുകയാണെങ്കിൽ ആ തീയതി മുതൽ പഴയ റാങ്ക് ലിസ്റ്റിന് പ്രാബല്യമുണ്ടായിരിക്കുന്നതല്ല.\nജോലിയിൽ പ്രവേശിക്കുന്നതിന് മുൻപ് ട്രെയിനിംഗ് നിർബന്ധമായിട്ടുള്ള തസ്തികയിലേക്കുള്ള റാങ്ക് ലിസ്റ്റുകൾക്ക് അവ പ്രാബല്യത്തിൽ വരുന്ന തീയതി മുതൽ ഒരു വർഷമോ അഥവാ ഒരു വർഷത്തിനകം റാങ്ക് ലിസ്റ്റിൽ നിന്നും അവസാനമായി പരിശീലനത്തിനായി തെരഞെഞ്ഞെടുക്കപ്പെടുന്നരുടെ പരിശീലനം തുടങ്ങുന്ന തീയതി മുതൽ ഒരു മാസമോ ഏതാണോ അവസാനമായി വരുന്നത് അതുവരെയായിരിക്കും പ്രാബല്യം.\nഒരു റാങ്ക് ലിസ്റ്റിൽ നിന്നും, മെയിൻ ലിസ്റ്റിലുള്ള എല്ലാ ഉദ്യോഗാർത്ഥികളെയും നിയമനത്തിനായി ശിപാർശ ചെയ്തുകഴിഞ്ഞാൽ പ്രസ്തുത ലിസ്റ്റിന്റെ കാലാവധി അപ്പോൾ അവസാനിക്കുന്നതായിരിക്കും.\nഒരു റാങ്ക് ലിസ്റ്റ് നിലവിലിരിക്കുമ്പോൾ എഴുതി അറിയിക്കുന്ന എല്ലാ ഒഴിവുകളി ലേക്കും ആ ലിസ്റ്റിൽ നിന്നു നിയമനം നടത്തുന്നതാണ്.\nറാങ്ക് ലിസ്റ്റിന്റെ കാലാവധിക്കുള്ളിൽ റിപ്പോർട്ട് ചെയ്ത ഒഴിവുകളിലേയ്ക്ക് കാലാവധി കഴിഞ്ഞാലും അതേ റാങ്ക് ലിസ്റ്റിൽ നിന്നു തന്നെ നിയമന ശിപാർശ നൽകും.\nസംവരണ സമുദായങ്ങൾക്ക് സർക്കാർ സർവ്വീസിൽ അർഹമായ പ്രാതിനിധ്യം ഉറപ്പാക്കാൻ നിശ്ചയിട്ടുള്ള റൊട്ടേഷൻ ചാർട്ട് പ്രകാരം, ഒഴിവുകൾ റിപ്പോർട്ട് ചെയ്യുന്ന മുറയ്ക്ക് റാങ്ക് ലിസ്റ്റിൽ നിന്നും നിയമന ശിപാർശ ചെയ്യുന്നു.\nസംസ്ഥാനത്തെ വിവിധ സംവരണ സമുദായങ്ങളെ പതിനൊന്ന് ഉപവിഭാഗങ്ങളായി തിരിച്ചാണ് ടേണുകൾ നിശ്ചയിച്ചിരിക്കുന്നത്.\nലാസ്റ്റ് ഗ്രേഡ് തസ്തികകൾക്കും ഇതര തസ്തികകൾക്കും വ്യത്യസ്ത റൊട്ടേഷൻ ചാർട്ടുകളാണ് നടപ്പാക്കിയിട്ടുള്ളത്.\nകേരള സ്റ്റേറ്റ് ആന്റ് സബോർഡിനേറ്റ് സർവ്വീസ് റൂൾസിലെ 14 മുതൽ 17 വരെയുള്ള ചട്ടങ്ങൾക്കു വിധേയമായി സംവരണത ത്വങ്ങൾ കർശനമായി പാലിച്ചുകൊണ്ടാണ് നിയമന ശിപാർശ നടത്തുന്നത്.\n2010 ഡിസംബർ 14 നുശേഷം പി.എസ്.സി. വഴി നിയമനം ലഭിക്കുന്ന ഉദ്യോഗാർത്ഥികളെ സംബന്ധിച്ച വിവരങ്ങൾ ആഡിറ്റ് ചെയ്യുന്ന സംവിധാനം നടപ്പാക്കിയിട്ടുണ്ട്.\nഇതിനായി നിയമന ശിപാർശ നൽകിയ പി.എസ്.സി. ആഫീസിൽ ഉദ്യോഗാർത്ഥി നേരിട്ട് ഹാജരാകേണ്ടതാണ്.\nപി.എസ്.സി. നിയമന ശിപാർശ നൽകിയ ആൾ തന്നെയാണോ ഉദ്യോഗത്തിൽ പ്രവേശിച്ചത് എന്നു ഉറപ്പുവരുത്തി സർട്ടിഫിക്കറ്റ് നൽകുന്നു.\nഈ പരിശോധന കഴിഞ്ഞാൽ മാത്രമേ ഉദ്യോഗാർത്ഥികളുടെ പ്രൊബേഷൻ ഡിക്ലയർ ചെയ്യുകയുള്ളു.\nസർക്കാർ സർവ്വീസിൽ പ്രവേശിക്കുന്നവരുടെ പ്രൊബേഷൻ ഡിക്ലയർ ചെയ്യുന്നതിനും സ്ഥാനക്കയറ്റം ലഭിക്കുന്നതിനും അവശ്യം പാസ്സായിരിക്കേണ്ട ഡിപ്പാർട്ട്മെന്റ് പരീക്ഷകൾ എല്ലാ വർഷവും രണ്ടു തവണ വീതം ജനുവരി, ജൂലൈ മാസങ്ങളിൽ നടത്തിവരുന്നു.\n92 പേപ്പറുകൾക്കുള്ള ഈ പരീക്ഷകൾക്ക് ലക്ഷദ്വീപിലെ കവരത്തി ഉൾപ്പെടെ 56 പരീക്ഷാ കേന്ദ്രങ്ങളാണുള്ളത്.\nഇതു കൂടാതെ ജൂനിയർ ഐ.എ.എസ്, ഐ.പി.എസ്, ഐ.എഫ്.എസ് മെമ്പർമാർക്കുള്ള ടെസ്റ്റ്, കേരള ക്രിമിനൽ ജുഡീഷ്യൽ ടെസ്റ്റ്, ഫസ്റ്റ് ഗ്രേഡ് ഡ്രാഫ്റ്റ്സ്മാൻ-ഹെഡ് ഡ്രാഫ്റ്റ്സ്മാൻ, ഫസ്റ്റ് ഗ്രേഡ് സർവ്വേയർ, ഹെഡ് സർവ്വേയർ, ലീഗൽ അസിസ്റ്റന്റ്, ഡിവിഷണൽ അക്കൗണ്ടന്റ് എന്നിവർക്കായുള്ള സ്പെഷ്യൽ ടെസ്റ്റുകൾ എന്നിവയും നടത്തിവരുന്നു.\nസർക്കാർ ജീവനക്കാർക്ക് സ്ഥാനക്കയറ്റം നൽകുന്നത് ഡിപ്പാർട്ട്മെന്റൽ പ്രൊമോഷൻ കമ്മിറ്റികൾ യോഗം ചേർന്ന് സർവ്വീസ് രേഖകൾ പരിശോധിച്ച് യോഗ്യത നിർണ്ണയിച്ച് തയ്യാറാക്കുന്ന സെലക്ട് ലിസ്റ്റ് പ്രകാരമാണ്.\nപി.എസ്.സി. ചെയർമാനോ അദ്ദേഹം നിർദ്ദേശിക്കുന്ന പി.എസ്.സി. അംഗമോ ആണ് ഈ കമ്മിറ്റിയുടെ അധ്യക്ഷൻ.\nവകുപ്പ് മേധാവിയോ ബന്ധപ്പെട്ട ഗവൺമെന്റ് സെക്രട്ടറിയോ ആണ് കൺവീനർ.\nഅഴിമതിയുടെയോ ക്രമക്കേടിന്റെയോ സ്വഭാവമുള്ള സംഭവങ്ങളുണ്ടായാൽ ഫലപ്രദമായ അന്വേഷണവും ശക്തമായ നടപടികളും കൈക്കൊള്ളുന്നതിന് കമ്മീഷനെ സഹായിക്കുന്ന സംവിധാനമാണ് കമ്മീഷന്റെ വിജിലൻസ് ആന്റ് സെ ക്യൂരിറ്റി വിഭാഗം. പോലീസ് വകുപ്പിലെ ഒരു ഉന്നത ഉദ്യോഗസ്ഥനാണ് ഇതിന്റെ തലവൻ.\nഉദ്യോഗാർത്ഥികൾക്ക് വേണ്ട വിവരങ്ങൾ നൽകുന്നതിനും അവരുടെ സംശയങ്ങൾ ദൂരികരിക്കുന്നതിനുമായി രാവിലെ എട്ടു മണിമുതൽ വൈകുന്നേരം ആറു മണി വരെ തുടർച്ചയായി കമ്മീഷന്റെ ആസ്ഥാന ആഫീസിൽ എൻക്വയറി വിഭാഗം പ്രവർത്തിക്കുന്നു.\nജില്ലാ-മേഖലാ ആഫീസുകളിൽ ആഫീസ് സമയത്ത് എൻക്വയറി വിഭാഗത്തിന്റെ സേവനം ലഭ്യമാണ്. ഉദ്യോഗാർത്ഥികൾക്ക് പി.എസ്.സി യെക്കുറിച്ചുള്ള കൂടുതൽ വിവരങ്ങൾ ലഭ്യമാക്കുന്നതിനായി പബ്ലിക് റിലേഷൻസ് യൂണിറ്റും പ്രവർത്തിക്കുന്നു.\nകമ്മീഷന്റെ ഔദ്യോഗിക പ്രസിദ്ധീകരണമായ പി.എസ്.സി. ബുള്ളറ്റിൻ എല്ലാ മാസവും ഒന്ന്, 15 തീയതികളിൽ പ്രസിദ്ധീകരിച്ചുവരുന്നു. തൊഴിവലസര അറിയിപ്പുകൾ, പരീക്ഷാ കലണ്ടർ, ഷോർട്ട് ലിസ്റ്റുകൾ, റാങ്ക് ലിസ്റ്റുകൾ തുടങ്ങിയവയ്ക്ക് പുറമെ തൊഴിൽ വിജ്ഞാന പംക്തികളും ഇതിൽ ഉൾപ്പെടുത്തിയിരിക്കുന്നു.\nP.S.C. യുമായി ബന്ധപ്പെട്ട കാര്യങ്ങളുടെ അന്വേഷണങ്ങൾക്കും സംശയനിവാരണത്തിനുമായി രാവിലെ എട്ടുമണി മുതൽ രാത്രി എട്ടുമണി വരെ കാൾസെന്റർ സംവിധാനം പി.എസ്.സി. ആസ്ഥാന ആഫീസിൽ പ്രവർത്തിക്കുന്നുണ്ട്. സംസ്ഥാനത്തിനകത്തും പുറത്തും നിന്നുമായി പ്രതിദിനം ആയിരക്കണക്കിനു പേർ കാൾ സെന്ററിന്റെ സേവനം പ്രയോജനപ്പെടുത്തിവരുന്നു. 0471 2554000 ആണ് കാൾ സെന്ററിന്റെ നമ്പർ.\n2003 സെപ്റ്റംബർ ഒന്നിന് നിലവിൽ വന്ന് കമ്മീഷന്റെ ഔദ്യോഗിക വെബ്സൈറ്റായ www.keralapsc.gov.in ലൂടെ കമ്മീഷനുമായി ബന്ധപ്പെട്ട എല്ലാ വിവരങ്ങളും ലോകത്തിന്റെ ഏതു കോണിൽ നിന്നും സമഗ്രമായും സത്വരമായും അറിയാൻ കഴിയുന്നു.\nKPSC തുളസിയുടെ ഹെഡ് ഓഫീസ് സ്ഥിതി ചെയ്യുന്നത് സംസ്ഥാന തലസ്ഥാനമായ തിരുവനന്തപുരം പട്ടത്തിലാണ് . ഇതിന് മൂന്ന് പ്രാദേശിക ഓഫീസുകളും പതിനാല് ജില്ലാ ഓഫീസുകളും ഉണ്ട്. തുളസി PSC കേരള ഗവൺമെന്റ് ലോഗിനിൽ സർക്കാരിന് കീഴിലുള്ള വിവിധ വിഭാഗങ്ങളിലെ തസ്തികകളിലേക്ക് നേരിട്ടുള്ള റിക്രൂട്ട്മെന്റ് വെച്ച് നിയമനത്തിനായുള്ള ഉദ്യോഗാർത്ഥികളെ തെരഞ്ഞെടുക്കുക എന്നതാണ് ഇവയുടെ പ്രധാന പങ്ക്. എല്ലാ അറിയിപ്പുകൾക്കും keralapsc.gov.in എന്ന ഔദ്യോഗിക വെബ്സൈറ്റിൽ നിങ്ങൾക്ക് കേരള PSC ഹോം പേജ് സന്ദർശിക്കാവുന്നതാണ്. KPSC തുളസി ഔദ്യോഗിക വെബ്സൈറ്റ് https://thulasi.psc.kerala.gov.in/thulasi/.\nകമ്മീഷന്റെ പ്രവർത്തനം സംബന്ധിച്ച വാർഷിക റിപ്പോർട്ട് ഓരോ വർഷവും ജൂലൈ പതിനഞ്ചിനകം തയ്യാറാക്കുകയും ഗവർണ്ണർക്ക് സമർപ്പിക്കുകയും ചെയ്യുന്നു.\nപ്രസ്തുത റിപ്പോർട്ടിൽ കമ്മീഷന്റെ ഏതെങ്കിലും ഉപദേശം ഗവൺമെന്റ് നിരാകരിച്ചിട്ടുണ്ടെങ്കിൽ അതിനെക്കുറിച്ചുള്ള പരാമർശവും ഉൾപ്പെടുത്തുന്നു.\nഈ റിപ്പോർട്ട് കമ്മീഷന്റെ ഉപദേശത്തിൽ നിന്ന് വ്യതിചലിക്കാനുള്ള സർക്കാരിന്റെ വിശദീകരണം സഹിതം നിയമസഭയിൽ വയ്ക്കേണ്ടതാണ്.\nQ1. എന്താണ് KPSC ?\nഉത്തരം. വിവിധ തസ്തികകളിലേക്ക് ഉദ്യോഗാർത്ഥികളെ റിക്രൂട്ട് ചെയ്യുന്നതിനായി കേരള സർക്കാരിന്റെ വർക്കിംഗ് ബോഡി നടത്തുന്ന സംസ്ഥാനതല പരീക്ഷയാണ് KPSC.\nQ2. KPSC ഔദ്യോഗിക വെബ്സൈറ്റ് അഡ്രസ് എന്താണ്?\nAns. KPSC ഔദ്യോഗിക വെബ്സൈറ്റ് അഡ്രസ് www.keralapsc.gov.in.